YOHANIS 1 189 


Suang diti Buuk 
Ponimpuun 1.1-18 


I Yohanis Gampamatis om i piro-piro tulun dit id gulu kosiliu do tumatanud di 


Yesus 1.19-51 


Karaja' di Yesus dot id pogialatan do tulun dot ogumu' 2.1 — 12.50 
I piro-piro o tadau di kolimpupuson no do hilo'd Yorusalim om hilo'd somok do 


Yorusalim 13.1 -- 1942 


Napasi kawagu i Yesus do mantad id kapatayon om minintalang iyau 20.1-31 
Pongolimpupus: minintalang kawagu i Yesus do hilo'd Galilia 21.1-25 


I Boros do Manahak do Koposion 
Di nopo di timpuun i' dit a' po no- 

wonsol iti pomogunan, om hino 
mantad no i Boros. Iri nopo Boros diri om 
poinsugku' do Kinorohingan, om miagal 
nopo kopio'd Kinorohingan i Boros diri. 
2 Mantad poddi timpuun i' om poinsugku' 
mantad no iyau do Kinorohingan. 3 Om 
iyau no o pinawayaan do Kinorohingan do 
minomonsoi do koinsanai'd nunu nopo, 
om aiso' i'o tiso' piya di songinwonsoi do 
winonsoi dot a pinawaya' dau. #Iri nopo 
Boros diri om tudan do koposion,” om iri 
no koposion diri o manahak do tanawau 
dot id tulun. “Iri nopo tanawau'ddi om 
tumitiu dot id totuong, om ai kopisok o 
totuong di tanawau'ddi. 

50m porikoto' nod Kinorohingan i 
susuhuon dau, dot i Yohanis o ngaran. 
7Kinorikatan nopo dau om minongoi 
poposusui do pasal di tanawau'ddi, 
om otumbayaan ngal indo o tulun do 
korongou di habar diri. 8Okon i' ko' 
iyau i tanawau'ddi, tu' iyau nopo om 
ruminikot no do minongoi poposusui 
do pasal di tanawau'ddi. ?Iri nopo ta- 
nawau dit otopot, om ruminikot do 
hiti'd pomogunan om tuminitiu dot id 
koinsanai'd tulun. 

10Hiti no daa'd pomogunan i Bo- 
ros diri nga' mulong piya dot iyau 
o pinawayaan do Kinorohingan do 


minomonsol'dti pomogunan, nga' a' i' iti 
pomogunan nokotutun dau. 11Rikot no 
iyau do hiri'd pomogunan dau nga' a' i' 
iyau rinamit di bansa' dau. 1? Nga' haro 
iddi o piro-piro tulun do ruminamit dau 
om notumbayaan dau, om onuwai noddi 
dau iyolo' do kosorupayan do sumiliu'd 
tangaanak do Kinorohingan. 130m 
okon i' ko' miagal di kowoyo-woyoo' 
di koubasanan o kinosilihan diyolo' do 
tangaanak do Kinorohingan, do miagal 
di tangaanak do pogkosusuon do tulun, 
tu' tulun i'o tapa: nga' tadon nopo di ko- 
posion do wagu om Kinorohingan i'. 
14Om iri nopo i Boros diri om 
suminiliu'd tulun, om nokoiyon dot id 
pogialatan toko', om nokokito toko' i' di 
kagayaan dau. Iri nopo kagayaan dau'ddi 
om naanu dau do mantad id Iapa' dau, tu 
iso' no iyau o tanak di Tapa'. Om id dau no 
o kokitanan toko' do Kinorohingan om i 
kosianan do Kinorohingan dot id dati. 
15Om i Yohanis no o suminiliu do sasi' 
dau, om i pinopopinsunud do poingkaa, 
“Ilo' no i komoyon ku di pinoboros ku 
do poingkaa: Rumikot nondo iyau do 
kosusuhut doho,, nga' iyau nopo om agayo 
i' o kuasa' ko' iyoho', tu' di nopo dit a' oku 
po hino, om hino mantad no iyau,” ka. 
16]yau nopo om poimponu' do ko- 
sianan, om aiso' o kotingkadan dau 
do mamarakat dati". Iri nopo Tourat 


“1.4 iri nopo boros diri om tudan do koposion, ko': nunu nopo i winonsoi, om haro no c koposion do 


koptiso' di boros diri. 
1.6: Mat. 3.1, Mar. 1.4, Luk. 3.1-2 

Bandar do Yorusalim (1.19) 


om pinatahak do Kinorohingan do 
pinawaya' di Musa. Nga' kosianan nopo 
om kotorodoko' do Kinorohingan om 
i Yesus Kristus i' o pinopointalang. 
18 Aiso' i' o nokoumbal do nokokito do 
Kinorohingan, do suwai ko' iri no i tanak 
di Tapa' dit iso' noo, i miagal kopio di 
Tapa' om i poingulud kopio dau. Iyau no i 
pinopointalang di Tapa' dot id dati'. 


I Pinoboros di Yohanis 
(Mat. 3. 4-12, Mar. 1.1-8, Luk. 3.1-18) 

190m suhuo' no di piro-piro boyoon 
do tulun do Yohudi di hilo'd Yorusalim 
1 piro-piro imam om i tulun do Liwi do 
mongol ponguhot di Yohanis ondung isai 
kopio iyau. 

200m poboroso' nopo kopio di 
Yohanis o poingkaa, “Okon oku i' ko' i 
Raja' do Gampamasi,” ka. 

21Om ponguhot po kawagu iyolo', 
“Iyo nopondo, om isai kopio ko nanu'? | 
Hia ko?” ka. 

“Okon,” ka di Yohanis do suminim- 
bar. 

Om ponguhot po kawagu iyolo', “Tri 
ko tuu 1 Nabi?”” ka. 

“Okon,” ka di Yohanis. 

220m boros kaddi diyolo', “Iyo 
nopondo, om sunudai daa iyahai ondung 
isai kopio ko. Om milo i' iyahai do mo- 


"1.21 nabi: I soro-sorohon do rumikot do poposunud do korikatan di Mosias. 

misunud di tulun di minonuhu" dahai. 
Posunudo' daa ondung isai kopio ko,” ka 
diyolo'. 

230m boros ka di Yohanis do 
suminimbar, “Iyoho' no i komoyon di 
Nabi Yosaya, do poingkaa, 

| tulun di mimboros dot opuhod 
do hilo'd tana' do kowotuan do 
poingkaa: 

Potingo' no o ralan do wayaan do 

Tuhan!” ka,” ka dau. 

240m iri nopoddi i tulun di sinuhu' 
di tulun do Parisi'ddi' 23 nga' minonguhot 
po dot, “Ondung okon ko ko' i Raja' do 
Gampamasi om okon ko ko' i Hia, om 
okon ko ko' i Nabi om nokuro'ddi tu' 
mambatis ko?” ka diyolo'. 

250m boros ka di Yohanis do su- 
minimbar, “Waig no o pamatis ku iyoho'. 
Nga' haro i' o tulun dot id pogialatan 
dokoyu dit a' dokoyu otutunan. ?7Iyau 
nopo om id tohuri i' ko' iyoho' do rumikot, 
nga' a' oku 1 mando osorupai do mongiad 
piya di tali do kasut dau,” ka dau. 

28 [ri nga! nopoddi om nosiliu do hilo'd 
Baitani, i ponong id koulayon do mantad 
id Bawang do Yordan, i kinoiyonon di 
Yohanis do mambatis do tulun. 


I Tanak do Dumba' do Kinorohingan 


29 Tadau noddi kawagu, om kokito 
no di Yohanis i Yesus do rumikot dot id 
dau. Om boros kaddi di Yohanis, “Ilo' 
no i Tanak do Dumba' do Kinorohingan 
di mongidu' do dusa do tulun do hiti'd 
pomogunan. 30Om ilo' no i komoyon ku 
do rumikot dot id tohuri ko' iyoho', nga' 
agayo i' mando o kuasa' dau ko' iyoho, tu' 
di nopo dit a' oku po nopogkosusu om 
hino mantad no iyau. 31Iyoho' nga' a' i' 
daa nokotutun ondung isai iyau di gulu 
po. Om inda' ka do ruminikot oku nog]' 
do mongol pamatis do tulun do walg o 
pamatis om kotutun 1 dau i tulun dot 
Israil,” ka dau. 


: 1.24 tulun di 


stnuhu' di tulun do Parisi ddi; ko': Iri nope tulun di sinuhu'ddi om tulun do Parisi; iyolc. 


1.21: Pnu. 18.15, 18, Mal. 4.5 1.23: Yos. 40.3 

320m poboroso' po di Yohanis i 
nokito dau. Boros ka dau, “Nokito ku i 
Rusod do Kinorohingan do miagal do 
punai o kowoyo-woyoo' do luminintuhun 
do mantad hilo'd tawan, om undorong 
no dot id dau. 33 Tontok nopoddi om a' 
oku po daa kollo ondung isai iyau. Nga' 
nosunudan oku nod Kinorohingan, i 
minonuhu' doho' do mamatis do tulun 
do waig o pamatis do poingkaa, “Okito 
nu nopondo i Rusod do Kinorohingan do 
lumintuhun om mundorong dot id iso" 
o tulun, om iri no tulun diri i mamatis 
do tulun do Rusod do Kinorohingan o 
pamatis,” ka dau. 34“Om nokito ku no o 
miagal diri dot iyoho' kopio o nokokito, 
om poboroson ku no dot iyau no kopio i 
Tanak do Kinorohingan,” ka dau. 


I Piro-Piro Tulun dit id Gulu 
Kopio do Tuminanud di Yesus 


35 Tadau noddi kawagu om hiri pod 
kinoiyonon diri i Yohanis do miwoyo' do 
duwo di tumatanud dau. 38 Om soira'ddi 
nokito di Yohanis i Yesus do tuminalib, 
om boro-boros no iyau dot, “Intong 
kou pogi'! Ilo' no 1 Tanak do Dumba' do 
Kinorohingan,” ka. 

37Om korongou no di duwo o tu- 
matanud di Yohanis i boros dau'ddi, om 
ongoi noddi iyolo' tanud di Yesus. 33Om 
koili no i Yesus, om kokito no dau iyolo' 
do manud-tanud dau. Om uhoto' no dau 
iyolo', “Nunu o tihumon dokoyu?” ka 
dau. 

Om boros ka diyolo'd suminimbar, 
“Rabi, hinonggo o tiyonon nu?” ka diyolo'. 
(Komoyon nopod “Rabi” om guru.) 

390m boros ka di Yesus, “Kainou pogi' 
“mongol ontong,” ka dau. Om woyo' no 
iyolo' dau om kokito no diyolo' i tiyonon 
dau. Tontok nopoddi nga' jam kaapat no 
do dongsosodopon, om undorong nopoddi 
iyolo' do hiri'd di Yesus do tadau'ddi. 

40Tri nopo tiso' di duwo o tulun di 
nokorongou di pinoboros di Yohanis om 


i tuminanud diri di Yesus nga' i Andarias, 
i tobpinai di Simun Pitrus. “Om olomus 
nopoddi i Andarias do minongoi pogihum 
di Simun, i tobpinai dau, om sunudai 
no dau do, “Nokosolowot no iyahai di 
Mosias!” ka. (Komoyon nopo do Mosias 
om Kristus, i Raja' do Gampamasi.)” 
420m pootodo' no di Andarias i Simun 
dot id di Yesus. 

Om sonsodo' no di Yesus i Simun om 
boro-boros nod, “Iya' nopondo oi Simun, 
i tanak di Yona, om roitan nondo dot 
i Kipas,” ka. (Komoyon nopod Kipas 
om miagal i' do komoyon do Pitrus, tu' 
komoyon nopo om pampang.) 


Linohou di Yesus i 
Pilipus om i Natanil 


43 Tadau noddi kawagu om korohiai 
no 1 Yesus do mongoi do hilo'd Galilia. 
Om kosolowot noddi dau i Pilipus om 
boro-boros nod, “Kaino, tanud doho,,” 
ka. 441 Pilipus nopoddi nga' mantad hilo'd 
Baitsaida, i kinotyonon di Andarias om 
i Pitrus. #Om kosolowat no di Pilipus i 
Natanil om sunudai no dau iyau, “Noso- 
lowot no dahai i tulun di noroitan di 
Musa dot id suang di Tourat, om i pino- 
boros di piro-piro o nabi. Iri nopo tulun 
diri om 1 Yesus, i mantad hilo'd Nasarit, i 
tanak di Yusup,” ka dau. 

46Nga' boros ka di Natanil, “Haro 
kopio tuu ot osonong do mantad hilo'd 
Nasarit?” ka. 

Om boros ka di Pilipus do suminimbar, 
“Kaino pogi' mongoi nogi' kopio ontong,” 
ka dau. 

47Om kokito no di Yesus i Natanil 
do rumikot, om boros kaddi dau dot 
i Natanil o komoyon, “Ilo' no o tulun 
kopio dot Israil. Om a' i' mongudut iti 
tulun diti,” ka. 

480m uhoto' no di Natanil i Yesus. 
Boros ka dau, “Poingkuro ko do nokotutun 
doho'?” ka. 


“1.41 Mosias...Gampamasi: Antangan o Kamus dot id siriba' do boros do Kristus. 

Om boros ka di Yesus do suminimbar, 
“Di nopo dit a' ko po noongoi kolohou di 
Pilipus om nokito tiya' no di hiri ko'd 
sahau di guas dot ara,” ka. 

490m boros ka di Natanil, “Oi Guru, 
iya' no kopio i Tanak do Kinorohingan! 
Iya' no i Raja' do bansa'd Israil!” ka 
dau. 

390m boros ka di Yesus, “Monong- 
kuyaan ko no, om minomoros oku 
nogi' do nokito tiya' do hilo'd sahau 
di guas dot ara? Nga' kokito ko indo 
dit angagayo ko' mantad diri!” ka 
dau. 510m boros ka kawagu di Yesus, 
“Ponongkuyaal no dot otopot i' kopio 
do kokito ko nondo dilo tawan dot 
oiwangan, om songindakod-dakod om 
songingkurus-kurus o moloikat dot id 
Tanak do Tulun,” ka dau. 


Pikowinan do Hilo'd Kana 


Duwo noddi o tadau do mantad diri 

om haro o poginakanan do pikowinan 
do hilo'd bandar do Kana, i hilo'd Galilia, 
om i tina' di Yesus nga' minongoi nogid 
hiri. “Om i Yesus om i tumatanud dau nga 
naalapi do mongol rapou di poginakanan 
diri. 3Soira' di naayi' i waig dot anggur, 
om boro-boros no i tina' di Yesus dot id 
dau. Boros ka dau, “Nooyian no iyolo'd 
waig dot anggur,” ka dau. 

4 Om boros ka di Yesus do suminimbar, 
“Inan, kada' oku suhuo. Tu' a' po orikot 
o maso ku do popointalang ondung isai 
kopio oku,” ka dau. 

3 Nga' boros ka di tina' di Yesus dot id 
piro-piro di susuhuon, “Wonsoyon nopo 
dokoyu i poboroson dau dot id dokoyu,” 
ka. 

650m haro ot onom o luping do hiri 
do poiiyanan do waig di pongongoug 
do tumanud di koubasanan do tulun do 
Yohudi. Orumpos nopo do pointikid- 
tikid di luping diri om haro i' doti' o 
hatus o lito. 7Om boros ka di Yesus dot 
id piro-piro susuhuon diri, “Suangai 


ngai' dokoyu'd waig ilo luping,” ka. Om 
suangai ngai' no diyolo' i luping diri 
gisom do nongoponu'. 8 Om boros kaddi 
di Yesus dot id diyolo', “Ongoi kou anu 
dot ongokooro' dilo waig om patahakon 
i' di mongilo-ilo diti poginakanan,” ka 
dau. Om ngoyo' no diyolo' patahako' di 
mongilo-ilo di poginakanan i waig diri. 
9Om tiimai no dau i waig di nosiliu 
no do waig dot anggur. (Nga' a' 1 iyau 
koilo ondung honggo o tadon di waig 
dot anggur diri. Iri no i susuhuon di 
pinoposuang di waig do hiri'd luping o 
koilo.) Om lohowo' noddi di mongilo-ilo 
di poginakanan i kusai di kuminawin, 
10 om boro-boros no, “Koubasanan nopo 
om poguluonon pod moninggarung i 
waig dot anggur dit osonong kopio, om 
angabangat pondo do minum i tulun di 
nalap, om singgorungon nogindo 1 waig 
dot anggur di koubasanan. Nga' nokoolu' 
nu 1 iya' i waig dot anggur dit osonong 
kopio do gisom piya'd dinondo!” ka 
dau. 

11Om iri no o koimayaan di gulu 1 
kopio di Yesus wonsoyo'. Om winonsol 
dau iri do hilo'd Kana, i hilo'd Galilia. Om 
iri no i koimayaan di winonsoi dau'ddi o 
pinopointalang do kogoyoo' dau. Om 
kotumbayaai noddi dau i tumatanud 
dau. 

120m ongoi noddi i Yesus do hilo'd 
Kapornaum do miwoyo' di tina' dau, om 
1 piro-piro tobpinai dau om 1 tumatanud 
dau. Om hilo' no iyolo' do poundorong do 
solinaid do piro-piro o tadau. 


Suminuang i Yesus di Walai'd 
Sasambayangan dot Agayo 
(Alat. 21.12-13, Mar, 11.15-17, Luk. 19.45-46) 

13 Tontok dit oruhai nod orikot i 
Tadau'd Agayo do Paska do tulun do 
Yohudi, om ongoi no i Yesus do hilo'd 
Yorusalim. 14Om di nopoddi hiri iyau 
id Walai'd Sasambayangan dot Agayo 


1.51: Kwn. 28.12 2.12: Mat.4.13 2.13: Ksn. 12.1-27 


YOHANIS 2, 3 193 


di hilo'd Yorusalim, om kokito no dau 
t dumadagang do sapi' om dumba', om 
punai, om i tulun do monukar do tusin 
do songirikau'd hiri. ?Om pomonsoi no 
iyau do pipikot do tali o winonsoi om 
pinguyungo' nga!' noddi dau i tayam- 
tayam diri: i dumba' om i sapi, do mantad 
hiri'd Walai'd Sasambayangan dot Agayo. 
Om pinsomboliko' dau i mija' di tulun 
di monukar do tusin, om songinsasad 
poddi i tusin diyolo'. 1? Om boros kaddi di 
Yesus dot id tulun di padagang do punai, 
“Igitai ngai' dokoyu iti do sumoliwan 
do mantad hiti. Kada' dokoyu siliho' 
do tiiyonon do dumadagang iti walai'd 
Tapa' ku!” ka dau. 1Om kosorou noddi 
di tumatanud dau it ayat dot id suang 
do Buuk do Kinorohingan do poingkaa, 
“Iyo pod tapui di molob-ngolob do hiti'd 
ginawo ku o kosianan ku di Walai nu, oi 
Kinorohingan,” ka. 

18 Om boros kaddi di piro-piro boyoon 
do tulun do Yohudi do sumongkiwal di 
Yesus, “Pomonsoi daa do koimayaan do 
popointalang dot id dahai do haro o kuasa' 
nu do momonsoi'd miagal diti,” ka. 

19 Om boros ka di Yesus do suminim- 
bar, “Raago' pogi' dokoyu iti Walai'dti, om 
tolu nopo moti' o tadau nga' owonsoi ku 
no kawagu,” ka dau. 

200m boros kaddi diyolo', “Apat i' 
nohopod om onom o toun do koloido' do 
minomonsoi diti Walai'd Sasambayangan 
dot Agayo, om tolu no daa'ndo tadau nu 
lya' do momonsoi'dti?” ka. 

21Nga' iri nopo Walai'd Sasamba- 
yangan dot Agayo do komoyon di Yesus 
om iri i tinan dau. ??Om id tohuri noddi 
di napasi kawagu i Yesus do mantad id 
kapatayon, om kahandamai nogi' di tu- 
matanud dau do nokoboros i Yesus do 
miagal diri. Om ponongkuyaai noddi 
iyolo' di nokotulis dot id suang do Buuk 
do Kinorohingan om i pinoboros di Yesus 
do miagal diri. 


Koilo i Yesus do Kowoyo-woyoo' 
do Tulun 


23 Nopo di hilo' i Yesus id Yorusalim 
di maso do Tadau'd Agayo do Paska om 
ogumu' o tulun do notumbayaan dau 
do nokokito di piro-piro o koimayaan 
do winonsoi dau. 24Nga' a' i' i Yesus 
monongkuyaan diyolo', tu' koilo i' iyau do 
kowoyo-woyoo' do koinsanai'd tulun. 23 A' 
I minog do haro o tulun do momisunud 
dau do pasal dot isai nopo, tu" koilo i' iyau 
dit id suang do ginawo'd tulun. 


I Yesus om i Nikodimus 


Haro o tiso' o boyoon do tulun do 
Yohudi dit id suang do sinompuruan 
do tulun do Parisi dot i Nikodimus o 
ngaran. “Insan o totuong om rikot no 
iyau dot id di Yesus, om boro-boros nod, 
“Guru, ollaan i' dahai do sinuhu' ko'd 
Kinorohingan. Tu' iso pod tulun nga' 
aiso' i' o milo do momonsoi'd koimayaan 
do miagal di winonsoi nu, ondung a' o 
Kinorohingan moyo-woyo' dau,” ka dau. 
3 Om boros ka di Yesus do suminimbar, 
“Ponongkuyaai no, dot aiso' i' o tiso'd 
tulun do kokito di Pomorintaan do 
Kinorohingan, dot a' po iyau apaganak 
kawagu,”" ka dau. 
4Om boros ka di Nikodimus dot id di 
Yesus, “Milo po toi do paganakon kawagu 
o tulun di nokolohing. Milo po tuu iyau 
do gumuli' kawagu do hiri'd paganakan di 
tina' dau om pogkosusuon indo kawagu?” 
ka. 
5Om boros ka di Yesus do suminimbar, 
“Otopot i' kopio iti poboroson ku'dti dot: 
Ondung a' o tulun apaganak kawagu dot 
id suang do waig om id suang do Rusod 
do Kinorohingan, om a i' kosuang di 
Pomorintaan do Kinorohingan. ? Tumanud 
nopo do kowoyo-woyoo' do don tulun 
om paganakon i'i tulun diri di molohing 
dau, nga' tumanud no do kowoyo-woyoo0' 
do don rusod om paganakon o tulun di 


"3.3 apaganak kawagu, ko': apaganak do mantad hilo'd sawat. 
2.17: Sin. 699 2.19: Mat. 26.61, 27.40, Mar. 14.58, 15.29 

Rusod do Kinorohingan. 7Om kada' 
kosuayai do poboroson ku piya dot: 


apatut i' kopio dot apaganak kawaguf 


ngai' kou. 8Iri nopo ribut om tumongus 
nopo do hinonggo nopo o korohian dau: 
orongou toko' no i kohus di ribut nga' a' 
toko' 1 oilaan ondung hinonggo o tadon 
om ondung hinonggo o pakayaan. Om iyo 
nogiddi i tulun dit apaganak do Rusod do 
Kinorohingan,” ka dau. 

Om poguhot no i Nikodimus, “Poing- 
kuro dot osiliu o miagal diri?” ka dau. 

100m boros ka di Yesus do sumi- 
nimbar, “Dot a' ko i' koilo om guru ko 
i' do hiti'd Israil? UPonongkuyaai no: 
do poboroson nopo dahai om iri no i 
toilaan dahai, om i pososion dahai nga' 
iri no i nokito kopio dahai, nga' a' kou i' 
monongkuyaan di pinoboros dahai. 12A' 
kou i' monongkuyaan di susuyan ku 
iyokoyu do pasal do kowoyo-woyoo' do 
hiti'd pomogunan om poingkuro kopio 
kou nogindo daa do monongkuyaan do 
susuyan ku daa iyokoyu di kowoyo-woyod' 
do pasal do surga? 13 Aiso' i' o tiso' piya'd 
tulun do nokoinsawat do hilo'd surga, do 
suwal ko' iyau i luminintuhun do hiti'd 
pomogunan, iri no i Tanak do Tulun. 

140m poingkuro nopo i Musa do 
pinopoinsawat di tulanut do tambaga' di 
pinorilit do kayu di pinoodsuk do hilo'd 
tana' do kowotuan, om iyo nogindoddi o 
Tanak do Tulun do poinsawaton. 15Om 
kaanu indo do koposion dit otopot kopio 
om i poingompus o pointikid-tikid do 
tulun di monongkuyaan dau,” ka dau. 

16 Tu' nosianan no kopio o Kinorohingan 
do tulun do hiti'd pomogunan, gisom do 
pinatahak dau i Tanak dau dit iso-iso, om 
pointikid-tikid do tulun di monongkuyaan 
dau om amu' no apatai, suwai ko' kaanu 
do koposion dit otopot kopio om i 
poingompus. 17Tu' kinoporikatan nopod 
Kinorohingan di Tanak dau om okon i' ko' 


' 3.7 apaganak kawagu: ko': apaganak do mantad hilo'd sawat. 


mongoi pomohukum diti pomogunan, 
suwai ko' mongol pamasi. 18Iri nopo 
tulun di monongkuyaan dau om a' no 
ohukuman. Nga' iri nopondo tulun dit 
a monongkuyaan, om nohukuman nod 
Kinorohingan, tu' a' i' iyau monongkuyaan 
di Tanak do Kinorohingan dit iso-iso'. 
190m iti nondo o kopomohukuman dau 
do tulun. Nokorikot no i tanawau do hiti'd 
pomogunan, nga' orohian nogi' o tulun do 
totuong ko' mantad di tanawau, tu' araat 
i' i pingwonsoyon diyolo'. “@Pointikid- 
tikid do tulun dit araat o wonsoyon, om 
araatan no di tanawau, om a' iyau orohian 
do rumikot do hiri'd tanawau, tu' mada' i' 
iyau dot okito i wonsoyon dau dot araat. 
21 Nga' iri nopo tulun di momonsoi'd 
korohian do Kinorohingan, om rumikot 
i' dot id tanawau, om kointalang indo do 
miontok di korohian do Kinorohingan i 
winonsol dau. 


I Yesus om i Yohanis Gampamatis 


220m ongoi noddi i Yesus om i 
tumatanud dau do hilo'd Yudia. Om hilo 
noddi iyau do poundorong do poinsugku' 
diyolo' do piro-piro o koloido', om minamatis 
iyau'd tulun. 23-24 Tontok nopoddi om a' po 
nokogiil i Yohanis. Om minamatis iyau'd 
tulun do hilo'd Ainon, it a' i' osodu' no do 
mantad hilo'd Salim, tu' osima' id waig o 
hilo". Om somirikot noddi o tulun dot id 
dau, om botisai no dau iyolo. 

250m haro'ddi o piro-piro di tuma- 
tanud di Yohanis do minonokisongkiwal 
di tulun do Yohudi: do pasal di toturan 
do momolidang do tinan. 28Om rikot 
no iyolo' dot id di Yohanis om boro- 
boros nod, “Guru, osorou nu po i tulun 
di nokowoyo' diya' do hilo'd soborong 
di Bawang do Yordan diri, i pinotuduk 
nu dot id dahai di guulu? Mamatis no 
moti'ddi iyau, om oinsanan nopo o tulun 
do rumikot dot id dau!” ka diyolo'. 


“3.25 tulun do Yohudi: Haro piro- 


piro solinan do suwai do pinotulisan do: songulun o Yohudi'. 
3.14: Png. 21.9 3.24: Mat. 14.3, Mar. 6.17, Luk. 3.19-20 

27Om boros ka di Yohanis do sumi- 
nimbar, “Aiso' i' ot osiliu do miagal diti 
dot id disai nopo o tulun ondung a' do 
Kinorohingan wonsoyon o miagal diri. 
280m iyokoyu nga' nokorongou i' doho' 
do minomoros dot, ‘Okon oku i ko' i 
Raja' do Gampamasi, sinuhu' oku nod 
mogulu dau,” kangku. 22Iri nopo tondu' 
di kowinon om iri no i kusai di mangawin 
o sanganu. Iri nopo i tambalut di kusai do 
kumawin diri, om poingkakat no toomod 
do mongoruhang om mokinongou, om 
orohian iyau do korongou do boros di 
kusai di kumawin. Om iyoho' nga' iyo 
nogiddi. Dinondo nopo om osonong noddi 
kopio o ginawo ku. 3?Om iyau no ot 
apatut do gumumu' o tulun do tumanud, 
om kumuri' piya'ndo tulun do tumanud 
doho',” ka dau. 


Iyau i Mantad Hilo'd Surga 


311r nopo i mantad hilo'd sawat om 
agayo no ko' mantad do koinsanai'd tulun. 
Iri nopo i mantad hiti'd pomogunan om 
poinghompit no do tulun do pomogunan, 
om mimboros do pasal dit osiliu do hiti'd 
pomogunan. Nga' iri nopo i mantad 
hilo'd sawat om agayo no ko' mantad 
do koinsanai'd tulun. 3?Om popinsusui 
iyau di nongokito om i nongorongou 
dau, nga' iso' pod tulun nga' aiso' i' 0 
monongkuyaan di popinsusuyon dau. 
33]ri nopo tulun di monongkuyaan di 
pinosusui dau, om monongkuyaan no 
dot otopot o Kinorohingan. 34Tu' iri 
nopo tulun di sinuhu' do Kinorohingan 
om popolombus no do boros do Kino- 
rohingan, tu' nakatahak ngai' no i Rusod 
do Kinorehingan dot id dau. 33 Osianan i'i 
Tapa' di Tanak dau om pinatahak ngai' dau 
i kuasa' dau dot id Tanak dau'ddi. 33Om 
iri nopondo tulun di monongkuyaan di 
Tanak diri om kaanu no do koposion dit 


otopot kopio om i poingompus. Nga' iri 
nopondo tulun dit a' mumboyo' di Tanak 
diri om a' no kaanu do koposion. Om 
hukuman no iyau'd Kinorohingan do 
gisom do poingompus. 


I Yesus om i Tondu' do Samaria 


Om korongou noddi i tulun do 

Parisi dot ogumu-gumu' o tulun di 
nosiliu'd tumatanud di Yesus om ogumu' 
o nobotisan dau ko' mantad di Yohanis. 
2 (Nga' otopot nopo kopio om a' i' i Yesus 
minamatis, tu' iri no i tumatanud dau 
o minamatis.) 3 Om soira'ddi noilaan di 
Yesus do nokorongou i tulun do Parisi 
do pasal diri, om tongkiad no iyau do 
mantad hilo'd Yudia om poguliai no 
dau do hilo'd Galilia. “Om tontok di 
pakayaan dau do hilo' om a' no milo dot 
a' iyau kawaya' do hilo'd Samaria. “Om 
korikot noddi i Yesus dot id iso' o bandar 
do hilo'd Samaria di roitan do Sikar, it a' i 
osodu' no do mantad id tana' di pinatahak 
di Yakub dot id di Yusup, i tanak dau, 
di gulu po. “Om hilo' no i torobong di 
Yakub. Om ohuyan tomod diri i Yesus do 
minamanau, om irikau no iyau do hiri'd 
tisan di torobong. Om tontok nopoddi 
nga' Jam kohopod om duwo no doti' do 
pitangaadau. 7780Om nokoongoi no i tu- 
matanud di Yesus do hiri'd bandar do 
minongoi boli do taakanon. 

Om korikot noddi o songulun o tondu' 
do Samaria do mongol sago”. Om boros ka 
di Yesus dot id dau, “Poinumo' oku daa,” 
ka. 

9Om boros ka di tondu' do Samaria 
do suminimbar, “Iya' nopo oi Tuan, om 
bansa'd Yohudi, om iyoho' no om bansa'd 
Samaria: om nokuro tu' mokiinum ko 
doho”?” ka dau. (Tu' bansa' nopod Yohudi 
om a'1' kopio mongoi ponongkokuro-kuro 
do bansa'd Samaria)” 


"A9 Tu' bansa' nopod Yohudi om a' t kopio inongoi ponongkokuro-kuro do bansa'd Samaria, ko': Bansa' 
nopod Yohudi om ai tinamakai do sangkir om mangkuk dit apakai do tulun do Samaria. 
3.28: Yoh, 1.20 3.35: Mat. 11.27, Luk. 10.22 4.5: Kwn. 33.19, Yos. 24.32 


4.9: Isr. 4.1-5, Noh. 4.1-2 

100m boros ka di Yesus do suminim- 
bar, “Ondung kolo ko daa di nipuhawang 
do Kinorohingan om ondung isai i 
mokiinum diya, om atantu' no dot iya 
daa o mokiinum dau, om oonuan ko indo 
dau di waig do kapasi,” ka dau. 

11Om boros ka di tondu', “Aiso' i' o 
ponimbauk nu'ndo oi Tuan, om aralom 
i moti' kopio iti torobong diti. Nga' 
honggo o ngayan nu'd waig di kapasi, 
oi Tuan? 12I Yakub i', i taki-aki dahai' o 
minanahak dahai diti torobong. Om hiti 
1 O nangayan dau di waig dot inumon 
dau, om 1 tangaanak om i tayam-tayam 
dau nga' hiti i' o ninuman. Om sorohon 
nu daa'ddi dot agayo ko iya' ko' i Yakub?” 
ka di tondu.. 

130m boros ka di Yesus, “Iri nopo 
tulun di monginum do waig diti om 
tuuhan i' kawagu, !4nga' iri nopondo 
tulun di koinum do waig di patahakon 
ku, om a' no koumbal kawagu do tuuhan 
do gisom dot alaid. Tu' iri nopondo waig 
di patahakon ku dau om sumiliu nondo 
do miagal do tudan do waig dot id suang 
dau om sumimpulak do sumoliwan om 
manahak dau iri do koposion dit otopot 
kopio om i poingompus,” ka dau. 

15 Om boros ka di tondu'ddi, “Tuan, 
onuwal oku daa do waig dino, om a' oku 
i' tuuhan kawagu: om a' oku minog do 
gumuli'd hiti do mongoi sago',” ka dau. 

160m boros ka di Yesus, “Ngoyo' po 
lohowo' i sawo nu, om gumuli' nogindo'd 
hiti,” ka dau. 

17Om boros kaddi di tondu' do 
suminimbar, “Aiso' i' o sawo ku,” ka dau. 

Om boros ka di Yesus, “Otopot i' 
ino boros nu dot aiso' o sawo nu. 18Tu' 
inglimo ko no kakawin, om iri nopo kusai 
di poinsugku' diya' do dinondo om okon i' 
ko' sawo nu,” ka dau. 

190m boros kaddi di tondu', “Oilaan 
ku noddi do nabi ko, oi Tuan. @Iri nopo 
i komolohingan dahai om hiti id nulu- 
nulu'dti o tiyonon do sumambayang 


i 4.412 dahat: KO: toko. 


dot id Kinorohingan, nga' boros ka di 
bansa' nu om hilo' nod Yorusalim o 
tiyonon do tulun do sumambayang dot 
id Kinorohingan,” ka dau. 

210m boros ka di Yesus dot id dau, 
“Ponongkuyaai no, do rumikot indo o 
maso do sumambayang o tulun dot id 
Tapa', dot okon nondo ko' hiti'd nulu- 
nulu'dti om okon ko' hilo'd Yorusalim. 
22 1yokoyu nopo i bansa'd Samaria om a' 
1 kotutun di sambayangan dokoyu, nga 
iyahai nopo i bansa'd Yohudi om kotutun 
1 di sambayangan dahai. tu' iri i bansa'd 
Yohudi o milo do popoilo do ralan do 
Kinorohingan do mamasi'd tulun. 23 Nga' 
rumikot indo o maso, om otopot nopo 
kopio om nokorikot no, do sumambayang 
nondo o tulun dot id Tapa' do woyoon di 
Rusod do Kinorohingan, om otutunan 
kopio diyolo' do Kinorohingan iyau dit 
otopot, do miagal di korohian do Tapa'. 
24Tu' Kinorohingan nopo om Rusod 
I', om isai nopo i sumambayang dot id 
Kinorohingan om mositi' nod woyoon 
di Rusod do sumambayang dot id dau do 
tumanud dit otopot,” ka dau. 

250m boros kaddi di tondu'ddi dot 
id di Yesus, “Koilo oku 1 do rumikot 
nondo i Raja' do Gampamasi (1 roitan 
do Kristus). Om korikot nopondo iyau, 
om momisunud nondo iyau dati' do 
koinsanai'd nunu nopo,” ka dau. 

26Om boros ka di Yesus, “Iyoho' nogi' 
bo iyau'ddi, iyoho' i moro-boros diya' do 
dinondo,” ka dau. 

27Om koguli' noddi i tumatanud di 
Yesus. Om osuayan tomod daa iyolo' 
do nokokito di Yesus do monokiboro- 
boros do tondu’. Nga' aiso' i' o tiso' diyolo' 
do minonguhot di tondu' dot, “Nunu 
daa o pokionuon nu oi inan?” ka, ko' 
minonguhot po di Yesus do, “Nokuro 
tu' monokiboro-boros ko di tondu'ddi, oi 
Guru?” ka. 

28Qm tongkiadai nopo di tondu'ddi i 
kakanan dau'd hiri, om panangkus no iyau 

do minongoi'd hiri'd bandar, om boro- 
boros no iyau di tulun do hiri. 2?Boros 
ka dau, “Kainou mongol solowot di tulun 
di minomisunud doho' do koinsanai'ddi 
nongowonsol ku. Om okon tuu ko' iyau 
nogi' i Raja' do Gampamasi'ddi?” ka dau. 
390m tongkiadai ngai' nopoddi di tulun 
i bandar om ongoi no iyolo' solowot di 
Yesus. 

310m daamot nopoddi om angatai 
no di tumatanud di Yesus, i Yesus do 
minakan. Boros ka diyolo', “Guru, akan,” 
ka. 

32 Nga' boros ka di Yesus do suminim- 
bar, “Haro i' o takanon ku dit a' dokoyu 
ollaan,” ka. 

33m timpuun noddi i tumatanud 
dau do minogiuhot-uhot. Boros ka 
diyolo', “Haro tuu o tulun do minongoi 
dau paatod do taakanon?” ka. 

340m boros kaddi di Yesus, “Taaka- 
non ku nopo om i tumanud do korohian 
di minonuhu' doho', om momongo di 
karaja' di pinatahak dau dot id doho'. 
35Boros ka daa dokoyu om, “Apat po 
tulan om mongomot no!” ka. Nga' mo- 
nuhu' oku no dokoyu do montong dilo 
koumaan, tu' nongoonsok no ilo tua' dilo 
songintanom, om osuhatan nod tomoton! 
36Tri nopo tulun di mongomot om kaanu 
i' dot isomuli', om momoyo' do tulun do 
rumikot dot id koposion dit otopot kopio 
om i poingompus. Om iyo noddi dot 
otood goduwo i tulun di minananom om 
i tulun di mongomot. 37Om otopot no 
kopio o komoyon do boros di poingkaa, 
Suwail o tulun do mananom, om suwal 
o tulun do mongomot,” ka. 33Suhuon 
ku iyokoyu do mongoi pongomot do 
hilo'd tumo dit okon ko' iyokoyu o 
minananom, nakakaraja' no o tulun 
do suwai'd hilo', om iyokoyu nopo om 
mongol po panganu di hasil di karaja' 
diyolo',” ka di Yesus. 

390m ogumu'ddi o tulun do Samaria 
do mantad id bandar diri do notumbayaan 


di Yesus, tu' minomoros i' i tondu' dot, 
“Poboroso' ngai' nopo dau dot id doho' 
1 nongoumbalan ku'd momonsoi,” ka. 
400m tontok di nokosolowot di Yesus i 
tulun do Samaria, om sansagai no tomod 
diyolo' 1 Yesus do mundorong do hiri'd 
kinoiyonon diyolo'. Om undorong poddi 
i Yesus do hiri do solinaid do duwo o 
tadau. 

410m koruhangai poddi o ginumu' 
do tulun di notumbayaan di Yesus do 
nokorongou iyolo' di ponudukan dau. 
420m boros ka diyolo' dot id tondu'ddi, 
“Monongkuyaan noddi kopio iyahai, nga' 
okon no ko' i pinoboros nu dot id dahai o 
nokoponongkuyaan dahai, nga' iyahai'ddi 
kopio o nokorongou dau, om koilo iyahai 
dot iyau no kopio o Gampamasi do tulun 
do hiti'd pomogunan,” ka diyolo'. 


Minomolingos i Yesus do 
Tanak do Pagawai 


430m katalib poddi o duwo o tadau 
do poundorong i Yesus do hilo'd Sikar, 
om ongoi no iyau do hilo'd Galilia. 44Om 
nokoboros i' i Yesus do poingkaa, “Nabi 
nopo om ai pusohon dot id pomogunan 
dau,” ka. #3 Nga' di nopo di nokorikot iyau 
do hilo'd Galilia, om ongosonong tomod i 
o ginawo di tulun do hilo' do suminuwau 
dau, tu' hilo' i' iyolo'd Yorusalim do 
tontok di Tadau'd Agayo do Paska, om 
nongkokito ngai' iyolo' di winonsoi di 
Yesus do hilo. 

4680m guli' noddi i Yesus do hilo'd 
Kana, i hilo'd Galilia, i pinamansayan dau 
do waig dot anggur dot i waig toomod o 
winonsoi. Om hiri nopod bandar diri nga' 
haro o songulun o pagawai do pomorinta' 
di maso'd sumakit o tanak do hilo'd Ka- 
pornaum. #'Om soira'ddi nokorongou 
iyau do nokorikot i Yesus do hilo'd Galilia 
do mantad hilo'd Yudia, om ongoi no 
iyau solowot di Yesus om angatai no dau 
i Yesus do mongoi'd hilo'd Kapornaum 
do mongoi pomolingos di tanak dau di 


4.44: Mat. 13.57, Mar. 6.4. Luk. 4.24 4.45: Yoh. 2.23 4.46: Yoh. 2.1-11 

motingkapatai no. 480m boros ka di 
Yesus dot id pagawai do pomorinta'ddi, 
“Ondung a' kou kokito do kotmayaan om 
a kou i otumbayaan,” ka. 

490m boros ka di pagawai do po- 
morinta', “Tuan, kaino kopio, dot a' po 
apatai i tanak ku,” ka dau. 

50Om boros ka di Yesus dot id dau, 
“Pamanau no, tu' nolingasan no i tanak 
nu,” ka. 

Om ponongkuyaai nopo i tulun diri 
di boros di Yesus, om pamanau no iyau. 
510m hiri noddi iyau'd tanga'd ralan om 
korikot no i susuhuon dau do minongoi 
pomisunud dau do, “Nolingasan no 1 
tanak nu, oi Tuan,” ka diyolo'. 

320m uhoto' noddi dau iyolo' ondung 
jam kopiro do nolingasan i tanak dau. Om 
boros ka diyolo', “Di jam koiso' doti'ddi di 
konihab do notingkod i sogiton dau,” ka. 
53 Om kosorou noddi di tapa' di tanak diri 
do tontok noddi do minomoros i Yesus 
dot id dau do, “Nolingasan no i tanak nu,” 
ka. Om kotumbayaai noddi iyau di Yesus 
om i sompiiyon dau nga' koinsanai nopo 
do notumbayaan di Yesus. 

941r no o koimayaan di koduwo do 
winonsoi di Yesus do hilo'd Galilia di 
nokoguli' iyau do mantad hilo'd Yudia. 


Minomolingos i Yesus do 
Tulun di Kitoruol do Hilo'd 
Kulam do Baitisda 


Om id tohuri noddi ko' iri om 

haro o tadau'd agayo do tulun do 
Yohudi, om ongoi noddi i Yesus do hilo'd 
Yorusalim.2Hilo' nopod Yorusalim om 
haro o tiso' o kulam dit id somok' di 
wawayaan di roitan do “Wawayaan do 
Dumba”, i pinungaranan do Baitisda" 
dot id suang do boros dot Ibrani. Om 
hiri nopoddi nga haro o limo nokoiyonon 
do tinaapan. 3Om hiri nopod tinaapan 
diri nga ogumu' o tulun do sumakit 

Ralan do hilo'd bandar do Yorusalim (5.1) 


do songillii: haro o bolou, om haro o 
kimpo', om haro it a' koundaliu. [Om 
mandad ngai' nopo iyolo' do lingguon | 
waig. #Tu' haro i' o maso do lumintuhun 
o moloikat do Tuhan dot id kulam diri 
do mongoi pomolinggu' di waig. Om iri 
nopondo tulun di sumakit di kopogulu 
do tumabung do hiri'd kulam di ngoyon 
lingguo' i waig om olingasan no do 
mantad id nunu nopo o toruol dau.]' 
5Om hiri nopod kinoiyonon diri nga' 
haro o kusai di tolu no nohopod om walu' 
o toun do sumakit. Om kokito no di 
Yesus i tulun diri do poinglii do hiri, om 
oilaan no dau do laid no kopio'd sumakit 
i tulun diri. Om uhoto' noddi di Yesus i 
tulun diri, “Orohian ko i' dot olingasan?” 
ka dau. 

7Om boros ka di tulun do sumakit diri 
do suminimbar, “Tuan, aiso' i' o tulun do 


“5.2 kulam...id semok: KO: hare o kinoiyenon dit id somok di kulam di roitan do Kulam do Dumba”. 


t 5.2 Baitisda: Haro o piro-piro solinan do tinulisan do: Baitsata. 


do pinoporuhang dot ayat do 3b-4. 


'5.4 Haro o piro-piro solinan 

hiti do mongoi patabung doho' do hilo'd 
kulam do tontok di ngoyon lingguo' ilo 
waig. Om daamot ku pondo do mongoi'd 
hilo'd kulam, om osoguluanan oku nod 
tulun do suwai,” ka dau. 

8 Om boros kaddi di Yesus dot id dau, 
“Tungag no, om igitan i' ino galam nu om 
mamanau nondo,” ka dau. ?Om diiri iddi 
om diiri do nolingasan i tulun diri. Om 
saano' nopo dau i galam dau om pamanau 
no. 

Nga' tadau nopoddi om tadau'd Sabat. 
100m iri noddi o nokoboro-boros di piro- 
piro boyoon do tulun do Yohudi dot id 
tulun di kolilingasai'ddi do, “Baino' nopo 
moti' om tadau'd Sabat. Om pogoduhan 
i' di Tourat toko' do manaan dino galam 
nu,” ka diyolo'. 

M Nga' boros ka di tulun diri, “Iri tu- 
lun di minomolingos doho' di tiinu' o 
minonuhu' doho' do manaan diti galam 
ku om minonuhu' doho'd mamanau,” ka 
dau. 

120m ponguhot po iyolo' dau, “Isai i 
minonuhu' diya' do manaan dino galam 
nu om i minonuhu' diya'd mamanau?” 
ka. 

13 Nga' a' no i tulun di nolingasan 
diri nokoilo ondung isai i tulun di mino- 
nuhu' dau do momonsoi'd miagal diri, 
tu' nokorolot no i Yesus di tulun dot 
ogumu'. 

140m kosolowot noddi di Yesus 
i tulun diri do hiri'd suang di Walai'd 
Sasambayangan dot Agayo, om boro-boros 
no iyau dau do poingkaa, “Nolingasan 
ko noddi. Om kada' nondo pomonsoi 
kawagu'd dusa, om a' ko i' oontok dit araat 
ko iri,” ka dau. 

15Om pamanau no i tulun diri om 
ngoyo' no dau sunudai i piro-piro bo- 
yoon do bansa'd Yohudi dot i Yesus o 
minomolingos dau. 19Om iri noddi o 
kinoimpuunon di tulun do Parisi do 
monusa' di Yesus tu' minomolingos i' 
iyau'd tulun do tontok do tadau'd Sabat. 


5.10: Noh. 13.19, Yor. 17.21 


17Nga' boros ka di Yesus dot id diyolo', 
“Kumaraja' kasai' i' i Tapa' ku do gisom 
do dinondo, om iyoho' nga' kumaraja' i',” 
ka dau. 

18Om iri no boros di Yesus do miagal 
diri o nokobinsuhu' kawagu di piro-piro 
boyoon do Yohudi do mogihum do ralan 
do mamatai dau. Om iyo pogi' iyolo'ddi 
nga' okon nopo ko' i nokotolibamban 
i Yesus di toturan do tugama' do pasal 
do tadau'd Sabat o kokuwaan nga' iri po 
nokoboros iyau do Tapa' dau o Kinoro- 
hingan, tu' komoyon nopoddi nga' miyo 
iyau do Kinorohingan. 


Kuasa' di Tanak do Kinorohingan 


190m boros kaddi di Yesus do su- 
minimbar di tulun diri, “Ponongkuyaai 
kou no, dot a'i'i Tanak milo do mimpori- 
pori do momonsoi'd nunu nopo. Iri no it 
okito dau do wonsoyon di Tapa' dau o 
wonsoyon dau. Tu' nunu nopo i wonsoyon 
di Tapa', om iri no i wonsoyon di Tanak. 
20 Tu' osianan i'i Tapa' om potudukon dau 
dot id Tanak o koinsanai di wonsoyon 
dau. Om potudukon po di Tapa' dot id 
Tanak o piro-piro o wonsoyon dit agayo 
ko' iri, om gisom dot ongosuayan ngai' 
kou nondo. ?1Iri nopo Tapa' om mamasi 
1 do tulun di napatai, om manahak 
diyolo'd koposion dit otopot kopio om 
1 poingompus, om iri nogi' i Tanak nga' 
manahak i' do koposion dit otopot kopio 
om 1 poingompus dot id tulun di korohian 
dau do manahak do koposion. ?? Iri nopo 
Tapa' om ai momutus dot isai nopo o 
tulun. Tu' nakatahak ngai' no dau dot id 
Tanak dau i kuasa' do momutus. 3Om 
winonsol pogi' di Tapa' o miagal diri 
nga monuhu' iyau'd koinsanai'd tulun 
do momusou di Tanak diri do miagal do 
pomumusou diyolo' di Tapa'. Iri nopo 
tulun dit a' momusou di Tanak om a' no 
momusou di Tapa', i minonuhu' di Tanak 
diri. 


200 


24Dtopot no kopio iti poboroson ku 
do poingkaa: Tulun nopo di mokinongou'd 
boros ku, om monongkuyaan no di mi- 
nonuhu' doho', om kaanu no do koposion 
dit otopot kopio om 1 poingompus. Om a' 
no iyau ohukuman, tu' nokotdu' no iyau 
do mantad id kapatayon om nakaanu no 
do koposion. 2? Ponongkuyaai kou no: 
Rumikot indo o maso, om otopot nopo 
kopio om nokorikot no, do korongou 
nondo i tulun do napatai di boros do 
Tanak do Kinorohingan. Om iri nopondo 
tulun di korongou dau om apasi no. 
260m poingkuro nopo i Tapa' do tudan 
do koposion, om i Tanak dau nga' silihon 
nogi' dau do tudan do koposion. Om 
noonuan no dau i Tanak dau do kuasa' do 
momutus, tu' iyau no 1 Tanak do Tulun. 
28 Kada' kou kosuayai do korongou'dti tu' 
rumikot indo o maso do korongou ngai' 
do boros dau i tulun di nangapatai. Om 
sumoliwan nondo iyolo' do mantad hiri'd 
lobong. Om iri nopondo tulun dit osonong 
o winonsoi om apasi indo do kumaa 
dot id koposion. Nga' iri nopo tulun di 
minomonsoi'd araat om apasi nondo do 
kumaa dot id hukuman,” ka di Yesus. 


I Popointalang Kopio 
do Pasal di Yesus 

390m boros ka kawagu di Yesus, 
“A oku i milo do momonsoi'd nunu 
nopo do tumanud do doho'd korohian. 
Pomumutus ku nopo om tumanud no di 
ponuhuan do Kinorohingan. Om otulid 1 
o pomumutus ku tu' a' oku i tumanud do 
doho'd korohian, suwai ko' i korohian di 
Tapa' ku, i minonuhu' doho', o tonudon 
ku. 

31O ndung iyoho' o popoboros do pasal 
doho', om a'i' doti' milo do ponongkuyaan 
i poboroson ku. 32 Nga' haro i' o tulun do 
suwal do pinopoboros do pasal doho,, 
om oilaan ku i dot otopot i pinoboros 
dau. 33Nokoponuhu' kou nod tulun 
do minongoi ponguhot di Yohanis, om 

nokoposunud no iyau dit otopot do pasal 
doho'. 34Om kapabarasan ku nopo do 
miagal diti om okon i' ko' sumondiu oku'd 
boros do mantad id tulun di popoboros di 
toilaan diyolo' do pasal doho', suwai ko' 
iyokoyu o pokipoposian ku. 391 Yohanis 
nopoddi om miagal di lampung di kiapui 
om i popotitiu do tulinau. Om orohian 
kou i' do rumamit do daamot di boros 
dau'ddi, i miagal do tanawau. 36 Nga' 
iri nopo doho'd poboroson om agayo 
po ko' i pinoboros di Yohanis. Om iti 
nopo wonsoyon ku'd dinondo, iti karaja' 
di pinonuhuan doho' di Tapa' ku do 
momonsoi, om popointalang nogi' kopio 
dot i Tapa' o minonuhu' doho'. Om i 
Tapa, i minonuhu' doho' nga' pinopoboros 
i' do pasal doho'. Iyokoyu nopo om ai 
nokoumbal do nokorongou'd boros dau 
ko' nokokito po do rabas dau. 380m a' i' 
poingopi' dot id suang do ginawo dokoyu 
i boros dau, tu' a' kou i monongkuyaan 
doho', i sinuhu' dau. 3?Om minsingilo 
kou pogi di nokotulis do hiri'd Buuk do 
Kinorohingan nga' momusorou kou dot 
iri o kaanu-anu dokoyu'd koposion dit 
otopot kopio om i poingompus. Om iri 
Buuk do Kinorohingan nga' pinopoboros 1 
do pasal doho'. 40 Nga' a' kou iddi rumikot 
dot id doho' om kaanu i' do koposion dit 
otopot kopio om i poingompus. 

41A' oku 1' mogihum do karayahan 
do mantad id tulun. #2 Tu' otutunan ku i' 
iyokoyu om oilaan kui dot a' kou osianan 
do Kinorohingan dot id suang do ginawo 
dokoyu. 4 Ruminikot oku do mikuwo'd 
kuasa' di Tapa' ku, nga' a' kou 1' ruminamit 
doho'. Nga' tulun nopondod suwai di 
rumikot do mikuwo'd dau'd kuasa' om 
romiton i' dokoyu. ##Poingkuro kou'ndo 
do milo'd monongkuyaan, ondung 
mogihum kou nod karayahan do mantad 
id somp1' ko' tulun, oma nogindo tumotos 
do mogihum do karayahan do mantad id 
Kinorohingan dit Iso-Iso'? #3 Kada' dokoyu 
soroho' dot iyoho' o papasala' dokoyu 


5.29: Dan. 12.2 5.33: Yoh. 1.19-27,3.27-30 5.37: Mat. 3.17, Mar. 1.11, Luk. 3.22 

dot id toguang do Tapa'. Tu' iri nopo 
papasala' dokoyu om i Musa, i sondihon 
dokoyu. ##Ondung monongkuyaan kou 
daa di Musa, om monongkuyaan kou no 
daa doho', tu' pasal i' doho' i tinulis dau. 
47Nga' ondung a' kou monongkuyaan di 
tinulis di Musa, om poingkuro kou nogi' 
daa'ndo do monongkuyaan di poboroson 
ku?” ka di Yesus. 


Pinapaakan i Yesus do Limo Noribu 
Tulun 
(Alat. 1443-21, Mar. 6.30-44, Luk. 9:10-17) 
Om piro-piro noddi o koloido' do 
mantad diri om ongoi no i Yesus 
do hiri'd soborong di Tasik Galilia, i 
roitan nogi' do Tasik Tiborias. “Om di 
nopo nokorikot iyau'd hilo', om ogumu' 
tomod diri o tulun do tuminanud dau 
tu' nokokito iyolo' di kongoimayaan di 
winonsol dau do tontok di minomolingos 
iyau do piro-piro o tulun di kitoruol. 3 Om 
takad no i Yesus dot iso' o nulu-nulu, om 
irikau no iyau'd hiri do mogiwoyo-woyo' 
di tumatanud dau. “Om tontok nopoddi 
nga oruhai nod Tadau'd Agayo do Paska 
do tulun do Yohudi. “Om ontong no i 
Yesus do hiri'd posorili' dau, om kokito no 
dau o tulun dot ogumu' kopio do rumikot 


dot id dau. Om boros ka dau dot id di 





Tasik Galilia (6.1) 


Pilipus, “Honggo o ngoyon toko' boliai do 
taakanon, om kaakan ngal i' iti tulun?” 
ka dau. #(Oilaan i' di Yesus it apatut dau'd 
wonsoyon, nga' nakapamarasan nopo 
dau do miagal diri om mogumbal i' iyau 
toomod di Pilipus.) 

7Om boros ka di Pilipus do sumi- 
nimbar, “Gatang piya'd duwo nahatus o 
tusin do pirok” do roti nga' a' i' kabagal 
do paakan diti tulun dot ogumu'dti do 
sarakarayan piya daa,” ka dau. 

8Om haro'ddi o tiso' di tumatanud di 
Yesus do suwai, dot i Andarias o ngaran, 
| tobpinal di Simun Pitrus, do minoro- 
boros, ? “Haro i' o tanak do kusai'd hiti do 
kikokoriu do limo roti barli om duwo o 
sada'. Nga' nunu noo o toontok-ontok diti 
dot irad diti kogumu' o tulun?” ka dau. 

190m boros ka di Yesus, “Suhuo' 
ngai' ilo tulun do mirikau,” ka. Hiri no- 
pod kinoiyonon diri nga' kobuturan, 
om irikau noddi i tulun do hiri'd sakot 
— om oinsanan nopo nga' haro !' doti' o 
limo noribu o tulun do tongokusai nogi'. 
11Om ngoyo' noddi di Yesus i roti, om 
pongunsikou no iyau'd Kinorohingan. 
Om potikido' nogiddi dau di tulun dot 
ogumu' i roti'ddi. Om potikido' no dau i 
sada', om akan ngai' noddi iyolo' do gisom 
do nangayahan. 1?Om kangaakan ngai' 
poddi iyolo' do gisom do nangayahan, om 
boro-boros no i Yesus di tumatanud dau. 
Boros ka dau, “Ngoyo' dokoyu timungo' i 
noolu' di taakanon diri, om kada' dokoyu 
pologoso' do haro o kataam,” ka dau. 
130m kotimung noddi diyolo' iri, om 
hopod po om duwo balatak do noponu' 
do noolu' di taakanon do mantad di limo 
roti barli do nakan di tulun dot ogumu'. 

140m kokito poddi di tulun dot 
ogumu' i koimayaan di winonsoi di 
Yesus diri, om boros ka diyolo', “Otopot 
no kopio, dot iti Nabi” dit andad-andadon 
do rumikot do hiti'd pomogunan!” ka. 
15Om oilaan i' di Yesus do mongoi daa 


"6.7 tusin do pirok: Iso' nopo o tusin do pirok om gadsi' do sangadau dot iso' o tulun do kumaraja' 


do hiri'd kampung (antangan o Mat. 20.2). 


“6.14 Nabi: Antangan o 1.21. 

pononsog dau do sumiliu'd raja' diyolo' o 
kinorikatan di tulun dot ogumu'ddi. Om 
ongoi noddi iyau do hiri'd konulu-nuluan 
dot 1s0-1s0' iyau. 


Minamanau i Yesus do Hiri'd Soibau 
do Waig 
(Mat. 14.22-33, Mar. 6.45-52) 

19Tontok di sumodop noddi, om 
ongoi no i tumatanud di Yesus do hiri'd 
tasik. Om sakai no iyolo'd parau' do 
suminoborong di tasik do pakayaan do 
hilo'd Kapornaum. Om otuong noddi, 
nga' a' po i Yesus nokorikot dot id diyolo'. 
180m timpuun noddi do gumayo o 
tumbak do hiri'd tasik tu' opuhod tomod 
o tongus. Om tontok di haro no doti' o 
limo ko' onom o kilomito do kosoduwo' 
diyolo' do mantad hiri'd tisan, om kokito 
no diyolo' i Yesus do kumaa do ponong 
hiri'd parau' diyolo' do manau-panau do 
hiri'd soibau di waig. Om moddosi tomod 
diri iyolo'. 20 Nga' boros ka di Yesus dot id 
diyolo', “Kada' kou poddosi, iyoho' 1 iti!” 
ka dau. ?1Om osonong nopoddi o ginawo 
diyolo' do pinapasakai dau do hiri'd parau,, 
om diiri iddi om diiri do nokorikot 1 parau' 
diyolo' do hiri'd ngoyon diyolo'. 


Minogihum di Yesus i 
Tulun dit Ogumu' 


22 Tadau noddi kawagu om koilaai no 
di tulun dot ogumu', i hiri pod soborong 
di tasik, dot iso' noo o parau' do hiri di 
konihabon po. Om oilaan i' diyolo' do 
nakapamanau no i tumatanud di Yesus 
do suminakai di parau', nga' i Yesus nopo 
om a'1' tuminanud diyolo'. 73 Om korikot 
noddi o piro-piro o parau' do mantad hilo'd 
bandar do Tiborias do minongoi dampir 
do hiri'd toning di pinangakanan di tulun 
dot ogumu' di roti di nokopongunsikou 
i Tuhan. 24Om koilaai nopoddi di tulun 
dot ogumu' dot okon no ko' hiri i Yesus 
om i tumatanud dau, om sakai no iyolo' di 


“6.31 dahai: ko': toko. 
6.31: Ksn. 16.4, 15, Sin. 78.24 

piro-piro o parau'ddi om ongoi no iyolo' do 
hilo'd Kapornaum do minongoi pogihum 
di Yesus. 


I Yesus no i Roti di 
Manahak do Koposion 


250m kosolowot poddi di tulun dot 
ogumu'ddi i Yesus do hiri'd soborong di 
tasik, om uhoto' no diyolo' iyau, “Guru, 
soira' ko po korikot do hiti?” ka. 

26Om boros ka di Yesus do su- 
minimbar, “Otopot nopo kopio, om 
kopogihuman nopo dokoyu doho' om 
okon i' ko' i nokosuhut kou do komoyon 
di piro-piro o koimayaan do winonsoi ku, 
nga' iri no i nayahan kou do nakaakan di 
roti. 2 Nga' kada' kou karaja' do kakarajaan 
nopo om mogihum nod taakanon di 
milo'd mayi" om munos. Nga' karaja' 
kou nogi' do mogihum do taakanon dit 
a' milo'd mayi' om ita munos, om 1 
manahak do koposion dit otopot kopio 
om i poingompus. Om patahakon indo 
di Tanak do Tulun i taakanon diri dot id 
dokoyu, tu' nokointalang no do nopili' no 
iyau'd Kinorohingan Tapa',” ka dau. 

28m uhoto' noddi diyolo' i Yesus, 
“Nunu ot apatut dahai'd wonsoyon om 
owonsol i' i korohian do Kinorohingan?” 
ka. 

29m boros ka di Yesus, “Poingkaa o 
korohian do Kinorohingan do wonsoyon 
dokoyu: Kotumbayaai kou no dau, 1 
sinuhu' do Kinorohingan,” ka. 

390m boros ka diyolo', “Iyo nopoddi, 
om nunu o popointalang kopio di milo 
nu'd pointalangon om kokito i' iyahai 
om otumbayaan indo iyahai diya”? 
Nunu nondo o wonsoyon nu? 3llri nopo 
komolohingan dahai” om minangakan 
do manna do hilo'd tana' do kowotuan, 
do miagal di nokotulis dot id Buuk do 
Kinorohingan do poingkaa, “Pinaakan 
dau iyolo'd roti do mantad hilo'd surga, 


ka,” ka diyolo. 

320m boros kaddi di Yesus dot id 
diyolo', “Ponongkuyaai kou no: okon i' ko' 
i Musa, suwal ko' i Tapa' ku o manahak 
dokoyu” do roti dit otopot kopio do 
mantad hilo'd surga. 33 Tu' iri nopo roti 
do patahakon do Kinorohingan om iyau i 
luminintuhun do mantad hilo'd surga om 
1 manahak do koposion dot id tulun do 
hiti'd pomogunan,” ka dau. 

340m boros ka diyolo', “Guru, onuan 
kasai' daa iyahai do roti do miagal dino,” 
ka. 

35 Om boros ka di Yesus dot id diyolo', 
“Iyoho' no i roti di manahak do koposion 
om iri nopondo tulun di rumikot dot id 
doho' om a' no louson kawagu do gisom 
dot alaid. Om iri tulun di monongkuyaan 
doho' nga' a' no tuuhan kawagu do gisom 
dot alaid. 

36 Nga' nokoboros ku no dokoyu, do 
nokokito kou piya doho' nga' a' kou i' 
otumbayaan. 37Pointikid-tikid do tulun 
di pinatahak do Tapa' ku dot id doho' 
om rumikot i' dot id doho' om a' oku i' 
magada' dot isai nopo o tulun di rumikot 
dot id doho'. 38Tu' kinolintuhunan ku 
nopo do mantad hilo'd surga om okon i 
ko' mongoi pomonsoi di doho'd korohian, 
suwai ko' mongol pomonsoi do korohian 
di minonuhu' doho'. 3 Om poingkaa o 
korohian di minonuhu' doho': iri no tu' 
koinsanai'd tulun di patahakon dau dot 
id doho', om aiso' indo o tiso' pod atagak 
suwai ko' angapasi ngai' ku indo iyolo' do 
kopupuson diti pomogunan. #@Poingkaa 
no kopio o korohian di Tapa' ku: iri no 
tu' oinsanan nopondo 1 tulun do kokito 
di Tanak om i monongkuyaan dau do 
kaanu do koposion dit otopot kopio om i 
poingompus, om posion ku kawagu iyolo' 
do kopupuson diti pomogunan,” ka dau. 

410m timpuun no i tulun do Yohudi 
do sontogod-togod di Yesus, tu' mino- 
moros i' iyau dot, “Iyoho' no i roti do 
luminintuhun do mantad hilo'd surga,” 


ka. Om boros ka diyolo', “Okon toi ko! 
1 Yesus ilo", i tanak di Yusup? Kotutun i 
iyahai di tapa' om i tina' dau! Om poing- 
kuro kopio'ddi do milo iyau'd momoros 
do luminintuhun iyau do mantad hilo'd 
surga?” ka diyolo'. 

430m boros kaddi di Yesus dot id 
diyolo', “Kada' kou sontogod-togod. ##Tu' 
aiso i'o tiso' piya'd tulun do milo'd rumikot 
dot id doho', ondung a' iyau porikoton di 
Tapa' ku dot id doho', om isai nopondo 
i rumikot om posion ku no kawagu do 
kopupuson diti pomogunan. #SHaro i' o 
nokotulis dot id suang di piro-piro buuk 
do nabi do poingkaa, “Oinsanan nopondo 
o tulun do tudukan do Kinorohingan,' ka. 
Om oinsanan nopondo i tulun di korongou 
di lapa om i minsingilo dot id dau, do 
rumikot dot id doho'. ##Nga' komoyon 
nopoddi om okon i' ko' haro o tulun do 
nokokito di Tapa'. Tu' iyau no i mantad id 
Kinorohingan o nokokito di Tapa". 

471laai no dokoyu: Tulun nopo dit 
otumbayaan om haro no o koposion dit 
otopot kopio om i poingompus. 48 Iyoho' 
no i roti di manahak do koposion. 
“Iri nopo komolohingan dokoyu om 
minangakan nog]' di manna do hilo'd 
tana' do kowotuan nga' napatai i' iyolo'. 
50 Nga' a' i' iyo'ddi i roti do mantad hilo'd 
surga, tu' iri nopondo tulun di mangakan 
diri om a' no matai. 34Iyoho' no i roti do 
luminintuhun do mantad hilo'd surga 
— i roti di manahak do koposion. Om iri 
nopondo tulun di mangakan di roti'ddi 
om poimpasi no do gisom do poingompus. 
Om iri nopo roti di patahakon ku do 
pamasi'd tulun do hiti'd pomogunan om 
Iti no tonsi ku,” ka dau. 

320m pogisosongkiwal noddi i 
tulun do Yohudi do nokorongou di boros 
dau do miagal diri. Boros ka diyolo' 
“Poingkuro'ddi o tulun diti do papatahak 
do tonsi dau do paakanan dati'?” ka no 
diyolo'. 


“6.32 ckon f....dokeyu, ko': iri nopo pinatahak di Musa dot id dokoyu om okon i'. 


6.45: Yos. 54.13 

530m boros kaddi di Yesus dot id 
diyolo', “Ponongkuyaai kou no: Ondung a 
kou mangakan do tonsi di Tanak do Tulun 
om a' kou monginum do raha' dau, om a' 
kou po poimpasi kopio. 34Iri nopo tulun 
di mangakan do tonsi ku om i monginum 
do raha' ku om haro no o koposion dit 
otopot kopio om i poingompus, om posion 
ku nondo iyau kawagu do kopupuson 
diti pomogunan. 2? Tu' iti nopo tonsi ku 
om taakanon i' kopio, om raha' ku nga' 
tinumon i' kopio. 28Iri nopo tulun di 
mangakan do tonsi ku om i monginum do 
raha' ku om poingiso' no kasai' doho' om 
iyoho' nga' poingiso' no dau. Iri Tapa' di 
poimpasi o minonuhu' doho', om i Tapa' 
no o kapasi-pasi ku iyoho'. Om iyo nogiddi 
i tulun di mangakan do tonsi ku tu' apasi 
nondo tu' iyoho' o kapasi diyolo'. 38 Iti no 
i roti di luminintuhun do mantad hilo'd 
surga: om ai miagal di roti di nakan di 
komolohingan dokoyu iti. Tu' nakaakan 
piya iyolo' di roti'ddi nga' napatai 1 iyo- 
lo. Nga' iri nopondo tulun di kaakan 
do roti'dti om poimpasi no do gisom do 
poingompus,” ka dau. 

390m poboroso' ngai' nopo di Yesus 
iri do tontok di monuduk iyau do 
hiri'd walai'd sasambayangan do hilo'd 
Kapornaum. 


Boros di Manahak do Koposion dit 
Otopot Kopio om i Poingompus 

6900m kongorongou poddi iyolo' 
di boros di Yesus do miagal diri, om 
ogumu'ddi ot id pogialatan di tumatanud 
dau do minomoros dot, “Awagat no kopio 
o ponudukan do miagal diri. Isai po daa o 
milo'd tumanud diri?” ka. 

510m oilaan i' di Yesus do somboro- 
boros i tumatanud dau dot iri pinoboros 
dau o kokuwaan diyolo'. Om boros 
kaddi dau, “Okua-kuwaan kou do 
nokorongou'ddi boros do miagal diri? 
62Poingkuro nondod kokito kopio kou 
di Tanak do Tulun do minsawat kawagu 


6.68-69: Mat. 16.16. Mar. 8.29, Luk. 9.20 

do hilo'd kinoiyonon dau mantad? 
63 Mamasi nopod tulun om iri i Rusod 
do Kinorohingan. Om aiso' i' o guna' 
do kokorisan do tulun. Iti nopo boros 
do poboroson ku dokoyu'dti om boros 1 
do Rusod do Kinorohingan om boros di 
manahak do koposion. 24 Nga' haro i' ot id 
pogialatan dokoyu dot a' monongkuyaan,” 
ka dau. (Oilaan mantad no di Yesus do 
mantad di timpuun i' ondung isai ita 
monongkuyaan, om i monongkuyaan, 
om ondung isai i papadagang dau.) 99 Om 
boros ka kawagu di Yesus, “Om iri no o 
kinopomisunudan ku dokoyu dot iso' pod 
tulun nga' aiso' i'o milo do rumikot dot id 
doho', ondung okon ko' i Tapa' o poporikot 
dau,” ka. 

6960m mantad poddi om ogumu'ddi 
| tumatanud di Yesus do tuminongkiad 
dau, om a' noddi sitanud kawagu dau. 
670m uhoto' noddi di Yesus i hopod om 
duwo o tumatanud dau. Boros ka dau, 
“Tumongkiad kou 1 iyokoyu doho”?” ka. 

680m boros ka di Simun Pitrus, 
“Tuhan, id disai po daa o ngoyon dahai? 
Iri no boros do Tuhan o manahak 
do koposion dit otopot kopio om i 
poingompus. #?Notumbayaan no iyahai 
om atantu' no kopio ot id suang do 
ginawo dahai dot otumbayaan do Tuhan 
no o susuhuon dit olidang do mantad id 
Kinorohingan,” ka dau. 

70 Om boros ka di Yesus, “Okon toi ko' 
iyoho' o minomili' dokoyu ngai' do hopod 
om duwo o tulun? Nga' iso' nopo dokoyu 
om rusod i' dot araat!” ka. #Komoyon 
nopo di Yesus diri nga' i Yudas i tanak 
di Simun Iskariot. Tu' mulong piya dot 
id pogialatan i Yudas di hopod om duwo 
o tumatanud di Yesus, nga papadagang 
indo iyau di Yesus. 


I Yesus om i Tongotobpinai Dau 
Id tohuri noddi ko' iri om pimpanau 
no i Yesus do hilo'd Galilia. Nga' a' no 
iyau minongoi do hilo'd watas do Yudia 


YOHANIS / 


tu' mokipamatai no dau 1 tongoboyoon 
do bansa'd Yohudi. 

2Om tontok nopoddi nga' oruhai 
nod orikot i Tadau'd Agayo do Kinuhub- 
Kuhub. 3Om boros kaddi di piro-piro 
tobpinai di Yesus dot id dau, “Tongkiad 
nogi do mantad hiti om mongoi i' do 
hilo'd Yudia, om kokito indo i tumatanud 
nu diti wonsoyon nu. “Aiso' i' o tulun 
do momolisok-lisok di wonsoyon dau 
ondung orohian iyau'd abantug. Om 
ondung momonsol ko do miagal diri, 
om apatut i' do kongoilo o pointongkop 
diti pomogunan!” ka diyolo'. 3(Tu' iri 
piya tongotobpinai di Yesus nga' a' i' 
monongkuyaan dau.) 

650m boros ka di Yesus dot id diyolo', 
“A po norikot i maso ku. Nga' iyokoyu 
nopo om solra-ira' nopo nga' milo i'. 
7Iyokoyu nopo om a i' karaatan diti 
tulun do hiti'd pomogunan. Nga' iyoho' 
nopo om atantu' no do karaatan diti tulun 
do hiti'd pomogunan, tu' poboroson kasai' 
ku i' dot id diyolo' dot araat o wonsoyon 
diyolo'. 8Ongoi kou nopo iyokoyu dot id 
karamayan diri. A oku i iyoho' mongoi? 
tu' a' po norikot o maso ku,” ka dau. “Om 
iyo noddi o pinoboros di Yesus dot id piro- 
piro o tobpinai dau, om undorong poddi 
iyau do hilo'd Galilia. 


Minongoi i Yesus Rapou di Tadau'd 
Agayo do Kinuhub-Kuhub 

190m kapamanau poddi i tongo- 
tobpinai di Yesus do minongoi rapou di 
Tadau'd Agayo'ddi, om ongoi nogiddi 
i Yesus iyau dot iso-iso, om a 1 iyau 
noilaan do tulun. Om solinaid nopo 
do karamayan diri om mingihum po dau 
i tongoboyoon do tulun do Yohudi om 
minguhot dot, “Hinonggo iyau?” ka no 
diyolo'. 

120m ogumu'ddi o tulun do mino- 
gikonos-konos dot 1 Yesus o komoyon. 
Om haro o momoros dot, “Iyau nopo om 

tulun dot osonong,” ka. Om haro kawagu 
o momoros dot, “Okon! Mamalid i' iyau 
do tulun dot ogumu'!” ka no. 13 Nga' 
aiso' i'o tiso' diyolo' do katama' kopio do 
popimboros do pasal dau tu' ooris i' iyolo' 
di tongoboyoon do tulun do Yohudi. 

140m piintangaan noddi di kara- 
mayan diri, om suang no i Yesus di 
Walai'd Sasambayangan dot Agayo, om 
timpuun no iyau do minonuduk. 5Om 
ongosuayan tomod diri i tongoboyoon do 
tulun do Yohudi om boro-boros no iyolo', 
“Poingkuro kopio dot ogumu' o toilaan 
diti tulun, om a' i' insan kosikul?” ka no. 

16Om boros ka di Yesus do suminim- 
bar, “Iti nopo potudukon ku'dti om 
okon i ko' doho'd ponudukan, suwai ko' 
ponudukan di minonuhu' doho'. VIri 
nopo tulun dit orohian do tumanud do 
korohian do Kinorohingan om koilo i' 
ondung mantad id Kinorohingan ko' 
mantad id doho' toomod iti ponudukan 
ku. 18 Tulun nopoddi popotuduk di 
dau'd ponudukan, om mogihum no do 
kosuahan do tinan dau. Nga' tulun nopo 
di mogihum do kosuahan do bagi' di 
minonuhu' dau om otulid i' o ginawo, 
om a kopio iyau mongudut. 19 A' kou toi 
noonuan no di Musa di Tourat? Nga' aiso' 
i'o tiso' dokoyu do tuminanud di Tourat 
diri. Nokuro daa tu' pokipapatayan oku 
dokoyu?” ka dau. 

200m boros ka di tulun dot ogumu' 
do suminimbar, “Mulau ko indo! Isai daa 
o sipamatai diya'?” ka diyolo'. 

210m boros ka di Yesus do suminim- 
bar, “Iso' noo o karaja' do winonsol ku 
di tadau'd Sabat, om osuayan kou no. 
22 Nonuan kou di Musa do toturan do 
monunat, mulong piya dot otopot nopo 
kopio om okon i' ko' i Musa o tadon di 
sunat diri suwal ko' i komolohingan 
dit id gulu ko' i Musa. Om iri noddi o 
ponguwaan dokoyu, do tadau piya'ddi 
do Sabat nga' monunat kou i do tulun. 


"7.8 A'oku i'iyoho' mongoi: haro o piro-piro solinan do tinulisan dot: A' oku po mongol. 
7.2: Otu. 23.34, Pnu. 16.13 7.22: Kwn. 17.10, Otu. 12.3 

23Ondung wonsoyon dokoyu o miagal 
diri do mada' do kotolibamban di Iourat 
di Musa do pasa! do monunat, om nokuro 
tu' otogod kou doho' do momolingos do 
tulun do gisom dot osonong kopio o tinan 
dau do tontok do tadau'd Sabat? 24 Kada' 
kou pomutus do tulun dot it okito dokoyu 
o maan do poimpahan do momutus, 
suwal ko' poimpahan nopod momutus 
om it otulid,” ka di Yesus, 


Otopot Kopio Tuu dot i Yesus 
i Raja' do Gampamasi? 

25Om haro'ddi o piro-piro o tulun 
di hilo'd Yorusalim do minomoros dot, 
“Okon toi ko' iti nogi' i tulun dit ihum- 
ihumon do maan patayo'? 2#Ontong 
pogi! nga! mimboros nopo moti' iyau 
dot id toguang do tulun dot ogumu', om 
aiso' 1' o tiso piya'd tulun do moro-boros 
do sumaap dau! Nokoilo no tuu'ddi i 
tongoboyoon toko' dot 1lo' kopio i Raja' 
do Gampamasi? 27Nga' iri nopo i Raja' 
do Gampamasi do rumikot om aiso' 1 o 
tongoiso' piya'd tulun do koilo do tadon 
dau! Nga' iti nopo tulun diti om oilaan 
toko' i'o tadon,” ka diyolo.. 

180m maso poddi di Yesus do 
monuduk do hiri'd Walai'd Sasambayangan 
dot Agayo, om boro-boros no iyau dot 
opuhod do poingkaa, “Kotutun kou 1! 
kopio doho'ndo, koilo kou i' do tadon ku? 
A oku i' ruminikot do tumanud do doho'd 
korohian, suwal ko' sinuhu' oku i' dau, 
iyau i kikuasa' do monuhu' doho'. om milo 
1 iyau do ponongkuyaanan. Nga' iyokoyu 
nopo om a' i' kotutun dau. ??Iyoho' nopo 
om kotutun i dau tu' mantad oku i' dot 
id dau, om iyau no i minonuhu' doho',” 
ka dau. 

30 Om tontok no daa'ddi do tangkapon 
diyolo' 1 Yesus, nga' aiso' iddi o katama' 
kopio do mongoi pomusus dau, tu' a' 
po norikot i maso dau. 31Om ogumu' 
noddi ot id pogialatan di tulun diri do 
monongkuyaan dau, om momoros dot, 


YOHANIS 7 


“Ondung korikot i Raja' do Gampamasi. 
om ogumu' po tuu o koimayaan do 
wonsoyon dau ko' mantad di winonsoi 
do tulun diti?” ka diyolo!. 


Minonuhu' do Manangkap di Yesus 


329m korongou no di tulun do 
Parisi i pogikanas-kanasan di tulun dot 
ogumu'ddi do pasal di Yesus. Om iri noddi 
o kinoponuhuan diyolo' om i boyoon dot 
imam, do piro-piro di madtatamong do 
Walai'd Sasambayangan dot Agayo do 
mongoi panangkap di Yesus. 33 Om boros 
ka di Yesus dot 1d tulun dot ogumu' di 
hiri'd Walai'd Sasambayangan dot Agayo, 
“A' oku no alaid do poinsugku' dokoyu. 
Om gumuli' oku nondo dot id dau, i 
minonuhu' doho'. 34Om ihumon oku 
daa'ndo dokoyu nga' a' oku no dokoyu 
okito: tu' a' kou i' milo'd mongoi do hilo'd 
kinoiyonon di koongoyon ku,” ka dau. 

35 Om pogiboro-boros noddi i tongo- 
boyoon do tulun do Yohudi do poingkaa, 
“Honggo'ddi kopio o ngoyon do tulun diti 
gisom dot a' toko' iyau osolowot? Mongoi 
tuu iyau do hilo'd tulun do Yohudi di 
poundorong do hilo'd pomogunan do 
suwai, i hilo'd pogialatan do tulun do 
Yunani, om monuduk nondo iyau di tulun 
do Yunani? 36 Nunu tuu o komoyon dau 
di boros dau do mogihum toko' piya dau 
nga' a' toko' no iyau osolowot om a toko' 
milo'd mongoi do hilo'd kinoiyonon di 
ngoyon dau?” ka diyolo'. 


Waig di Manahak do Koposion 


37Tontok di tadau do kooyion no do 
karamayan diri, 1 tadau dit agayo kopio, 
om ingkakat no i Yesus do hiri'd Walai'd 
Sasambayangan dot Agayo om pomoros 
nod opuhod do poingkaa, “Isai nopo o 
tulun di tuuhan om rumikot no dot id 
doho' do mongol inum. 380m nokotulis 
no dot id suang do Buuk do Kinorohingan, 
dot i tulun dit otumbayaan doho' o 
komoyon do poingkaa, 'Lumuyung 


7.23: Yoh. 5.9 7.37: Otu. 23.36 7.38: Yki. 47.1, Sak. 14.8 

nondo o waig di manahak do koposion 
do mantad id ginawo dau,” ka,” ka di 
Yesus. 3?(Komoyon nopo di Yesus diri 
nga' i Rusod do Kinorohingan, it aramit 
do koinsanai'd tulun di monongkuyaan 
dau. Tontok nopoddi om a' po nakatahak 
i Rusod do Kinorohingan, tu' a po i 
Yesus nokoinggayo tu' a' po iyau napatai 
om a' po napasi kawagu do mantad id 
kapatayon.) 


Mogisuwai-Suwai o Tosorou 
di Tulun dot Ogumu' 


400m ogumu' o tulun do nokorongou 
di pinoboros di Yesus, om haro ot id 
pogialatan diyolo' do momoros dot, 
“Atantu' no dot i Nabis ilo tulun dilo'!” 
ka. 

410m iri no suwai om momoros dot, 
“Io' no i Raja' do Gampamasi!” ka. 

Nga' haro i'o momoros dot, “A, do 
hilo' kopio tuu'd Galilia o tadon di Raja' 
do Gampamasi? #[d suang nopod Buuk 
do Kinorohingan om iri nopo Raja' do 
Gampamasi om sinakagon i' di Daud 
om mantad hilo'd Baitlahim, i kampung 
di Daud,” ka diyolo'. #3 Alaid noddi 
om mogisosongkiwal diri i tulun dot 
ogumu' do pasal di Yesus. 44Om haro i 
sipanangkap daa dau, nga' aiso' i' o tiso'd 
tulun do minongoi pomusus dau. 


A' Monongkuyaan i Piro-Piro 
Boyoon do Tulun do Yohudi 

430m soira'ddi nokoguli' i madtata- 
mong di Walai'd Sasambayangan dot 
Agayo, i sinuhu' daa do minongol pa- 
nangkap di Yesus, om uhoto' no iyolo' di 
piro-piro boyoon dot imam, om i tulun 
do Parisi. Boros ka diyolo', “Nokuro tu' a' 
dokoyu iyau nigitan do hiti?” ka. 

460m boros ka di piro-piro madtata- 
mong do suminimbar, “A' po nokoumbal 

do haro o tulun do minimboros dot iyo 
kopio dau!” ka. 

47Om boros ka di piro-piro tulun do 
Parisi, “Do napalid kou i' pama iyokoyu 
piya? #8Haro ot id pogialatan di piro- 
piro boyoon toko' om i tulun do Parisi 
do monongkuyaan dau? 4? Nga' iti nopo 
tulun dot ogumu' diti om a' i' kosuhut di 
Tourat di Musa, om poingkuro piya nga' 
nousung mantad no iyolo',” ka diyolo'. 

901r nopo songulun dot id pogialatan 
di tulun do Parisi'ddi nga' i Nikodimus, i 
nokoumbal do minongoi solowot di Yesus. 
Om boros ka di Nikodimus dot id tulun 
do Parisi di suwai, 3! “Tumanud nopo do 
Tourat, om a' i' koino-ino do hukuman 
ot isai nopo o tulun dot a' po orongou o 
boros di tulun, om a' po osorisid kopio i 
winonsol dau,” ka dau. 

32 Om boros ka diyolo' do suminimbar, 
“Mantad ko 1 pama iya' do hilo'd 
Galilia? Sorisido' nopo pogi' ilo Buuk do 
Kinorohingan! Om okito nu indo dot 
aiso' i' o nabi do mantad hilo'd Galilia!”' 
ka diyolo'. 


Tondu' di Nokosupan do 
Monokiampahu' 


Om uli' nga!” noddi i tulun do hiri'd 

walai diyolo'. Nga' ongoi no i Yesus 
do hiri'd Nulu-Nulu do Saitun. “Om 
tadau noddi kawagu, dit osuab po, om 
ongoi po kawagu i Yesus do hiri'd Walai'd 
Sasambayangan dot Agayo, om ogumu' 
o tulun do ruminikot dot id dau. Om 
irikau no 1yau, om timpuun no iyau do 
monuduk. 3 Om tontok noddi do pinaatod 
di piro-piro guru do Tourat om i tulun 
do Parisi dot id di Yesus o songulun o 
tondu' di nokosupan do magampahu'. 
Om suhuo' no diyolo' i tondu'ddi do 
mingkakat do hiri'd tanga-tanga' diyolo'. 
4Om boro-boros no iyolo' dot id di Yesus 


'7.38 Milo !' do solinon o boros di Yesus dot id suang dot ayat diti do poingkaa: Isai nopo i siinum 


om rumikot nopo dot id doho', om isai nopo it otumbayaan doho' om mongol no inum. 
"7.52 aiso' i' o nabi do mantad hilo'd Galilia: Haro o tiso' o solinan do tinulisan 


Antangan o 1.21. 
dot: okon i' ko' hilo'd Galilia o tadon di nabi diri. 
7.42: 2S0. 7.12, Mik.5.2 7.50: Yoh, 3.1-2 


“TAO nabi: 

Nulu-nulu do Saitun (8.1) 


do poingkaa, “Guru, iti nopo tondu'dti 
om nokosupan do magampahu'. “Om 
id suang nopod Tourat om minonuhu' 
i Musa do momodumpau do watu do 
tondu' do miagal diti do gisom dot apatai 
Iyau. Om poingkuro o diya'd tosorou, oi 
Guru?” ka diyolo'. Om minuhot pogi' 
iyolo' do miagal diri nga' pomurunsut 
daa diyolo' di Yesus, om haro indo o ralan 
diyolo' do papasala' dau. Nga' tudu' nopo 
1 Yesus om ponulis no iyau do hiri'd tana' 
do tunturu' dau o pinonulis. 7 Tontok dit 
osonsog kopio iyolo', om hangog no iyau 
om boro-boros nod, “Isai nopo o tulun dit 
aiso' o dusa dot id pogialatan dokoyu, om 
iri no mogulu do momodumpau'd watu 
diti tondu'dti,” ka dau. SOm tudu' noddi 
kawagu i Yesus, om pintulis no do hiri'd 
tana. ?Om korongou poddi diyolo' i boros 
di Yesus do miagal diri om tongkiad no 
iyolo' do mantad hiri, do soroiso-iso' iyolo' 
do tuminongkiad, do minogulu nopo om 
i molohing no kopio. Om alaid noddi om 
iso po i Yesus do hiri om poingkakat 
kasai' po i tondu' do hiri'd pinoingkakatan 
dau. 190m hangog noddi i Yesus om 
boro-boros no dot id tondu'ddi, “Honggo 
ngal no iyolo'ddi? Aiso' i' o tiso' diyolo' do 
minomohukum diya'?” ka. 

110m boros ka di tondu'ddi do 
suminimbar, “Aiso' 1 oi Tuan,” ka dau." 

[Om boros ka di Yesus, “Iyo nopondo, 
om iyoho' nga' a' i' momohukum diya. 
Pamanau nopo, nga' kada' nogi' kopio 
pomonsoi kawagu'd dusa,” ka.) 


I Yesus o Tanawau do Pomogunan 


120m boros ka kawagu di Yesus 
dot id tulun dot ogumu', “Iyoho' no o 
tanawau diti pomogunan. Iri nopo tulun 
di tumanud doho' om a' no kapamanau 
dot id dotuong, suwal ko' kaanu no di 
tanawau di manahak do koposlon,” ka 
dau. 

130m boros ka di tulun do Parisi dot 
id dau, “Baino' noddi om popoboros ko 
do pasal do tinan nu dot iya' i' om iya' o 
popoboros. A' 1 bo otopot ino poboroson 
nu'ndo,” ka diyolo'. 

140m boros ka di Yesus do 
suminimbar, “Mulong piya do popoboros 
oku do pasal do tinan ku dot iyoho' om 
Iyoho' o popoboros nga' otopot i' iti 
poboroson ku, tu' koilo oku 1 ondung 
honggo o tadon ku om honggo o tongoyon 
ku. Iyokoyu nopo om a' i' koilo ondung 
honggo o tadon ku om honggo o pakayaan 
ku. BIyokoyu nopo om momutus do 
tulun do don tulun do kowoyo-woyoo0' 
do momutus: nga iyoho' nopo om a 
i' momutus dot ongoiso' piya'd tulun. 
16 Nga' ondung momutus oku'd tulun om 
otulid i'o pomumutus ku, tu' a' oku i' iso- 
iso' do momutus, moyo-woyo' i' doho' i 
Tapa' ku, i minonuhu' doho'. 17Haro i' 
o nokotulis dot id Tourat dokoyu do 
poingkaa: Iri nopo poboroson dit otopot 
om i poboroson do duwo o tulun do sasi', 
ka. Om duwo i'i popoboros do pasal 
doho' — iyoho' om i Tapa, i minonuhu' 
doho',” ka dau. 

19 Om boros ka diyolo', “Honggo o 
Tapa' nu'ndo?” ka. 


“8.11 Ogumu' o buuk om solinan di gulu po dot aiso' o bohogian diti (8.1-11): om haro o 
solinan do pinotulisan nopodti om id kooyion no do Yoh. 21.24: om haro ot id kooyion do 
Luk. 21.38, om haro tiso' o solinan do pinopotulis diti dot id kooyion do Yoh. 7.36. 

8.5: Otu. 20.10, Pnu. 22.22-24 8.12: Mat, 5.14, Yoh. 9.5 8.13: Yoh. 5.31 

Om boros ka di Yesus do suminimbar, 
“A kou i' kotutun doho', om i Tapa ku nga' 
a' i' dokoyu otutunan. Ondung kotutun 
kou daa doho', om atantu' no do kotutun 
kou i' di Tapa' ku,” ka dau. 

200m pinoboros ngai' nopo di Yesus 
iri do tontok di maso dau do monuduk 
do hiri'd Walai'd Sasambayangan dot 
Agayo, do hiri'd toning di piro-piro o pati' 
do poiyanan do tusin do porsombahan. 
Nga' aiso' i' o tiso'd tulun do minongoi 
panangkap dau tu' a' po norikot i maso 
dau. 


A Kou i' Koongoi do 
Hilo'd Tongoyon Ku 

21Om boros ka kawagu di Yesus dot 
id diyolo', “Tumongkiad oku nondo, om 
ihumon oku no daa'ndo dokoyu, nga' 
apatai kou nogindo dot id suang do dusa 
dokoyu. Om a' kou 1 koongoi do hilo'd 
kinoiyonon di ngoyon ku,” ka dau. 

220m boros ka di tongoboyoon 
do Yohudi, “Kumiros doti' iyau, tu' 
minomoros no dot, a' kou koongoi do 
hilo'd kinoiyonon di ngoyon ku, ka,” ka 
diyolo'. 

230m boros kaddi di Yesus dot id 
diyolo', “Iyokoyu nopo om mantad i' do 
hiti'd siriba': nga' iyoho' nopo om mantad i 
do hilo'd sawat. Iyokoyu nopo om mantad 
ido hitid pomogunan, nga' iyoho' nopo 
om okon i' ko' mantad hiti'd pomogunan. 
240m iri no o kinabarasan ku dot id 
dokoyu dot apatai kou indo dot id suang 
do dusa dokoyu. Om apatai kou no kopio 
dot id suang do dusa dokoyu, ondung 
a' kou no monongkuyaan di boros dot, 
iyoho' no i roitan dot IYOHO' I HINO 
KASAI,”” ka di Yesus. 

25 Om boros ka diyolo' do minonguhot, 
“Isai kopio ko toi'ndo?” ka. 

Om boros ka di Yesus do suminimbar, 
“Nunu po daa gorong do moro-boros 

dokoyu!” 28Ogumu' po daa i poboroson 
ku do pasal dokoyu om i butusan ku. 
Nga' iri nopo minonuhu' doho' om milo 
i' do ponongkuyaan. Om nunu nopo 
it orongou ku do mantad id dau om iri 
no 1 posunudon ku dokoyu do hiti'd 
pomogunan,” ka di Yesus. 

27Nga' a' i' diyolo' osuhutan dot iri 
nopo i poboroson dau dot id diyolo' 
om pasal i' di Tapa. 28Om iri no o 
kinapabarasan di Yesus dot id diyolo' do, 
“Koinsawat nopondo dokoyu i Tanak 
do Tulun, om koilo kou nogindo dot 
Tyoho' no i roitan dit IYOHO' I HINO 
KASAI” om oilaan dokoyu dot iso' po 
di winonsoil ku nga' aiso' i' o mantad id 
doho'd korohian. Iri no i pinotuduk di 
Tapa' dot id doho' o poboroson ku. ??Om 
iri minonuhu' doho' nga' moyo-woyo' 1' 
doho'. A' i' iyau insan do popologos doho' 
dot iso-iso' tu! momonsoil kasai' oku i di 
korohian dau,” ka di Yesus. 

390m kongoboros poddi di Yesus o 
miagal diri om ogumu' diri o tulun do 
minonongkuyaan dau. 


I Kinorohingan dit Otopot 
o Popoidu' Dokoyu 

310m boros kaddi di Yesus dot id 
tulun do Yohudi dit otumbayaan dau, 
“Ondung tonudon kopio dokoyu i 
ponudukan ku, om otopot no kopio do 
tumatanud kou doho'. 32Om kotutun kou 
nondo di Kinorohingan dit otopot, om iri 
no o popoidu' dokoyu om okon kou nondo 
ko' turipon,” ka dau. 

33m boros ka diyolo', “Iyahai nopo 
om sinakagon i' di Abraham, om a i' 
iyahai insan kosiliu do turipon dot isai 
nopo! Om nunu'ddi o komoyon nu do 
momoros ko do, “Poiduwon kou nondo, 
ka?” ka diyolo'. 

34m boros ka di Yesus dot id diyolo', 
“Otopot i' kopio iti poboroson ku dokoyu 


“8.24 IYOHO' I HINO KASAT: Komoyon nopo doti' do ngaran diti om i ngaran di pakayon do 


Kinorohingan do popointalang do tinan dau (Ksn. 3.14). 


8.25 Nunu po daa gorong do moro- 


boros dokoyu?: ko': miagal di pinoboros ku dokoyu do mantad di timpuun t. 


8.33: Mat. 3.9, Luk. 3.8 

dot iri nopo tulun di momonsoi'd dusa, om 
turipon nod dusa. 3? Om turipon nopo om 
ai poundorong kasai' dot id sompliyon, 
nga' tanak nopo om poundorong kasai' 
dot id somptiyon do gisom dot alaid. 
350m ka pogiddi, dot ondung i tanak 
o popoidu' dokoyu om koidu' kou no 
kopio. 37Oilaan ku i' do sinakagon kou di 
Abraham. Nga' sipamatai kou indo doho,, 
tu' mada' kou i' do ponudukan ku. 38 Nunu 
nopo it okito ku dot id Tapa' ku om iri no 
1 poboroson ku. Nga' iyokoyu nopo om 
momonsoi i' di pinotuduk di tapa' dokoyu 
dot id dokoyu,” ka dau. 

33 Om boros ka diyolo' do suminimbar, 
“I Abraham bo o tapa' dahai,” ka. 

Om boros ka di Yesus, “Ondung otopot 
kopio do tangaanak kou di Abraham, om 
atantu' no do momonsoi" kou i' daa di 
winonsoi di Abraham. 40 Momisunud 
oku daa dokoyu di boros dit otopot di 
norongou ku do mantad id Kinorohingan, 
nga' sipamatai kou nogi doho'. Nga' i 
Abraham nopo om ai iyo'ddi. 41 Ino nopo 
dokoyu'd wonsoyon om iri i winonsoi di 
tapa' dokoyu,” ka dau. 

Om boros ka diyolo' do suminimbar, 
“Iyahai nopo om okon i' ko' tanak 
ngampang. Iu' iso' noo o tapa' dahal; 
Kinorohingan noo,” ka diyolo'. 

420m boros kaddi di Yesus dot id 
diyolo', “Ondung Kinorohingan kopio 
o Tapa' dokoyu, om osianan kou i' 
daa doho', tu mantad oku i dot id 
Kinorohingan. Om a' oku i' ruminikot do 
tumanud do doho'd korohian tu' iyau i' 
o minonuhu' doho'. 43 Nokuro tu' a' kou 
kosuhut di pinoboros ku? Kokuwaan 
nopoddi nga' mada' kou 1 do mokinongou 
di ponudukan ku. ##Rogon i' o tapa' 
dokoyu, om orohian kou do tumanud do 
korohian di tapa' dokoyu. Mantad poddi 
timpuun 1 om gampamatai no o Rogon. 
Om a i' iyau insan do sumokodung 
dit otopot, tu' a' i' iyau popoboros dit 


otopot. Mongudut nopo iyau om kodou- 
douwo' no tu iri no o kowoyo-woyo0' 
dau. Iyau nopo om goudut, om tadon 
do koinsanai'd tudut. #3 Nga' iyoho' no- 
po om popoboros i dit otopot om iri no 
ot a' dokoyu koponongkuyaan doho'. 
461sai no ot id pogialatan dokoyu do 
milo'd popointalang kopio do kidusa 
oku? Ondung otopot o poboroson ku, 
om nokuro tu' a' kou monongkuyaan 
doho'? #Tulun nopo di mantad id 
Kinorohingan, om mokinongou !' do boros 
do Kinorohingan. Nga' iyokoyu nopo om 
okon 1 ko' mantad id Kinorohingan, om 
iri no ot a' dokoyu kopokinangahan di 
boros do Kinorohingan,” ka di Yesus. 


I Yesus om i Abraham 


48Om boros ka di tulun do Yohudi 
do suminimbar di Yesus, “A' toi otopot i 
pinoboros dahai do tulun ko'd Samaria di 
norusadan do rogon?” ka. 

42Om boros ka di Yesus do suminim- 
bar, “A oku 1' norusadan do rogon. 
Momusou oku i' di lapa ku, nga' iyokoyu 
nopo om mongindaraat nogi' doho'. 
30 A' oku i' mogihum do kosuahan do 
doho'd tinan. Nga' haro i' o songulun do 
mogihum do kosuahan do bagi doho', om 
iyau no ìi momutus. 3 Otopot i' kopio iti 
poboroson ku, do tulun nopo di tumanud 
do boros ku, om a' no apatai do gisom dot 
alaid,” ka dau. 

52 Om boros kaddi di tulun do Yohudi 
dot id di Yesus, “Oilaan noddi kopio dahai 
do norusadan ko'd rogon! I Abraham piya 
nga napatai i om i piro-piro nabi nga' 
nangapatai ngai' i'. Nga momoros ko indo 
iya' do, ‘Tulun nopo di tumanud do boros 
ku om a no apatai do gisom dot alaid,' 
ka nu. 33Ondung napatai i Abraham, om 
noinsanan do napatai i nabi, om isai ko 
daa kopio iya'? Agayo kopio ko tuu daa 
iya' ko' i Abraham, i tapa' dahai?” ka 
diyolo'. 


“8.39 ondung otopot kopio om atantu' no do momonsoi: Haro o piro-piro solinan do tinulisan dot: 


ondung otopot kopio om wonsove' no dokoyu. 

540m boros ka di Yesus do suminim- 
bar, “Ondung mogihum oku daa do 
kosuahan do doho'd tinan, om aiso' i' 
o guna'ddi. Iri nopo i momusou doho' 
om iri i Tapa' ku, i sorohon dokoyu do 
Kinorohingan dokoyu. 3?Inda' ka dot a 
kou i' kotutun dau. Nga' iyoho' nopo om 
kotutun i' dau. Ondung poboroson ku daa 
dot a' oku kotutun dau, om goudut oku 
no, do miagal ngai' dokoyu. Nga' iyoho' 
nopo om kotutun i' dau, om mumboyo' 
oku do boros dau. 781 Abraham nopo, i 
tapa' dokoyu, om orohian tomod i do 
kokito do tadau ku. Om nokokito no 
lyau'ddi om asanangan tomod iyau do 
nokokito!” ka dau. 

57Om boros kaddi di tulun do Yo- 
hudi dot id di Yesus, “A po kolimo 
nohopod o toun nu, om nokokito ko no 
di Abraham?”” ka diyolo'. 

“SOm boros ka di Yesus do sumi- 
nimbar, “Otopot no kopio iti poboroson 
ku dokoyu do nopo dit a' po nopogkosusu i 
Abraham om hino oku no iyoho',” ka dau. 

390m ongoi no daa'ddi do watu 
i tulun do Yohudi do pomodumpau 
diyolo' di Yesus, nga' ongoi no lisok i 
Yesus, om tongkiad noddi iyau di Walai'd 
Sasambayangan dot Agayo. 


Pinopoungkalat i Yesus do Tulun 
di Bolou Mantad di Kosususu 


Tontok di manau-panau i Yesus, 

om kokito no dau o tulun di bolou 
do mantad di kosususu. “Om uhoto' no 
di tumatanud di Yesus, i Yesus. Boros ka 
diyolo', “Guru, nokuro tu' bolou mantad 
iti tulun di pogkosusuo' i'? Iri tuu 
nokowonsol iyau'd dusa o nokobungou 
dau ko' iri po i dusa di molohing dau?” 
ka diyolo. 

3 Om boros ka di Yesus do suminimbar, 
“Okon i' ko' i dusa dau ko' dusa po di 
molohing dau o nokobolou dau, suwai 
ko' iti nopo om popokito nod tulun di 


koimayaan di Kinorohingan noo o milo'd 
momeonsoi dot id tinan do tulun diti. 
4 Mositi' no do momonsoi toko' do karaja' 
di minonuhu' doho' do maso pod anawau. 
Tu' tumuong i' motindo om aiso' no o tiso' 
pod tulun do milo'd kumaraja'. Iyoho' 
no o tanawau do hiti'd pomogunan, do 
solinaid ku po do hiti'd pomogunan,” ka 
dau. 

650m koboros poddi di Yesus o miagal 
diri om pomodula' no iyau do hiri'd tana', 
om piunango' no dau di tana' i dula' 
dau. Om polihuto' nogiddi dau i tana' di 
nounang diri do hiri'd mato di tulun diri. 
7Om boro-boros no i Yesus dot id tulun 
diri, “Ongoi ponginglagup do hilo'd Kulam 
do Siluam,” ka. (Komoyon nopod boros 
do “Siluam” om “sinuhu”.) Om ongoi no 
i tulun diri ponginglagup. Om di nopoddi 
guminuli' iyau, om kokito noddi iyau. 

8Om oinsanan nopoddi i hiri'd 
songkoduwo di tulun diri, om i tulun 
di nokokito dau do mokipuhawang di 
gulu po do minomoros dot, “Okon toi 
ko' ilo' i tulun dit oubas do poirikau do 
mokipuhawang diri?” ka. 

93Om haro'ddi ot id pogialatan diyolo' 
do minomoros dot, “Ilo' nogi' kopio iri,” 
ka. Nga' haro i' o momoros dot, “Okon, ilo' 
nopo om koiyo-iyo no di tulun diri,” ka. 

Nga' boros ka di tulun diri, “Iyoho' 
nogi' bo iri,” ka. 

100m boros ka diyolo' dot id dau, 
“Poingkuro kopio tu' kokito ko noddi?” 
ka diyolo'. 

110m boros ka dau, “Minongunang 
do tana' dot okooro' i tulun di roitan dot 
i Yesus, om polihuto' nogiddi dau dot 
id mato ku, om boro-boros no, “Ongoi 
ponginglagup do hilo'd Kulam do Siluam,' 
ka. Om ongoi oku noddi. Om tontok di 
minonginglagup oku, om kokito oku 
noddi,” ka dau. 

120m ponguhot po iyolo' dau, 
“Hinonggo noddi ino tulun?” ka. 


“8.57 Om nokokito ko no di Abraham: Haro piro-piro solinan do pinotulis nopo om: nokoumbal toi 


i Abraham do nokokito diya'? 
9.5: Mat. 5.14, Yoh. 8.12 

Om boros ka dau, “Uka, a' oku no 
koilo,” ka. 


Minongimudong i Tulun do Parisi 
di Tulun do Bolou di Nolingasan 


13-14 Tadau nopo di minongunang i 
Yesus do tana' do dula' dau o pinongunang, 
do pinopoungkalat di tulun do bolou'ddi, 
om nokoontok no do tadau'd Sabat. Om 
ngoyo' noddi i tulun do bolou di nolingasan 
diri posolowoto' di tulun do Parisi. Om 
iyolo' nogi' nga' minonguhot i' dau ondung 
poingkuro iyau do nokokito. Om boros 
ka dau, “Linihut dau do burutak iti mato 
ku, om ongoi oku noddi ponginglagup om 
kokito oku noddi,” ka dau. 

160m haro'ddi o piro-piro di tulun do 
Parisi do minomoros dot, “Okon i' kopio 
ko' mantad id Kinorohingan i tulun di 
minomonsoi'd miagal dino, tu' a' i' iyau 
momusou do tadau'd Sabat,” ka. 

Nga' boros ka di piro-piro tulun do 
suwal, “Poingkuro tuu kopio o tulun do 
kidusa do momonsoi do kongoimayaan 
do miagal diti?” ka. Om mogisuwai-suwai 
nopoddi o poboroson diyolo'. 

17Om uhoto' po kawagu di tulun do 
Parisi 1 tulun diri, “Poingkuro o diya'd 
tosorou do pasal di tulun do pinopoung- 
kalat do mato nu?” ka. 

Om boros ka di tulun diri, “Iyau nopo 
om nabi,” ka. 

18 Nga' a' i' i piro-piro boyoon do tulun 
do Yohudi monongkuyaan do bolou i 
tulun diri do mantad di kosususu, om 
kokito noddi do tontok diri. Om lohowo' 
noddi diyolo' i molohing di tulun diri, 
19om uhoto' no dot, “Otopot nogi' dot 
iti 1 tanak dokoyu di bolou do mantad di 
nosusu i'? Poingkuro'ddi tu" kokito iddi 
iyau do baino'?” ka diyolo'. 

200m boros ka di molohing di tulun 
diri do suminimbar, “Iti nogi' kopio 
1 tanak dahai: om otopot i' do bolou 
iyau do mantad di kosususu. ?! Nga' a' i' 
iyahai koilo ondung poingkuro'ddi iyau'd 
nokokito diti baino’. Om a iyahai koilo 
ondung isai i pinopoungkalat do mato 


dau. Nga' uhoto' nopo ilo' tu' agayo nolo; 
om milo no do mimpori-pori'd sumimbar,” 
ka diyolo'. 221yo pogiddi o pinoboros di 
molohing di tulun diri nga' ooris iyolo' 
di piro-piro boyoon do tulun do Yohudi, 
tu' nokopogipapakat no iyolo' dot isai 
nopo o tulun di momoros dot i Yesus o 
Raja' do Gampamasi om a' no koino-ino 
do sumuang di walai'd sasambayangan. 
23 Om iri no o kinapabarasan di molohing 
di tulun diri dot, “Agayo nollo': om uhoton 
nopo dokoyu iyau,” ka. 

240m lohowo' poddi kawagu diyolo' 
1 bolou daa di gulu po, om barasai nod 
poingkaa, “Sumpa' no do popoboros ko dit 
otopot. Oilaan i' dahai do kidusa i tulun 
diri,” ka. 

150m boros ka di tulun diri do 
suminimbar, “Kidusa tuu ko' aiso' i tulun 
diri, nga' a oku 1 koilo. Nga' iso" noo o 
toilaan ku tu' nopo di gulu po om bolou 
oku, nga' baino' noddi om kokito oku no,” 
ka dau. 

260m uhoto' po kawagu diyolo' iyau, 
“Nunu o winonsol dau dot id diya”? 
Poingkuro iyau do pinopoungkalat diya'?” 
ka diyolo'. 

170m boros ka di tulun diri do 
suminimbar, “Nosusui ku nori dot id do- 
koyu nga' a' kou 1 minokinongou. Om 
nokuro daa tu' sirongou kou po kawagu? 
Orohian kou i' daa tyokoyu do sumiliu'd 
tumatanud dau?” ka. 

280m papalai noddi diyolo' iyau 
om boro-boros nod, “Iya' i tumatanud 
dau, okon i' ko' iyahai! Iyahai nopo om 
tumatanud i' di Musa. ??Oilaan i' dahai 
do Kinorohingan o minoro-boros dot id 
di Musa. Nga' iri nopo tulun diri, om a' 
I iyahai koilo ondung honggo o tadon,” 
ka diyolo'. 

390m boros ka di tulun diri, “Suwai 
no kopio dot a' kou koilo ondung honggo 
o tadon di tulun diri, om nokoungkalat no 
dau o mato ku, gisom do kokito oku noddi. 
31 Dilaan toko' i' do tulun nopo di kidusa 
om a' i' do Kinorohingan pokinongohon, 
suwal ko' iri no i tulun di momusou'd 

Kinorohingan om i momonsoi'd korohian 
dau o pokinongohon dau. 32 Mantad 
poddi kinoimpuunon diti pomogunan 
om a' po nokoumbal do haro o nakahabar 
do tulun di milo do popoungkalat do 
mato do tulun di bolou do mantad di 
kosususu. 33Ondung okon ko' mantad 
id Kinorohingan i tulun diri, om a' i' daa 
iyau milo do momonsoi'd nunu nopo,” ka 
dau. 

34Om boros ka diyolo' do suminimbar, 
“Nunu hoi? Monuduk kopio ko daa 
dahai, iya' i' noponu'd dusa do mantad 
di kosususu?” ka. Om mantad poddi 
om a no iyau posolokoyon di walai'd sa- 
sambayangan. 


Bolou o Mato'd Ginawo 


350m korongou no di Yesus dot 
a' noddi diyolo' posuangon di walai'd 
sasambayangan i tulun diri. Om ngoyo' 
noddi dau ihumo' i tulun diri om boro- 
boros nod, “Monongkuyaan ko i' di Tanak 
do Tulun?” ka. 

350m boros ka di tulun diri, “Isai i 
tulun diri, oi Tuan? Sunudai oku daa, om 
otumbayaan oku indo dau,” ka. 

37Om boros ka di Yesus, “Nokokito ko 
no dau. Om iyau no i monokiboro-boros 
diya' do dinondo,” ka. 

380m boros kaddi di tulun diri, 
“Otumbayaan oku i' oi Tuhan,” ka. Om 
otud noddi iyau dot id toguang di Yesus. 

39m boros ka di Yesus, “Kinorikatan 
ku nopo do hiti'd pomogunan om mongoi 
pomutus, om kokito indo i tulun do bolou, 
om obolou i tulun di kokito,” ka dau. 

400m haro'ddi o piro-piro di tulun 
do Parisi di hiri do nokorongou di Yesus 
do minomoros do miagal diri, om uhoto' 
no diyolo' iyau, “Do komoyon nu 1 pama 
Iyahai'd bolou?” ka diyolo'. 

410m boros ka di Yesus do suminim- 
bar, “Ondung bolou kou daa, om a' kou 
nogi' kidusa. Nga' i minomoros kou do, 
‘Kokito i iyahai,' ka, o popointalang kopio 
do kidusa kou po,” ka dau. 


I Gompomogompi'd Dumba' om 
i Dumba' Dau o Pinoinukadan 


102: boros ka kawagu di Yesus, 
“Otopot no kopio iti poboroson ku 
do poingkaa: Iri nopo tulun di sumuang 
do kandang do dumba' do mindakod di 
pagar, om a' nogi' maya' di wawayaan, tu' 
mindakod nogi' do maya'd ralan do suwai, 
om manakau i' om parampuk. ? Nga' tulun 
nopo di sumuang di kandang do maya' di 
wawayaan kopio, om gompomogompi' no 
di dumba'. 3 Iwangan i' di madtatamong do 
kandang i wawayaan do wayaan dau, om 
tuminong i'i dumba' do korongou di boros 
dau, do tontok do lohowon dau i dumba' 
dau do tikidon do mamarait i ngaran 
di dumba', om woyoon dau i dumba' do 
sumoliwan. “Om kongosoliwan ngai' 
pondo i dumba', om hiri nondod gulu do 
mamanau 1 gompomogompi'd dumba'ddi, 
om moyo' ngai' nopondo dau i dumba' tu' 
kotutun i'i dumba' do boros dau. “Om a 
indo iyolo' tumanud do tulun do suwai, 
suwai ko' mogidu' nogi' iyolo' do mantad 
id tulun diri, tu' a' i' iyolo' kotutun do 
boros do tulun do suwai,” ka di Yesus. 
60m iti nopo poinukadan diti om 
sinusui di Yesus dot id diyolo', nga' a' i' 
iyolo' kosuhut di komoyon kopio dau. 


I Yesus no o Miagal 
do Gompomogompi'd 
Dumba' dit Osonong 

7Om boros ka kawagu di Yesus, 
“Otopot 1 kopio iti poboroson ku do 
poingkaa: Iyoho' no i wawayaan do 
dumba'. 8Koinsanai'ddi rumikot dot 
id gulu ko' iyoho' om mananakau no 
om parampuk. Nga' a' i' di dumba' po- 
kinongohon o boros diyolo'. ?Iyoho' 
no i wawayaan do dumba'. Isai nopo o 
sumuang do maya' doho' om aiso' no 
o koligagaanan:, om misuang-suang 
nopondo iyau om misoliwan-liwan 
do mongoi pangakan-ngakan. 10Iri 
nopo tulun do manakau om mongoi 
no panakau, om mongoi pamatai, om 
mongol pamaraag o korikatan dau. Nga' 

kinorikatan ku nopo iyoho om mongol 
pamasi'd tulun, om aiso' 1 o kokurangan 
dot id suang do koposi-posion diyolo. 

11]yoho' no o miagal di gompomo- 
gompi'd dumba' dot osonong. Iri nopo 
gompomogompi'd dumba' dot osonong 
om posodia' 1 do matai do bagi' di dumba’ 
dau. 12 Tulun nopo di godsian om it okon 
ko' gompomogompi' di dumba', om it okon 
ko' sanganu di dumba'ddi, om mogidu' i 
do tumongkiad di dumba', ondung haro 
o toni dot okito dau do rumikot. Om 
ngoyon nondo di toni tabpaai om ngoyon 
pogitongkiad-kiado' i dumba'ddi. 3Om 
mogidu' nondo i tulun di godsian diri, 
tu' iri no gadsi' o kakarajaan dau. A 1 
iyau mamadul di dumaba'. 14-13]yoho' no 
o miagal do gompomogompi'd dumba' 
dit osonong. Poingkuro nopo i Tapa' do 
kotutun doho', om iyoho' nga' kotutun 
no di Tapa', om iyo oku no iyoho'ddi 
do kotutun di dumba' ku om iyolo' 
nga' kotutun 1 doho. Om posodia' oku 
do matai do bagi' diyolo'. 18Haro po o 
dumba'd suwai di doho'd songonuon, 
nga' a' i' iyolo' poinghompit do baanan do 
dumba'dti. Om iyolo' nga' apatut ku 1 do 
ngoyon angatai, om mokinongou nondo 
iyolo' do boros ku. Om osiliu ngai' nondo 
iyolo' dot iso' po o baanan” do dumba' om 
iso-iso' o gompomogompi. 

17Osianan i' doho' i Tapa' tu' posodia' 
oku id matai, om apasi oku indo kawagu. 
18 Aiso' i'o tiso'd tulun do milo'd mamatai 
doho' dot ondung a' ku iyau pologoson do 
mamatai doho. Iyoho' i' o popologos do 
patayon oku. Om milo oku i' do popologos 
do tinan ku'd patayon, om milo oku'd 
masi kawagu. Tu' iri no o pinonuhuan 
doho' di Tapa ku do momonsot,” ka di 
Yesus. 

19 Om iri no i boros di Yesus do miagal 
diri o nokoimpuunon di tulun do Yohudi 
do mogisosongkiwal. Om ogumu' 


o tulun do momoros dot, “Norusadan 
iyau'd rogon! Mulau iyau! Nunu kopio 0 
kopokinangahan dokoyu dau?” ka no. 

21Nga' haro indo i momoros dot, 
“Tulun nopoddi norusadan do rogon om 
a' i' iyo'ddi o koboro-boroso"! Milo toi o 
rogon do popoungkalat di bolou, do gisom 
do kokito nondo?” ka no. 


A' o Tulun Monongkuyaan di Yesus 


22 Hilo' nopod Yorusalim nga' maso 
tomod do tulun do mamaramai di Tadau'd 
Agayo do Koponguramatan di Walai'd 
Sasambayangan dot Agayo. Tontok 
nopoddi nga maso dot osogit. 3Om 
mimpanau i Yesus do hiri'd kakilima di 
roitan do Kakilima di Suliman do hiri'd 
Walai'd Sasambayangan dot Agayo ?4do 
tontok di ruminikot i tulun dot ogumu' 
do tuminutuk dau, om boros ka diyolo,, 
“Songkuro po toi koloido' do pologoson nu 
do mikoduwo o ginawo dahai? Poboroso' 
nogi' kopio, ondung iya' kopio i Raja do 
Gampamasi,” ka. 

250m boros ka di Yesus, “Nokoboros 
ku no dokoyu, nga' a' kou i' monongkuyaan. 
[ri no i winonsoi ku dot id suang do 
ngaran do Tapa' ku, o popointalang 
kopio do pasal doho'. 26 Nga' a' kou i 
monongkuyaan tu' a' kou i' nokohompit 
di dumba' ku. ZIri nopo dumba' ku om 
korongou i' do boros ku. Om kotutun 
oku i' diyolo', om tumanud iyolo' dobo’. 
28 Qnuan ku i' iyolo'd koposion dit otopot 
kopio om i poingompus, om a' no iyolo' 
apatai do gisom dot alaid. Om iso" pod 
tulun nga' aiso' i' o milo'd magahau diyolo' 
do mantad id doho'. ??Iri nopo Tapa' ku, 
i pinapatahak diyolo' dot id doho,, om 
agayo i' ko'? koinsanai'd nunu nopo. 
Om iso' pod tulun nga' aiso' no o milo'd 
magahau diyolo' do mantad id di lapa. 
30 [yoho' nopo om i Tapa' om iso-iso' i,” 


ka di Yesus. 


: 10.16 om osiliu ngai' nopondo iyolo' dot iso' po o baanan: Haro o piro-piro solinan do tinulisan dot: 


Onm haro nondo o tise". 


"40.29 Iri nopo i Tapa' ku, i pinapatahak diyolo' dot id doho', om agayo t ko; 


haro o piro-piro solinan do tinulisan dot: Iri nopo pinatahak di Tapa' ku dot id doho' om agayo iko. 


10.15: Mat. 11.27, Luk. 10.22 

310m ongoi po daa'ddi kawagu'd watu 
i tulun dot ogumu' do pomodumpau di 
Yesus. 3? Nga' boros ka di Yesus dot id 
diyolo', “OQgumu' no o nowonsoi ku 
dit ongosonong dot antang-antangan 
dokoyu, i pinonuhuan di Tapa' doho' 
do momonsoi. Om id pogialatan nopo 
di winonsoi ku'ddi, om honggo'ddi o 
kopomodumpahan dokoyu doho'?” ka 
dau. 

33m boros ka di piro-piro tulun do 
Yohudi, “Okon i' ko' i winonsoi nu dit 
ongosonong o kopomodumpahan dahai 
diya'd watu, nga' i mongindaraat ko'd 
Kinorohingan. Tulun ko i' daa toomod, 
om mingiyo-iyo ko id Kinorohingan,” ka 
diyolo'. 

340m boros ka di Yesus, “A' toi 
nokotulis i' dot id suang do Tourat dokoyu 
o poingkaa: Boros kad Kinorohingan, 
Tyokoyu nopo om ponokokinorohingan 
I' ka, koii? 33Om oilaan toko' i' do 
poinggirot kasai do gisom dot alaid 
i nokotulis dot id suang do Buuk do 
Kinorohingan, om ondung roitan do 
Kinorohingan do ponokokinorohingan 
i tulun di rumamit do boros dau, 3?om 
nokuro tu' momoros kou'd mongindaraat 
oku'd Kinorohingan di momoros oku'd 
Tanak oku'd Kinorohingan? Om pinili' 
oku 1 di Tapa' om sinuhu' oku dau do 
mongoi'd hiti'd pomogunan. 37Ondung a' 
ku winonsoi i pinonuhuan di Tapa', om 
kada' kou ponongkuyaai doho', 38 Nga' 
iyo nopodti tu' winonsol ku i iri, om 
ponongkuyaai kou no di winonsoi ku'ddi, 
dot a' kou piya monongkuyaan doho'. Om 
iri nondo o koilo-ilo dokoyu, om kosuhut 
kou nondo dot iyoho' nopo om i Tapa' om 
iso-iso' i,” ka di Yesus. 

39 Om tumotos po daa iyolo'd mongoi 
panangkap di Yesus, nga' nokopoggidu' i' 
iyau do mantad id diyolo. 

400m guli' no i Yesus do hilo'd 
soborong do Bawang do Yordan, i 
kinoiyonon di Yohanis do minamatis 

do tulun di gulu po, om undorong no 
iyau'd hilo'. “1Om rikot no o tulun dot 
ogumu' dot id dau. Om boros ka diyolo', 
“A i'i Yohanis minomonsoi'd koimayaan, 
nga' ongotopot ngai' nopo i pinoboros 
dau do pasal do tulun diti,” ka diyolo. 
420m ogumu'ddi o tulun do hiri do 
minonongkuyaan di Yesus. 


Napatai i Lasarus 


1 1 Haro ot iso' tulun do roitan dot i 

Lasarus do poingiyon do hilo'd 
Baitani do poinsugku' di Maria om i 
Marta, i tobpinai dau. “Om i Maria no 
i tondu' do pinopotuntug do tumau dit 
owongi' do hiri'd gakod do Tuhan, om i 
minomoluhad diri di tobuk dau. Insan 
o maso, om sakit no i Lasarus. 3Om po- 
sunudai no di duwo o tobpinai dau'd 
tondu' i Yesus do poingkaa, “Tuhan, 
sumakit i tobpinai dahai di kosianan 
kopio nu'ddi,” ka. 

4Om soira'ddi nokorongou i Yesus 
do habar diri, om boros ka dau, “A i' bo 
mongoit dot id kapatayon 1 toruol di 
Lasarus diri. Nga' nosiliu pogi' o miagal 
diri nga' maan i' do popoinggayo'd Kino- 
rohingan, om koinggayo nondo i Tanak 
do Kinorohingan,” ka dau. 

“Om osianan i' kopio i Yesus di Marta, 
om i Maria, om i Lasarus. 9 Nga' soira'ddi 
nokorongou i Yesus do sumakit i Lasarus, 
om tomod 1 iyau do minundorong do 
hiri'd kinotyonon dau do duwo po o tadau. 
Om katalib poddi o duwo o tadau, om 
boro-boros nogi' iyau dot id tumatanud 
dau, “Kainou gumuli' do hilo'd Yudia,” ka 
dau. 

8Om boros ka diyolo', “Guru, wagu 
pod mantad di dumpahon ko daa di tulun 
do watu, om gumuli' ko no kawagu'd 
hilo'?” ka. 

9 Nga' boros ka di Yesus, “Okon toi ko' 
dangadau nopo om hopod om duwo jam 
do koloido'? Tulun nopo di mamanau'd 
dangadau om a 1 kasadu tu' kokito 1' 


10.33: Otu. 24.16 10.34: Sin. 82.6 10.40: Yoh. 128 11.1: Luk. 1038-39 11.2: Yoh. 12.3 

iyau di mamanawau diti pomogunan. 
10 Nga' iri nopondo tulun di mamanau do 
dongotuong om kasadu no, tu aiso 1'0 
tanawau dot id dau,” ka dau. 1tOm iyo 
noddi o pinoboros di Yesus. Om boros ka 
kawagu dau, “Nokoodop no i Lasarus, 1 
tambalut toko', nga' ngoyon ku indo iyau 
posikai,” ka dau. 

12 Om boros ka di tumatanud di Yesus, 
“Tuhan, ondung koodop toomod i Lasarus 
om olingasan 1 iyau,” ka. 

13 Komoyon nopo kopio di Yesus diri 
om napatai i Lasarus. Nga' ondos daa 
diyolo' om koodop no kopio i Lasarus 
do komoyon di Yesus. 14Om iri noddi 
o kinapabarasan kopio di Yesus dot id 
diyolo' do, “Napatai no i Lasarus,” ka. 
15Om boros ka kawagu di Yesus, “Nga' 
uhang ku i' dot a' oku piya hino'd hilo', tu' 
osonong nogindo kopio iti dot id dokoyu, 
om otumbayaan kou i'. Nga' kainou 
mongoi'd hilo'd di Lasarus do dinondo,” 
ka dau. 

160m boros kad i Tumas (i roitan 
dot i “Miapid”) dot id piro-piro tambalut 
dau, i sompi' ko' tumatanud di Yesus, 
“Kainou tumanud nopo, om ookuro i' do 
tumonggot toko' dau'd matai!” ka dau. 


I Yesus i Mamasi Kawagu om 
i Manahak do Koposion 

17Tontok di nokorikot i Yesus dot 
id kinoiyonon diri, om apat no tadau di 
Lasarus do poillobong. 18Baitani nopo 
om id somok do Yorusalim, amu' 1! 
korikot nod tolu kilomito o kosoduwo:'. 
190m ogumu' o tulun do mantad hiri'd 
Yudia do nokorikot do minongoi'd hiri'd 
di Marta om hiri'd di Maria do mongoi 
ponginsasamod diyolo', tu' napatai no i 
tobpinai diyolo'. 

200m soira'ddi nokorongou i Marta 
do rumikot i Yesus, om soliwan no iyau 
do minongoil ruba' di Yesus, nga' 1 Maria 
nopo om minundorong 1 do hiri'd walai. 
210m boros kad i Marta dot id di Yesus, 
“Tuhan, ondung hiti ko daa do tontok 
diri, om atantu' no dot a' i' daa napatai i 


tobpinai ku. ?2 Nga' iyo piya'ddi nga' oilaan 
ku i' do dinondo piya'dti nga' patahakon id 
Kinorohingan o nunu nopo i pokionuon 
do Tuhan dot id dau,” ka dau. 

230m boros ka di Yesus dot id di 
Marta, “Apasi i' kawagu i tobpinai nu,” 
ka dau. 

240m boros ka di Marta do sumi- 
nimbar, “Oilaan ku i' dot apasi kawagu 
i Lasarus do posion kawagu i tulun do 
nangapatai do kopupuson diti pomo- 
gunan,” ka dau. 

2509m boros ka di Yesus dot id di 
Marta, “Iyoho' no i manahak do koposion 
om i mamasi kawagu do tulun do napatal. 
Om isai nopo o tulun dit otumbayaan 
doho' om apasi indo do mulong piya dot 
apatai iyau. Om iri nopondo tulun di 
poimpasi kopio, it otumbayaan doho' 
om a' no matai do gisom dot alaid. 
Monongkuyaan koi'ddi?” ka dau. 

27Om boros ka di Marta do sumi- 
nimbar, “Tuhan, monongkuyaan oku 
i' do Tanak ko'd Kinorohingan, i Raja' 
do Gampamasi di rumikot do hiti'd 
pomogunan,” ka dau. 


Minihad I Yesus 


28 Om koboros poddi di Marta o miagal 
diri, om ngoyo' no dau sunudai 1 Maria, 
i tobpinai dau. Om kanasai no dau iyau, 
“Hiti i Guru, om momolohou iyau diya,” 
ka dau. ??Om korongou poddi di Maria iri 
om olomus nopo iyau do miningkakat om 
ongoi no iyau solowot di Yesus. 3? Tontok 
nopoddi nga' a' po i Yesus nokorikot do 
hiri'd kampung diri. Hiri kasai' po iyau'd 
kinoiyonon di nokorubaan di Marta dau. 
310m soira'ddi nokito di piro-piro tulun 
do Yudia di maso do monginsasamod di 
Maria do hiri'd walai do miningkakat i 
Maria, om osiau nopod suminoliwan, om 
ongoi no iyolo' tanud dau, tu' ondos daa 
diyolo' om mongoi iyau pogihad do hiri'd 
lobong. 

329m soira'ddi nokorikot i Maria do 
hiri'd kinoiyonon di Yesus, om di nokito 
dau i Yesus, om otud no i Maria do hiri'd 

toguang dau om boro-boros nod, “Tuhan, 
ondung hiti ko daa do tontok diri, om 
atantu' no dot a' i' daa napatai i tobpinai 
ku,” ka dau. 

33 Om soira'ddi nokito di Yesus i Maria 
do mihad, om i tulun do Yudia di manud- 
tanud dau do songihad-ihad, om olisiu'ddi 
iyau, om osudu' iyau. 34#Om uhoto' no 
dau iyolo', “Hinonggo o pinamalabangan 
dokoyu dau?” ka. 

“Kaino, o1 Tuhan, mongoi ontong,” 
ka diyolo'. 

35 Om ihad noddi i Yesus. 36 Om boros 
kaddi diyolo', “Antangai pogi', nga' a' no 
moti' ogina-gina' o kogoyoo' do kosianan 
dau di Lasarus!” ka. 

37Nga' haro i' ot id pogialatan di- 
yolo' do minomoros do, “Milo i' iyau'd 
poungkalat do tulun do bolou, om nokuro 
tu' a' kopio haro o winonsoi dau, om a' 1 
daa i Lasarus napatai?” ka. 


Pinasi Kawagu i Lasarus 


380m osudu' tomod diri i Yesus om 
ongoi no iyau do hiri'd pinamalabangan. 
Om iri nopo lobong diri nga' luang 1 do 
pampang, do sinompon do watu dot 
agayo. 

39m boros kaddi di Yesus, “Iduwo' 
ilo watu'd pinonompon,” ka dau. 

Nga' boros kad Marta, i tobpinat di 
tulun di napatai'ddi, “Nga' Tuhan, apat 
no tadau dau'd poillobong. Om outong 
no!” ka dau. 

400m boros ka di Yesus dot id di 
Marta, “A' ku toi nokoboros no diya' 
dot, “Ondung monongkuyaan ko, om 
kokito ko indo do kogoyoo'd kuasa' do 
Kinorohingan!” kangku,” ka dau. “|Om 
iduwo' noddi diyolo' i watu'ddi. Om 
tingaha' no i Yesus do hilo'd tawan om 
boro-boros nod, “Pounsikou oi Apa', tu' 
minokinongou ko i' doho'. #Oilaan 
ku i' do mokinongou kasai' ko doho', 
nga' poboroson ku pogi' o miagal diti 
nga parangahan ku'dti tulun do hiti; 
om monongkuyaan 1 iyolo' dot iya' 
o minonuhu' doho',” ka dau. 43Om 

koboros poddi di Yesus o miagal diri, 
om pomolohou no iyau dot opuhod 
do poingkaa, “Lasarus, soliwan!” ka. 
44Om soliwan no i tulun di napatai'ddi. 
Om iri nopo longon om gakod dau nga' 
nongorilitan pod kain di pomorilit do 
rata, om rabas dau nga' poinsompon po 
di kain di pinonokop do rabas. Om boros 
kaddi di Yesus dot id tulun di hino'd hiri, 
“Iduwo' dokoyu ilo kain dilo pinomorilit 
dau, om osonong i' iyau'd mamanau,” ka 
dau. 


Pakat do Sumaap di Yesus 
(Mat. 26.1-5, Mar. 14.1-2, Luk. 22.1-2) 

450m ogumu'ddi ot id pogialatan di 
tulun do Yudia di nokorikot do minongoi'd 
hiri'd di Maria, do minonongkuyaan di 
Yesus, di nokokito iyolo' di nosiliu do 
miagal diri. 46 Nga' haro i' o piro-piro 
diyolo' do minongoi solowot di tulun do 
Parisi do minongoi poposunud di winonsoi 
di Yesus. “Om iri noddi o kinapaharaan 
di tulun do Parisi om i piro-piro boyoon 
dot imam do pogibara-barasan dot iyolo' 
ngal di Gompomutus do Don Tugama'. 
Om boros ka diyolo', “Nunu no ma o 
wonsoyon toko'dti? Ogumu'ddi kopio o 
koimayaan do wonsoyon di tulun diri! 
48Om ondung pologoson toko' iyau'd 
iyo kasai'ddi om oinsanan nopondo ilo 
tulun do monongkuyaan dau. Om alaid 
nopondo om rumikot nondo i momorinta' 
do Rum do mongoi pamaraag di Walai'd 
Sasambayangan dot Agayo om apatai o 
koinsanai'dti bansa' toko'!” ka diyolo'. 

490m haro'ddi o songulun dot id 
pogialatan diyolo', i roitan dot i Kayapas, 
i Boyoon dot Agayo dot Imam do toun 
diri, do minomoros dot, “Aiso' no kopio 
o dokoyu'd toila-ilaan. 3A! i' dokoyu 
osorou dot osonong nogid apatai o tiso' o 
tulun do sumowoli diti rayat ko' mantad 
dot oinsanan iti bansa'd apatai?” ka 
dau. 31Otopot nopo kopio om iri nopo 
pinoboros di Kayapas diri om okon i' 
ko' mantad id dau'd pomusarahan. Nga' 
pinopoboros mantad iyau do matai 

nondo i Yesus dot i bansa'd Yohudi o 
kapatayan, tu' iyau 1 o Boyoon dot Agayo 
dot Imam do toun diri. 3? Om okon i' ko' 
iri no bansa'd Yohudi o kapatayan di 
Yesus, suwai ko' monimung nogi om 
popliso' di tangaanak do Kinorohingan di 
nokopogitongkiad-kiad. 

330m mantad nod tadau'ddi do 
minogiupakat i piro-piro boyoon do tulun 
do Yohudi do mamatai di Yesus. ““Om 
iri noddi ot a' di Yesus nokointalangan 
kopio dot id tulun dot ogumu' do hilo'd 
Yudia. Om tongkiad no iyau do mantad 
hilo'd Yudia, om ongoi no dot id iso' o 
bandar di roitan dot Ipraim, it id somok 
di tana' do kowotuan. Om hilo' no iyau'd 
minundorong do mogiwoyo-woyo' di 
tumatanud dau. 

350m tontok nopoddi nga' oruhai 
nod orikot i Tadau'd Agayo do Paska 
do tulun do Yohudi. Om ogumu' no o 
tulun do mantad hiri'd kokompungan 
do nokoongoi'd hilo'd Yorusalim do 
mongol pomonsoi di natantu' mantad 
do wonsoyon do pomolidang do tinan 
do tintod di karamayan diri. 350m 
ihumo' no daa diyolo' i Yesus, om di 
nopo di pointimung iyolo'd hiri'd Walai'd 
Sasambayangan dot Agayo, om mogiboro- 
boros diri iyolo' do, “Poingkuro no o 
dokoyu'd tosorou? A' i' doti' iyau rumikot 
dot id karamayan diti'd baino',” ka no 
diyolo'. “Om pinoboros pogi" diyolo' o 
miagal diri nga' nokoponuhu' no i boyoon 
dot imam om i tulun do Parisi dot isai 
nopo diyolo' o koilo ondung honggo i 
Yesus, om mositi' nod posunudon, om 
atangkap indo diyolo' i Yesus. 


Tinuntugan i Yesus do Tumau dit 
Owongi' do Hilo'd Baitani 
(Mat. 26.6-13, Mar. 14.3-9) 


1 Tontok dit onom po tadau dot a' 
orikot i Tadau'd Agayo do Paska, 
om ongoi no i Yesus do hilo'd Baitani. 


"12.5 lusin do pirak: Antangan o Kamus. 
12.3: Luk. 737-38 12.8: Pnu. 15.11 

Om hilo' no o kinoiyonon di Lasarus, 
i pinasi kawagu di Yesus do mantad id 
kapatayon. ?Om hilo' nod pinaakan 
diyolo' i Yesus, om maganu-anu nopo nga' 
i Marta. I Lasarus no om i tulun do suwal 
om songirikau do potorungak di Yesus 
do makan. 3Om rikot noddi i Maria do 
kiinigit do tumau dit owongi' om agayo 
gatang, do haro i doti' o satanga' lito do 
kogoyoo' di tumau'ddi. Om potuntugo' 
no dau i tumau'ddi do hiri'd kolung di 
Yesus, om luhado' nogiddi dau di tobuk 
dau. Om koponu' nopoddi di winong]' 
di tumau'ddi o hiri'd walai. “Nga' boros 
ka di Yudas Iskariot, i tiso' di tumatanud 
di Yesus nga' i pinapadagang di Yesus di 
koimbagu — “om, “Nokuro tu' a' nogi' 
padagangon ilo tumau'd owong]' do tolu 
nahatus o tusin do pirok” o pamagatang, 
om patahakon nogindo i tusin di gatang 
diri dot id tulun do mosikin?” ka dau. 
6Kinapamarasan nopo di Yudas do mia- 
gal diri nga' okon i' ko' mamadul kopio 
iyau di tulun do mosikin, nga' mantad 
i' di kabanakaho' dau. Asaru' iyau do 
manganu'd tusin do mantad hiri'd 
poliyanan do tusin di pogiuhupan diyolo”, 
tu' iyau i' o mongingigit di tusin diri. 

'Nga' boros ka di Yesus, “Pologoso' 
nopo ilo tondu'! Wonsoyon pogi' dau 
o miagal dilo' nga' maan di tadau'd ka- 
pamalabangan doho'. 8Iri nopo tulun do 
mosikin om hino kasai' 1 dot id pogialatan 
dokoyu, nga' iyoho' nopo om a' i' hino 
kasai',” ka dau. 


Pakat do Sumaap di Lasarus 


9Om ogumu'ddi o tulun do Yohudi 
do nokorongou do hilo'd Baitani 1 
Yesus, om ongoi noddi iyolo'd hilo'. Om 
kinaangayan nopo diyolo'd hilo' nga' okon 
nopo ko' mongoi solowot di Yesus, nga' 
mongol nogi' ontong di Lasarus i pinasi 
di Yesus do mantad id kapatayon. 1?Om 
iri no daa'ddi o kapamatayan di piro- 

piro o boyoon dot imam di Lasarus piya, 
tu! iyau no o kabayayat dot ogumu' di 
tulun do Yohudi do tumongkiad diyolo' 
om tumanud nogindo di Yesus om 
otumbayaan 1yolo' dau. 


Sinuwau i Yesus do Suminuang do 
Hilo'd Yorusalim 
(Mat. 21.1-14, Mar. 11:1-44, Luk. 19:28-40) 


12 Tadau noddi kawagu om korongou 
no i tulun dot ogumu' di ruminikot do 
mongoi pamaramai do Paska, do hiri 
nod tanga'd ralan i Yesus do pakayaan do 
hilo'd Yorusalim. 3 Om ongoi noddi iyolo' 
panganu do papa' do palma,” om ngoyo' no 
diyolo' rubao' i Yesus, do mikuwo'd sang- 
gara-gara' do popimboros do poingkaa, 
“Royohon no o Kinorohingan! Barakatan 
nod Kinorohingan i rumikot dot id 
suang do ngaran do Tuhan. Barakatan 
nod Kinorohingan i Raja' dot Israil!” ka 
diyolo'. 

14 Om ongoyo' no di Yesus o songinan 
o kaladai dit okoro' po, om sakai no 
iyau'ddi. Om kabayaai noddi i nokotulis 
dot id suang do Buuk do Kinorohingan 
do poingkaa, 

15“Kada' kooris, oi bandar do Sion! 

Antangai pogi' nga' rumikot no i 


Raja' nu, 
do poinsakai'd kaladai dit 
okoro' po!” ka. 


16 Tontok nopoddi om a' po i tumatanud 
di Yesus kosuhut do komoyon ngai'ddi. 
Nga' koinggayo poddi i Yesus di napasi 
kawagu iyau do mantad id kapatayon, 
om kosorou nogiddi diyolo' dot iri nopo 
i winonsol di tulun diri dot id di Yesus 
nga' nokotulis mantad no dot id Buuk do 
Kinorohingan dot iyau o komoyon. 

17Om iri nopoddi tulun di hino do 
tontok di linohou di Yesus i Lasarus do 
sumoliwan do mantad hiri'd lobong, om 
minamasi dau do mantad id kapatayon om 
popimboros nopoddi do pasal diri. 180m 


“12.13 palma: Antangan o Kamus. 


iri no o kinorikatan di tulun dot ogumu' 
dot id di Yesus tu' nokorongou no iyolo' 
dot iyau o minomonsoi do koimayaan 
diri. Om boros ka di tulun do Parisi do 
mogiboro-boros, “Aiso' no o milo toko'd 
wonsoyon! Antangan nopo nga' oinsanan 
nopo moti' o tulun do hiti'd pomogunan 
do tumanud dau!” ka diyolo'. 


Minogihum di Yesus o Piro-Piro 
Tulun do Yunani 


201d pogialatan nopo di tulun do 
minongoi'd hilo'd Yorusalim do mongoi 
sambayang do tontok do tadau'd agayo'ddi 
om haro o piro-piro tulun do Yunani. 
210m ongoi no iyolo' solowot di Pilipus 
om boro-boros nod, “Tobpinai, ondung 
milo daa om orohian daa iyahai do 
sumolowot di Yesus,” ka diyolo'. (I Pilipus 
nopoddi nga' mantad hilo'd Baitsaida, i 
hilo'd Galilia.) 

220m ngoyo' no di Pilipus posunudo' 
iri dot id di Andarias, om piwoyo' nogiddi 
iyolo' do minongoi pomisunud di Yesus. 
230m boros ka di Yesus dot id diyolo', 
“Norikot noddi i maso do poinggoyoon 
i Tanak do Tulun. “#Otopot 1' kopio iti 
poboroson ku do poingkaa: Ondung 
a' potonomon do hilo'd tana' o sowatu 
o gandum do gisom dot apatai iri, om 
sowatu-watu kasai' no iri. Nga' ondung 
apatai i sowatu o gandum diri, om milo 
nogindo do mongua' dot asapou. ?? Tulun 
nopo dit osianan do dau'd koposion om 
okon nog]' dot atagakan di koposion dau. 
Nga' tulun nopo dit okon ko' dau nod 
koposion o kosianan do hiti'd pomogunan 
diti, om ogompi' nogindo dau iri do kumaa 
dot id koposion dit otopot kopio om i 
poingompus. 2? Tulun nopo dit orohian do 
momonsoi'd karaja' ku om mositi' no do 
tumanud doho' om kowoyo' indo doho' 
do hinonggo oku nopo do poundorong. 
Tulun nopo di momonsoi'd karaja' ku om 
momusou no di Tapa' ku,” ka di Yesus. 


12.13: Sin. 118.25-26 12.15: Sak. 9.9” 12.25: Mat. 10.39, 16.25, Mar. 8.35, Luk. 9.24, 17.33 

Pinoboros di Yesus o Pasal 
do Kapatayon Dau 


270m boros ka kawagu di Yesus, 
“Agangau'ddi o ginawo ku; om nunu po 
mando o poboroson ku'dti do dinondo? 
Poboroson ku tuu o poingkaa, “Apa', 
poiduwo' oku do mantad id maso'dti,” 
kangku tuu? Nga' kinorikatan ku nopo 
om mongoi nogi' kopio pomurimon do 
koinggoritan do maso'dti. 28 Poinggoyoo' 
no o ngaran nu, oi Apa!” ka di Yesus. 
Om korongou noddi o boros do mantad 
hilo'd tawan do minomoros do poingkaa, 
“Nokoinggayo' ku no iri, om poinggoyoon 
ku pondo kawagu,” ka. 

29Qm iri tulun dot ogumu' di hino'd 
hiri nga nongkorongou 1 di boros diri. 
Om boros ka diyolo', “Tinggoron!” ka. 
Nga' haro i' o minomoros dot, “Okon! 
Moloikat 1' iri do minoro-boros dau,” ka. 

390m boros kaddi di Yesus dot id 
diyolo', “Norongou pogi' i boros diri 
nga' maan do parangahan dokoyu 
om okon 1 ko" iyoho' o porongohon. 
31Dinondo nopodti om norikot no o 
maso do kopomutusan diti pomogunan, 
om dinondo no dot alaon i boyoon diti 
pomogunan. 32Nga' iyoho' nopo, om 
koinsawat oku nopondo do mantad hiti'd 
pomogunan, om mamayayat oku nondo 
dot ogumu' o tulun do rumikot dot id 
doho',” ka dau. 330m pinoboros pogi' 
dau o miagal diri nga' poposunud iyau do 
kowoyo-woyoo' dau'd matai. 

34 Om boros ka di tulun dot ogumu' 
dot id dau, “Tumanud nopo di Tourat 
dahai om poimpasi kasai' 1 i Raja do 
Gampamasi. Om nokuro'ddi tu' poboroson 
nu do mositi' do poinsawaton i Tanak do 
Tulun do mantad hiti'd pomogunan? Isai 
toii Tanak do Tulun diri?” ka diyolo. 

350m boros ka di Yesus do sumi- 
nimbar, “Oruuhai i tanawau do hino 
dot id pogialatan dokoyu. Iyo nopoddi, 
om mamanau kou no do solinaid pod 
hino i tanawau, om a kou i' orikatan di 


12.34: Sin. 110.4, Yos. 9.7, Ykl. 37.25, Dan. 7.14 

totuong. Tulun nopoddi mamanau dot id 
suang do totuong, om a' i' koilo ondung 
honggo o pakayaan dau. 35 Ponongkuyaai 
kou no di tanawau'ddi do solinaid po di 
tanawau dot id pogialatan dokoyu, om 
osiliu kou i' do tangaanak do tanawau,” 
ka di Yesus. 


A' Monongkuyaan i Tulun do 
Yohudi 


Om koboros poddi di Yesus o miagal 
diri, om tongkiad no iyau do mantad 
hiri om a' noddi iyau minintalang dot 
id diyolo'. 3?Mulong piya dot ogumu' 
no o koimayaan do nowonsoi di Yesus 
dot id toguang diyolo', nga' a' po iyolo' 
monongkuyaan dau. 38Om kabayaai 
noddi i pinoboros di Nabi Yosaya do 
poingkaa, 

“Tuhan, isai poo o monongkuyaan 

di pinoboros dahai? 

Isai poo o pokitonon di 
sinundu do Tuhan?” ka. 

39 [ti no ot a' diyolo' koponongkuyaan 
tu' nokoboros mantad no di Yosaya o 
poingkaa, 

“Boros kad Kinorohingan, 

40 Bolohon ku o mato diyolo', 

om pokodohon ku o ginawo 
diyolo: 

om a' indo kokito o mato diyolo', 
om a' kosuhut o pomusarahan 
diyolo'. 

Om a' iyolo' koguli' dot id doho’; 
oma ku iyolo' olingasan,' ka,” 
ka dau. 

41Minomoros pogi' i Yosaya do miagal 
diri nga' nokokito no iyau do kagayaan di 
Yesus, om nokopimboros iyau do pasal 
dau. 

421y0 piya'ddi nga' ogumu' i' o tulun 
dot id pogialatan piya di piro-piro boyoon 
do tulun do Yohudi do minonongkuyaan 
di Yesus. Nga' a' 1 iyolo' katama' do po- 
poboros kopio, tu' 00115 iyolo' dot a' 
pabanaron di tulun do Parisi do sumuang 


12.38: Yos. 53.1 12.40: Yos. 6.10 

di walai'd sasambayangan. #3Orohian 
nogi’ iyolo' do royohon do tulun ko' 
mantad do pusohon do Kinorohingan. 


I Boros di Yesus o Momutus 


440m boros kaddi di Yesus dot 
opuhod, “Iri nopo tulun dit otumbayaan 
doho', om okon i ko' iyoho' o kotumbayaan 
dau, suwai ko' i minonuhu' doho.. #Om 
iri tulun di kokito doho' nga' kokito no di 
minonuhu' doho'. #8Ruminikot oku do 
hiti'd pomogunan do miagal do tanawayu, 
om a' indo koundorong dot id totuong 
o koinsanai'd tulun dit otumbayaan 
doho'. #Tulun nopo di korongou do 
ponudukan ku, om a' indo tumanud diri, 
om okon no ko' iyoho' o momohukum 
dau. Tu' okon i ko' mongoi pomohukum 
o kinorikatan ku do hiti'd pomogunan, 
suwail ko' mongol pamasi'd tulun do hiti'd 
pomogunan. 48Iri nopo tulun di magada' 
doho' om it a' mokinongou do boros ku, 
om haro no i momutus dau. Iti no boros di 
pinolombus ku o momutus dau dot orikot 
o kopupuson diti pomogunan. #?Tu' a 
oku i' moro-boros do tumanud do doho'd 
korohian, suwai ko' iri i lapa, i minonuhu' 
doho', o monuhu' doho' do popoboros dit 
apatut ku'd poboroson om popolombus 
dit apatut ku'd polombuson. ??Om oilaan 
ku i' dot iri nopo ponuhuan dau'ddi om 
manahak do koposion dit otopot kopio 
om i poingompus. Om poingkuro nopo i 
pinotuduk di Tapa' ku dot id doho,, om iri 
no o polombuson ku,” ka dau. 


Minongoug i Yesus do Lapap 

di Tumatanud Dau 

1 Di nopo di sangadau po- dot 
a“ orikot 1 Tadau'd Agayo do 

Paska, om oilaan no di Yesus do norikot 

noddi i maso dau do tumongkiad diti 

pomogunan, om gumuli' nondo iyau dot 

id Tapa' dau. Om oslanan i' iyau di tulun 


do hiti'd pomogunan, i nosiliu do dau'd 
songonuon, om oslanan kasai' i' iyau 
diyolo' do gisom do kopupuson. 

21 Yesus nopo om i tumatanud dau 
om maso no diyolo' do makan do dongo- 
tuong. Om nokosuang no di Rogon o 
korohian dot araat dot id suang do gi- 
nawo di Yudas, i tanak di Simun Iskariot, 
do mongol papadagang di Yesus.” 3 Om 
oilaan di Yesus do nakatahak ngai' no 
di Tapa' o koinsanai'd kuasa' dot id dau. 
Om oilaan dau do mantad iyau dot 
id Kinorohingan om gumuli' kawagu 
iyau dot id Kinorohingan. “Om iri 
noddi o kinoingkakatan dau, mikuwo'd 
minongidu' di rasuk dau dit id soibau, om 
poogkoso' no dau o tuala' dot id tawak 
dau. 3Om potungu noddi iyau do waig 
dot id iso' o mimpun, om timpuun no do 
mongoug do lapap di tumatanud dau. Om 
1 tuala do poingagkos dau o pomihid dau. 
50m korikatai noddi dau i Simun Pitrus 
do mongoug, om boro-boros no i Simun 
Pitrus, “Tuhan, nokuro tu' iya' nogi' o 
mongoug do gakod ku?” ka. 

7Om boros ka di Yesus do suminimbar, 
“A ko po kosuhut diti wonsoyon ku do 
dinondo poo, nga' kosuhut ko indo do 
koimbagu,” ka. 

8Nga' boros ka di Pitrus, “Atuuk, 
Tuhan, kada' nogi' kopio pongoug do 
lapap ku!” ka. 

Nga' boros ka di Yesus do suminimbar, 
“Ondung a' ku iya' ougan, om okon ko no 
ko' tumatanud ku,” ka. 

93Om boros ka di Simun Pitrus, “Iyo 
nopoddi, oi Tuhan, om okon nopo ko' 
lapap o pokiowugan ku nga' longon po 
om tulu ku!” ka dau. 

190m boros ka di Yesus dot id di 
Pitrus, “Tulun nopo di nokopodsu' om 
opulang ngai' no o tinan. Om a' no mi- 
nog do pulangan kawagu, suwai ko' iri 
po lapap dau” ot ougan. Ongopulang 


“13.2 Rogon...papadagang di Yesus; KO: natantu' no di Rogon dot i Yudas, i tanak di Iskariot o 


papadagang di Yesus. 
lapap dau. 


“13.10 Haro o piro-piro solinan dot aiso' o tinulis dot: suwal ko' iri po 

kou nodti, nga' a' po mando oinsanan,” 
ka dau. 11(Oilaan no di Yesus i tulun 
di papadagang dau. Om iri no o 
kinapabarasan dau dot, “Ongopulang kou 
nodti, nga' a' po mando oinsanan,” ka.) 

120m koougai poddi di Yesus o 
lapap diyolo', om pakayo' no kawagu 
dau i rasuk dau dit id soibau om irikau 
no iyau kawagu. Om boros kaddi dau dot 
id diyolo', “Kosuhut kou i' di winonsot ku 
dot id dokoyu di tiinu'ddi? 3 Roitan oku 
dokoyu'd Guru om Tuhan. Om iyo nog] 
kopio'ddi. 1? Om ondung mongoug oku 
do lapap dokoyu, iyoho' i Tuhan om Guru 
dokoyu, om iyokoyu nga' apatut nogi do 
mogioug-oug do lapap. Om winonsoi 
ku o miagal diri do maan dokoyu'd 
omitanan, om momonsoi kou indo 
tyokoyu do miagal di winonsoi ku dot id 
dokoyu. 1 Otopot i' kopio iti poboroson 
ku dot id dokoyu do poingkaa: turipon 
nopo om a' i' agayo ko'i tuan dau, om i 
sinuhu' nga' a' i' agayo ko' i minonuhu'. 
17Ondung nongoilaan ngai' dokoyu iti, 
om olumaag kou no ondung wonsoyon 
dokoyu o miagal diti. 

18Iti nopo poboroson ku'dti om okon 
i ko' koinsanai dokoyu o komoyon ku. 
Oilaan ku i' ondung isai ngai' i nongopili' 
ku. Nga' haro i' o nokotulis dot id suang 
do Buuk do Kinorohingan, di mositi' dot 
abayaan do poingkaa, ‘Iri nopo tulun di 
potorungak doho'd makan, om sumaap 
indo doho',' ka. 19 Om poboroson mantad 
ku iti dot id dokoyu dot a' po osiliu iti, 
tu' osiliu nopondo o miagal diri, om 
monongkuyaan kou nondo dot iyoho' 
i roitan dot IYOHO' T HINO: KASAP. 
20 Dtopot no kopio iti poboroson ku do 
poingkaa: Isai nopo o tulun di rumamit 
do tulun di suhuon ku om rumamit no 
doho'. Om isai nopo i rumamit doho' om 
rumamit no di minonuhu' doho',” ka di 
Yesus. 

Pinoboros Mantad di Yesus do 
Padagangon Iyau 
(Mat. 26.20-23, Mar. 14:17-21, Luk, 22.21-23) 

210m koboros poddi di Yesus o miagal 
diri, om tumongob tomod diri iyau. Om 
boros kaddi dau, “Otopot no kopio iti 
poboroson ku dokoyu do haro nondo o 
songulun dot id pogialatan dokoyu do 
papadagang doho',” ka dau. 

220m pogioontong nopo i tumatanud 
dau do mikuwo'd osuayan tu' a' i' iyolo' 
koilo ondung isai o komoyon dau. ?3 [ri 
nopo tumatanud di Yesus di kosianan 
kopio dau om poirikau do hiri'd toning 
di Yesus. 24Om bourai no iyau di Simun 
Pitrus do monuhu' dau do monguhot di 
Yesus ondung isai kopio o komoyon dau. 

250m topis noddi di Yesus i tuma- 
tanud diri, om ponguhot nod, “Isai i 
komoyon nu'ddi, oi Tuhan?” ka. 

260m boros ka di Yesus do sumi- 
nimbar, “I tulun dit onuan ku'd roti di 
potobungon ku do hilo'd mangkuk,” ka 
dau. Om anu no i Yesus dot iso o roti om 
potobungo' no dau do hiri'd mangkuk, om 
patahako' noddi dau di Yudas, i tanak di 
Simun Iskariot. Om karamit poddi di 
Yudas i roti, om suang no o Rogon dot id 
ginawo dau. Om boros kaddi di Yesus dot 
id dau, “Lomusai nog]! kopio do momonsol 
i korohian nu'd momonsoi,” ka dau. “#8 Om 
aiso' i' o tiso' diyolo' di makan do hiri do 
kosuhut ondung nokuro tu' minomoros 1 
Yesus dot iyo'ddi dot id di Yudas. ??Om 
haro i' o kosorou do minonuhu' i Yesus di 
Yudas do mongoi pomoli di maan diyolo' 
dot id poginakanan diri, ko minonuhu' po 
do mongoi panahak di tulun do mosikin 
do tusin dot ongokuuri!' -- tu' i Yudas i' o 
mongingigit di tusin diyolo'. 

390m karamit poddi di Yudas i 
roti'ddi, om pitilombus nopo iyau do 
suminoliwan. Om otuong no do tontok 
diri. 


13.12-15: Luk. 22.27 13.16: Mat. 10.24, Luk. 6.40, Yoh. 15.20 13.18: Sin. 41.9 

Ponuhuan do Wagu 


310m kapamanau poddi i Yudas, 
om boro-boros no i Yesus do poingkaa, 
“Poinggoyoon noddi do baino' i Tanak 
do Tulun, om Kinorohingan nga' koing- 
gayo nondo dot iyau o kopoinggayo. 
32Ondung koinggayo o Kinorohingan 
dot iyau o popoinggayo, om iyau nga' 
poinggoyoon indo do Kinorohingan, do 
Kinorohingan o popoinggayo, om oruhai 
no do poinggoyoon iyau'd Kinorohingan. 
330i tangaanak ku, a' oku no alaid do 
poinsugku' dokoyu. Om ihumon oku no 
daa'ndo dokoyu, nga' poingkuro nopo i 
nokoboros ku dot id piro-piro boyoon do 
tulun do Yohudi, om iyo iddi o poboroson 
ku dokoyu tu' a' kou indo koongoi do 
hiri'd kinoiyonon di ngoyon ku. 34Iti no o 
ponuhuan do wagu do poboroson ku dot 
id dokoyu: Pogiinsian-sian kou no. Om 
poingkuro oku nopo do nosianan dokoyu, 
om apatut dot iyokoyu nga' iyo nogiddi do 
mogiinsian-sian. 33Ondung mogiinsian- 
sian kou, om oinsanan nopondo o tulun 
do koilo do tumatanud kou doho',” ka di 
Yesus. 


Pinoboros Mantad di Yesus do 
Mogolim Dau i Pitrus 
(Mat. 26. 31-35, Mar. 14.27-31, Luk. 22.31-34) 

360m boros ka di Simun Pitrus do 
minonguhot di Yesus, “Honggo o ngoyon 
nu, oi Tuhan?” ka. Om boros ka di Yesus 
do suminimbar, “Hilo' nopod ngoyon 
ku om a' ko po milo'd moyo' do dinondo 
poo. Nga' kosusuhut ko nopo doho' om 
koimbagu,” ka. 

37Om boros ka kawagu di Pitrus do 
minonguhot, “Tuhan, nokuro tu' a' oku 
milo'd moyo' diya' do dinondo poo? 
Uhang ku i' do patayon oku dot iya' o 
kapamatayan!” ka dau. 


PA4A kotumbayaai; ko': monongkuyaan kou i' do. 

38 Om boros ka di Yesus do suminim- 
bar, “Otopot i' toi kopio dot uhang nu'd 
patayon ko dot iyoho' o kapamatayan? 
Ilaai no, dot a' po koponingkukuhuk 
o manuk do tiinu', om intolu nu no 
poboroso' dot a' ko kotutun doho'!” ka. 


I Yesus no o Ralan do 
Kumaa dot id Tapa' 


14 Om boros ka di Yesus dot id 
diyolo', “Kada' kou katangkabo. 
Kotumbayaai' kou nod Kinorohingan 
om kotumbayaai kou doho'. ?Hilo' nopod 
walai di Tapa' ku om ogumu' i' o tiyonon. 
Om mongoi oku'd hilo' do mongoi 
posodia' do tiyonon dokoyu. Om a ku i' 
daa poboroson iti dot id dokoyu ondung 
a' daa iti otopot kopio. 3 Om koongoi oku 
pondo koposodia' do tiyonon dokoyu, om 
gumuli' oku nogindo do mongoi panga- 
ngat dokoyu, om hinonggo oku nopondod 
poingiyon, om hiri kou no iyokoyu. “Om 
kotlo kou i' do ralan do kumaa'd hiri'd 
kinoiyonon di ngoyon ku,” ka dau. 

“Om boros kaddi di Tumas dot id di 
Yesus, “Tuhan, a' i' iyahai koilo ondung 
honggo o ngoyon nu, om poingkuro 
nondo iyahai'd koilo do ralan do kumaa'd 
hilo'?” ka dau. 

6 Om boros ka di Yesus do suminimbar, 
“Iyoho' no i ralan, i katapatan, om i 
koposion! Om iso" pod tulun nga' aiso' i' o 
korikot dot id di Tapa', ondung a' sumusui 
doho'. 7Ondung kotutun kou doho',” om 
atantu' no do kotutun kou no di Tapa' 
ku. Om nokotutun kou noddi dau, om 
nokokito kou dau,” ka di Yesus. 

8Om boros kad Pilipus dot id di Yesus, 
“Tuhan, pokitono' daa iyahai di Tapa, om 
a' indo iyahai muhot-uhot,” ka dau. 

3 Nga' boros ka di Yesus do suminimbar, 
“Alaid oku no do mugku-sugku' dokoyu, 


“14.2 hilo' nopod walai...otopot kopio; ko': 


hilo' nopod walai di Tapa! ku om ogumu' ("o tiyonon. Om ondung a' daa otopot kopio iti om nunu 
daa o kapabarasan ku dot id dokoyu do mongoi oku'd hilo' do mongoi posodia' do tiyonon dokoyu? 
"14.7 ondung kotutun kou doho':...om kotutun kou no; Haro piro-piro solinan do tinulisan do: haino' 


nopoddi tu' nokotutun kou doho'...om kotutun kou no. 


13.33: Yoh. 7.34 13.34: Yoh. 15.12, 17, 1Yoh. 3.23, 2Yoh. 5 

om a' ko po kotutun doho oi Pilipus? Iri 
nopo tulun di nokokito doho', om nokokito 
no di Tapa. Om nokuro tu' momoros ko 
po dot, 'Pokitono' daa iyahai di Tapa' 
ka? 190i Pilipus! A' ko i' otumbayaan 
dot iyoho' nopo om i Tapa' om iso-iso' 
i'? Iti nopo poboroson ku diya'dti om 
okon i' ko' pimpori-porian ku. Iri i lapa, 
i poingiso' doho' o momonsol ngai'dti. 
11 Kotumbayaai no doho,, dot iyoho' nopo 
om i Tapa' om iso-iso' il. Nga' ondung a' ko 
otumbayaan diri, om kotumbayaai poo 
dot i nongowonsol ku o koponongkuyaan. 
12Dtopot no kopio iti poboroson ku do 
tulun nopo di monongkuyaan doho, 
om milo no do momonso! do miagai di 
winonsoi ku --- om agayo ko' iri nga' milo 
i' dau do wonsoyon -- tu' mongoi oku 
no do hilo'd Tapal. 130m nunu nopo o 
pokionuon dokoyu dot id suang do ngaran 
ku, om wonsoyon ku nori dot id dokoyu, 
om koinggayo i'i Tapa' dot i Tanak o 
popoinggayo. 14 Nunu nopo i pokionuon 
dokoyu' dot id suang do ngaran ku, om 
wonsoyon ku no iri,” ka di Yesus. 


Pinabatos di Yesus i Rusod 
do Kinorohingan 


15Om boros ka kawagu di Yesus, 
“Ondung osianan kou doho', om wonsoyon 
i' dokoyu i ponuhuan ku. 16 Pokionuon ku 
nondo di Tapa' om onuan kou nondo dau 
do Gomponguhup do suwal, i poinsugku' 
kasa! dokoyu do gisom dot alaid. Tri 
nopo gomponguhup diri nga' i Rusod do 
Kinorohingan, i popointalang dit otopot 
do pasal do Kinorohingan. Iti nopo tulun 
do hiti'd pomogunan dit a' otumbayaan 
om ai milo do rumamit dau, tu'a'i' 
iyolo' kokito om a' iyolo' kotutun dau. 
Nga' iyokoyu nopo om kotutun 1 dau, tu' 
poinsugku' i' iyau dokoyu om poingiso' 
nondo iyau/ dokoyu. 

18A' ku i' iyokoyu tongkiadan 
tomod dot iyokoyu-koyu do miagal 

di tangaanak dot aiso' o molohing, tu' 
gumuli' oku indo kawagu dot id dokoyu. 
19 Oruhai no dot a' kokito doho' iti tulun 
do hiti'd pomogunan. Nga' kokito kou 
indo iyokoyu doho'! Om apasi kou indo, 
tu' poimpasi oku i'. 200siliu nopondo o 
miagal diri, om oilaan nogindo dokoyu 
dot iyoho' om i Tapa' nga' iso-iso' 1, om 
iyokoyu nga' poingiso' i' doho', om iyoho' 
nga' poingiso' dokoyu. 

21 Tulun nopo di rumamit di ponuhuan 
om i momonsoi'ddi, om osianan no doho' 
o tulun diri. Om i lapa ku nga ostanan 1 
di tulun dit osianan doho'. Om iyoho' nga' 
osianan i' do tulun diri om mintalang oku 
dot id dau,” ka di Yesus. 

220m ponguhot no i Yudas (okon i' ko" 
i Yudas Iskariot) di Yesus, “Tuhan, nokuro 
tu' mintalang ko dot id dahai om a' ko 
indo mintalang dot id tulun do suwai di 
hiti'd pomogunan?” ka dau. 

230m boros ka di Yesus do sumi- 
nimbar, “Tulun nopo dit osianan doho, 
om mumboyo' i' do ponudukan ku. Om 
osianan i'i Tapa' ku do tulun diri. Om 
rumikot nondo iyahai di Tapa' ku dot id 
dau om mundorong iyahai dot id dau. 
24 Tulun nopo dit a' osianan doho' om a' 
no tumanud di ponudukan ku. Om iri 
nopo ponudukan di norongou dokoyu'ddi 
om okon 1 ko' mantad id doho', suwai ko' 
mantad i dot id di Tapa, i minonuhu' 
doho'. 

250m poboroson ngai' ku nopo iti do 
solinaid po do poinsugku' oku dokoyu. 
26 Ng a' iri indo i Rusod do Kinorohingan, 
i Gomponguhup di suhuon di Tapa' dot id 
suang do ngaran ku o monuduk dokoyu 
do koinsanai'ddi, om poposorou dokoyu 
do koinsanai di pinosunud ku dokoyu. 

27Poopungan ku iyokoyu do kosim- 
bayanan do ginawo. Om 1 kosimbayanan 
do mantad id doho' o patahakon ku 
dokoyu. Iri nopo patahakon ku'ddi om a' i' 
miagal di patahakon diti pomogunan dot 


"14.14 nunu nopo o pokionuon dokoyu, haro o piro-piro solinan do tinulisan do: nunu nopo i 


pokicnuon dokoyu dot id dohe”. 
tinulisan do: om poingiso' iyau. 


"14.17 om poingiso' nondo iyau: haro o piro-piro solinan do 

id dokoyu. Kada' kou katangkabo om kada' 
kou kooris. 28 Nokorongou kou no doho' 
do minomoros do poingkaa, ‘Mamanau 
oku nondo nga' gumuli' oku i' kawagu dot 
id dokoyu,” kangku. Ondung osianan kou 
doho', om otood kou i' do mongoi oku do 
hilo'd di Tapa, tu' i lapa nopo om agayo 
i' ko' iyoho'. ??Om posunudon mantad 
ku iti dot id dokoyu do dinondo, dot a' 
po angabayaan ngai' iti, angabayaan ngai' 
nopondo iti om otumbayaan kou nondo. 
30 A' ku no ponoruon o poboroson ku 
dokoyu, tu' norikot no o maso do kori- 
katan di boyoon diti pomogunan. Nga' 
aiso' i' o kuasa' dau dot id sawat ku. 
31 Nga' a' no kopio milo dot a' ongosiliu 
ngai' o miagal diri om koilo indo o tulun 
do hiti'd pomogunan dot osianan oku di 
Tapa om momonsol oku do koinsanai'ddi 
ponuhuan di Tapa' doho'. 

Kainou tumongkiad do mantad hiti,” 
ka di Yesus. 


I Yesus no o Miagal do Guas 
dot Anggur dit Otopot Kopio 


1 Om boros ka kawagu di Yesus, 

“Iyoho' no o miagal do guas dot 
anggur dit otopot kopio, om i Tapa' ku 
o gompomogomp!' di guas dot anggur. 
2Pointikid-tikid do raan dit a' mongua', 
om tutuon no dau, om pointikid-tikid do 
raan di mongua' om piralapan dau o roun, 
om pillanggaan dau i raan om sumapou 





Raan dot anggur (15.2) 


15.12: Yoh. 13.34, 15.17, 1Yoh. 3.23, 2Yoh. 5 

indo o tua. 3Ongolidang kou no tu'i 
ponudukan do pinotuduk ku dokoyu o 
nokolidang. # Miso' kasai' kou no doho' om 
poingiso' kasai' oku indo iyoho' dokoyu. 
Iri nopo raan om ai milo do mongua' 
dot ondung a' poindokot kasai' di guas. 
Om iyokoyu nga' milo nopod mongua' om 
poingiso' kasai' kou doho'. 

3Iyoho' no i guas dot anggur om 
iyokoyu i raan di guas dot anggur. Iri 
nopo tulun di poingiso' kasai' doho' om 
poingiso' oku iyoho' dau om mongua' 
no dot asapou, tu' ondung potongkiad 
kou doho', om aiso' i' o milo dokoyu'd 
wonsoyon. “Iri nopondo tulun dit a' 
poingiso' doho' om pataamon no do 
miagal di raan, om rumiou nondo. Om iri 
nopo raan do miagal diri om timungon 
nondo om pataamon do hiri'd tapui 
do tutudan. 'Ondung poingiso' kasai' 
kou doho' om poingopi' dot id suang do 
ginawo dokoyu i ponudukan ku, om 
pokianu kou no di Tapa' do nunu nopo 
i korohian dokoyu, om patahakon indo 
dau i pokionuon dokoyu'ddi. 8Ondung 
ogumu' o tua' dokoyu, om koinggayo no 
i Tapa' ku, om osiliu kou nondo kopio do 
tumatanud ku. “Om poingkuro nopo 
i Tapa' dot osianan doho', om iyo oku 
no iyoho'ddi dot osianan dokoyu. Om 
mositi' no do miagal di kowoyo-woyoo' 
do tulun di kosianan ku o kowoyo-woyoo' 
dokoyu. 190ndung mumboyo' kou di 
ponuhuan ku, om ogirot kasai' kou no 
dot id kosianan ku, do miagal doho' tu' 
ogirot kasai' dot id kostanan di Tapa' tu! 
mumboyo' oku i' di pinonuhuan dau. 

11 Posunudon ngai' ku nopo iti dot id 
dokoyu, om haro i' o kataadan di man- 
tad id doho' dot id suang do ginawo 
dokoyu, om otood kou indo kopio om 
aiso' o koiyo di kataadan dokoyu'ddi. 
121ti no o ponuhuan ku: pogiinsian-sian 
kou no do miagal doho' tu' nosianan 
dokoyu. 13 Tulun nopo dit osianan kopio 
do tambalut dau om uhang no dot iyau 

ot apatai ko' apatai po i tambalut dau. 
14]yokoyu no o tambalut ku ondung 
momonsoi kou no di ponuhuan ku do- 
koyu. 19A ku no iyokoyu roitan do 
susuhuon, tu' susuhuon nopo om a 1 
koilo ondung nunu i wonsoyon di tuan 
dau. Roitan ku no iyokoyu do tambalut 
tu' nokosunud ngai' ku no dokoyu 1 
nongorongou ku do mantad id di Tapa! 
16 Okon i' ko” iyokoyu o minomili!' doho', 
suwail ko' iyoho' o minomili' dokoyu, om 
iyoho' o monuhu' dokoyu do mongua'd 
asapou -- i tua' dit a rumaag. Om 
onuan kou indo di Tapa' do nunu nopo 
i pokionuon dokoyu dau dot id suang 
do ngaran ku. UIti no o ponuhuan ku 
dokoyu: Pogiinsian-sian kou no,” ka di 
Yesus. 


Karaatan Kou do Tulun 
do Hiti'd Pomogunan 


180m boros ka kawagu di Yesus, 
“Soira' nopo do karaatan kou'd tulun do 
hiti'd pomogunan, om soroho' no dokoyu 
dot iyoho' i' o nokopogulu do kinaraatan 
diyolo'. 19Ondung posokodung kou diti 
tulun do hiti'd pomogunan, om kosianan 
kou 1' daa diyolo' do miagal di tulun 
di kosokodung diyolo'. Nga' nopili' ku 
no iyokoyu om a' kou i' posokodung di 
tulun do hiti'd pomogunan, om a' kou 
noddi kosokodung diyolo'. Om iri no o 
kokuwaan dot araatan dokoyu iti tulun 
do hiti'd pomogunan. 2?Soroho' no 
dokoyu i nokoboros ku dokoyu dot, ‘Iri 
nopo susuhuon om a' i' agayo ko' i tuan 
dau, kangku. Ondung minonginggorit 
iyolo' doho', om iyokoyu nga' inggoriton 
i' diyolo'. Ondung tuminanud iyolo' di 
ponudukan ku om tumanud no iyolo' do 
ponudukan dokoyu. ?21Om wonsoyon 
indo diyolo' o koinsanai'ddi dot id 
dokoyu tu' tumatanud kou i' doho, tu' 
a' iyolo' kotutun di minonuhu' doho'. 
220ndung a' oku daa ruminikot om a' 
oku pinopoboros ngai'ddi dot id diyolo', 


15.20: Mat. 10.24, Luk. 6.40, Yoh. 13.6 15.25: 

om a'i' daa iyolo' nokowonsoi'd dusa. Nga 
baino' nopoddi om a' no iyolo' milo do 
momoros do poingkaa, A' i' iyahai koilo 
do dusa i winonsoi dahai,' ka, 3Iri nopo 
tulun dit araatan doho' om araatan no di 
Tapa' ku. ?#Ondung a' ku daa winonsoi 
dot id pogialatan diyolo' it a' insan 
kowonsoil do tulun do suwai, om a 1 daa 
iyolo' nokowonsoi'd dusa. Nga' nokokito 
no iyolo' di winonsoi ku, om araatan iddi 
iyolo' doho' om araatan di Tapa' ku. ?9 Nga' 
a' no milo dot a' osiliu o miagal diri, om 
abayaan i'i nokotulis do hiri'd Tourat 
diyolo' do poingkaa, “Araatan iyolo' doho' 
dot aiso' o paantakan,' ka. 

26 Nga' suhuon ku indo do rumikot dot 
id dokoyu i Gomponguhup, i mantad id di 
Tapa'. Om iyau no i Rusod di popointalang 
dit otopot do pasal do Kinorohingan. Om 
korikot nopondo iyau, om popoilo indo 
iyau do pasal doho'. Om iyokoyu nga' 
mositi' no do popinsusui do pasal doho, 
tu' nokopitanud-tanud kou i doho' do 
mantad di timpuun i'. 
1 Nokosunud ngai' ku no dokoyu 

iti om a' indo tumanus o kotum- 

bayaan dokoyu. ?Om a' kou nondo diyolo' 
pabanaron do sumambayang do hiri'd 
walai'd sasambayangan. Om rumikot 
nondo o maso dot ondos daa di tulun di 
mamatai dokoyu om momusou iyau'd 
Kinorohingan do momonsoi iyau'd miagal 
diri. 3 Om momonsoi pogi' iyolo'd miagal 
diri dot id dokoyu nga' a' po iyolo' kotutun di 
Tapa' om a' kotutun doho'. 4 Nga' poboroson 
ku pogi iti dot id dokoyu do dinondo nga 
abayaan nopondo iti, om ahandaman indo 
dokoyu do nokosunud mantad ku no iti dot 
id dokoyu,” ka di Yesus. 


Karaja' do Rusod do Kinorohingan 


Om boros ka kawagu di Yesus, “A 
ku i mantad pinosunud dokoyu iti di 
timpuun kou i' do tuminanud doho', 
tu' poinsugku' oku po dokoyu. ? Nga' 
baino' noddi om gumuli oku no dot id 


Sin. 35.19, 69.4 

dau, i minonuhu' doho'; om aiso' i' o tiso' 
dokoyu do minonguhot ondung honggo o 
ngoyon ku. 9 Nga' tumongob kou nogiddi, 
tu' pinoboros ku i' o miagal diri dot id 
dokoyu. 7 Nga' otopot i' kopio o poboroson 
ku dokoyu do poingkaa: Osonong nog]' 
kopio dot id dokoyu do kotongkiad oku; 
tu' ondung a' oku kotongkiad om a' indo 
| Gomponguhup rumikot dot id dokoyu. 
Nga' ondung kotongkiad oku, om suhuon 
ku indo i Gomponguhup do rumikot dot 
id dokoyu. 8Korikot nopondo iyau, om 
pointalang nondo iyau dot id tulun do hiti'd 
pomogunan do komoyon kopio'd dusa, om 
it otopot, om pasal do kowoyo-woyoo' do 
Kinorohingan do momohukum. ?Om 
pointalangon nondo dau do dusa i' ita 
monongkuyaan doho'. 190m pointalangon 
dau dot otopot oku, tu' mongoi oku no 
dot id di Tapa' om a' kou nondo kokito 
kawagu doho'. Om pointalangon dau 
do nokotimpuun no o Kinorohingan do 
momohukum, tu' nohukuman no i boyoon 
diti pomogunan. 

1205umu' po daa o poboroson ku do- 
koyu nga' a' kou po kosuhut do dinondo 
poo. 13 Nga' korikot nopondo i Rusod, 
1 popotuduk dit otopot do pasal do 
Kinorohingan, om poiloon kou nondo 
dau do koinsanai'd dit ongotopot. Om 
a' i' iyau mimpori-pori'd mimboros tu' 
iri no i norongou dau o poboroson dau, 
om sunudan kou dau dit ongosiliu do 
koimbagu. 14Om poinggoyoon oku indo 
dau tu' iri nopo polombuson dau dot id 
dokoyu om iri i norongou dau do mantad id 
doho'. 19 Koinsanai'ddi nasanganu di Tapa' 
om nasanganu ku no iyoho'. Om iri no o 
nakapabarasan ku dot iri nopo polombuson 
di Rusod dot id dokoyu, om norongou i dau 
do mantad id doho,,” ka di Yesus. 


Kosusaan om Kataadan 


160m boros ka kawagu di Yesus, 
“Oruhai noddi kopio dot a' kou nondo 

kokito doho, nga' a' i' alaid om kokito kou 
no kawagu doho',” ka dau. 

17Om haro'ddi o piro-piro di 
tumatanud di Yesus do mogiuhot-uhot. 
Boros ka diyolo', “Nunu o komoyon dau 
dot id dati dot, “Oruhai noddi kopio, om 
a' kou nondo kokito doho', om a' i' alaid 
om kokito kou no kawagu doho” ka? 
Om nunu o komoyon dau dot, “Mongoi 
oku'd hilo'd di Tapa” ka?” ka diyolo'. 
180m mogiuhot-uhot po iyolo', “Nunu o 
komoyon dot, “Oruhai noddi kopio, ka? A' 
toko' i' kosuhut ondung nunu o komoyon 
dau!” ka no diyolo'. 

190m oilaan i' di Yesus do siponguhot 
no daa iyolo' dau. Om boro-boros noddi 
iyau, “Boros kangku di tiinu' om, “Oruhai 
noddi kopio om a' kou nondo kokito doho’, 
om a' 1 alaid om kokito kou no kawagu 
doho',” kangku. Iri o pogiuhat-uhatan 
dokoyu? 

20Ponongkuyaai kou no, do mihad 
kou nondo om mogihad kou, nga' otood 
indo o tulun do hiti'd pomogunan. Om 
tumongob kou nondo, nga' sumiliu 
indo do kataadan i katangaban dokoyu. 
21Ondung haro o tondu' dit oruhai nod 
osusu, om tumongob no daa'ndo iyau, tu' 
norikot no i maso dau'd oinggorit. Nga' 
osusu pondo i tanak dau, om olihuan 
nopo di tondu' i koinggoritan dau tu' 
atataadan do haro o tanak do nosusu do 
hitid pomogunan. ?? Om iyokoyu nga' iyo 
nogiddi! Tumongob kou daa do dinondo 
poo, nga' kosolowot oku indo kawagu 
dokoyu, om otood kou nondo; om iso' 
pod tulun nga' aiso' no o milo'd mongoi 
pongidu' di kataadan diri do mantad id 
ginawo dokoyu. 

230m tontok nopondo do tadau'ddi, 
om aiso' no o tuhoton dokoyu doho'. 
Ponongkuyaai kou no do nunu nopo i 
pokionuon dokoyu di Tapa' dot id suang 
do ngaran ku, om patahakon no do 
Tapa! iri dot id dokoyu.? 24Gisom nopod 


“16.23 nunu nopo i pokionuon dokoyu di Tapa' dot id suang do ngaran ku, om patahakon no do Tapa' iri 
dot id dokoyu, haro o piro-piro solinan do tinulisan dot: Ondung mokianu kou do nunu nopo dot id 
Tapa', om patahakon indo dau iri dot id dokoyu dot id suang do ngaran ku. 

dinondo, om a' kou po nokopokianu do 
nunu-nunu dot id suang do ngaran ku. 
Pokianu kou no, om kaanu kou i; om 
otood kou indo kopio do gisom dot aiso' 
no o kolyo di kotoodo' dokoyu,” ka di 
Yesus. 


Kamanangan dot id Sawat 
diti Pomogunan 


250m boros ka kawagu di Yesus, 
“Posiribanon ku i' o popoboros ku dokoyu 
do koinsanai'dti. Nga' orikot indo o maso 
dot a' ku posiribanon, tu' posondoton 
ku nopondo kopio o pomisunud ku 
dokoyu do pasal di Tapa'. ?'#Om tontok 
nopondoddi om mokianu kou nondo di 
Tapa' dot id suang do ngaran ku, om ilaai 
no dokoyu, dot a' ku i iyokoyu pokionuan 
do nunu nopo do mantad id di Tapa', ?7tu' 
i lapa nga' osianan i dokoyu. Om osianan 
pogi iyau dokoyu nga' osianan kou 1 
doho', om otumbayaan kou do mantad 
oku dot id Kinorohingan. 8 Otopot nogi' 
kopio do mantad oku dot id di Tapa', om 
ruminikot oku do hiti'd pomogunan. Nga' 
baino' noddi om tumongkiad oku nodti 
pomagunan tu' gumuli' oku no dot id di 
Tapa',” ka di Yesus. 

290m boros kaddi di tumatanud 
di Yesus dot id dau, “Posondoton nu 
nopoddi kopio o pomomoros nu'd baino', 
oi Tuhan, om a' nu no posiribanon. 3?Om 
oilaan dahai do koilo ko i' do koinsanai'd 
nunu nopo, om a' no minog do haro o 
tongosongulun piya do monguhot do 
nunu nopo dot id diya', oi Tuhan. Om iri 
no o koponongkuyaanan dahai do mantad 
ko dot id Kinorohingan,” ka diyolo'. 

310m boros kaddi di Yesus do sumi- 
nimbar diyolo', “Otumbayaan kou noddi 
kopio? 3? Soro-soroho' dokoyu! Tu' rumikot 
nondo i maso, om otopot nopo kopio om 
nokorikot no, do pogitotongkiadon kou 
nondo. Om sompori-pori kou nopondod 
muli dot id walai dokoyu, om iso' oku 
pondo do pogiiduan dokoyu. Nga' a' oku 
1 iso-iso' tu! moyo-woyo' i' doho' i Tapa’ 
ku. 330m poboroson ngal" ku nopo iti, 

om kaanu kou i' do kosimbayanan do 
ginawo tu' poingiso' kou no doho’. Hiti 
nopod pomogunan om oinggorit kou no. 
Nga' pogiroton nopo dokoyu o ginawo 
dokoyu! Tu' naala' ku no iti pomogunan!” 
ka di Yesus. 


Sinambayangan di Yesus 
i Tumatanud Dau 


1 Om koboros poddi di Yesus o 

miagal diri, om tingaha' no iyau do 
hilo'd tawan, om boro-boros nod, “Apa', 
norikot noddi i maso. Om poinggoyoo' 
no i Tanak nu, om poinggoyoon i di 
Tanak i Tapa. “Om nakatahak nu no o 
kuasa' dot id sawat do koinsanai'd tulun 
dot id Tanak diri, oi Apa, om kapanahak 
i' iyau'd koposion dit otopot kopio om | 
poingompus dot id koinsanai'd tulun di 
patahakon do Tapa' dot id dau. 3 Om iti 
no o komoyon di koposion dit otopot 
kopio om i poingompus tu' kotutun o 
tulun di Tapa, i Kinorohingan dit iso' noo 
dit otopot, om kotutun di Yesus Kristus, 
i sinuhu' di Tapa". #“Nokoinggayo ku no i 
Tapa' do hiti'd pomogunan tu' nowonsol 
ngai' ku i'i karaja' di pinonuhuan di Tapa' 
doho'. 3Apa'! Poinggoyoo' oku no dot 
id toguang nu do dinondo, do miagal 
di pinopoinggayo ko doho' dit a' po no- 
wonsol iti pomogunan. 

6 Nokointutun ku no o Tapa' dot id 
tulun do hiti'd pomogunan, id tulun di 
pinatahak nu dot id doho'. Iya' i' oi Apa', 
o sanganu diyolo', om nakatahak nu 
noddi iyolo' dot id doho’. Om natanud 
no diyolo' i boros nu, oi Apa'. "Om 
dinondo nopoddi om koilo no iyolo' do 
koinsanai'ddi patahakon do Tapa' dot 
id doho' om mantad no dot id Tapa" 
8Nokolombus ku no dot id diyolo' 
i boros di pinosunud nu doho', om 
notumbayaan no iyolo'ddi. Om oilaan 
no kopio diyolo' do mantad oku dot id 
diya', oi Apa, om monongkuyaan iyolo' 
dot iya' o minonuhu' doho'. 

30m sambayangan ku no iyolo'. 
Nga' a' ku i' sambayangan ngai' i tulun 

do hiti'd pomogunan, suwai ko' iri no 
i tulun di nakatahak nu dot id doho' o 
sambayangan ku, oi Apa, tu' iyolo' no 
o nasanganu nu. 10@Koinsanai di doho'd 
nasanganu om nasanganu nu no iya, oi 
Apa; om koinsanai di diya'd nasanganu 
nga' asanganu ku no iyoho'. Om koing- 
gayo oku dot id poglalatan diyolo. 
110m mongoi oku noddi dot id diya', oi 
Apa'. A' oku noddi poundorong do hiti'd 
pomogunan, nga' iyolo' nopo om hiti 
pod pomogunan. Oi Apa, dit olidang! 
Gompio' no iyolo' di kuasa' do ngaran nu, 
i ngaran di pinatahak nu dot id doho'— 
om osiliu i' iyolo' dot 1so-iso', do miagal 
dato tu' iso-iso', oi Apa'. 12Tontok di 
poinsugku' oku po diyolo', om ginompi' 
ku 1 iyolo' dot i kuasa' di ngaran nu o 
pinomogompi' ku, i ngaran di pinatahak 
nu doho'.” Ginompi' ku 1' iyolo' om iso' 
po diyolo' nga' aiso' i' o natagak do suwai 
indo ko' i tulun di tumagak no mantad: 
om abayaan i'i nokotulis dot id suang 
do Buuk do Kinorohingan. 13 Dinondo 
nopodti om mongol oku no dot id diya, 
oi Apa'. Om poboroson ngai' ku nopo 
diyolo' iti do daamot ku po do hiti'd 
pomogunan, om opurimanan i' kopio 
diyolo' o kataadan ku. “Om nokolombus 
ku no dot id diyolo' i boros nu, oi Apa'. 
Om araatan diri diyolo' iti tulun do hiti'd 
pomogunan tu' a'1' 1yolo' kosokodung diti 
tulun do hiti'd pomogunan, do miagal 
doho' tu' a' kosokodung diti tulun do hiti'd 
pomogunan. ISA! ku i' iyolo' pokiangayan 
diya' do mantad hiti'd pomogunan, 
nga' pokigompian ku no diya' iyolo' do 
mantad id di Yaraat. Om poingkuro 
nopo dot a' oku iyoho' kosokodung diti 
tulun do hiti'd pomogunan, om iyolo' 
nga' a' nogi' kosokodung diti tulun do 
hiti'd pomogunan. 17Siliho' no iyolo'd 

diya' kopio'd songonuon, oi Apa', dot it 
otopot o poposlliu, iri no i boros nu ot 
otopot. 180m poingkuro ko nopo iya 
do minonuhu' doho' do rumikot do hiti'd 
pomogunan, oi Apa', om iyo oku nogiddi 
iyoho' do monuhu' diyolo' do hiti'd 
pomogunan. "?Iyolo' no o kinapatahakan 
ku'd tinan ku do sumiliu'd diya' kopio'd 
songonuon, oi Apa', om osiliu indo iyolo' 
do diya' kopio'd songonuon, dot it otopot 
o poposiliu. 

290m okon i' ko" iyolo' noo o samba- 
yangan ku, suwai ko' sambayangan ku poi 
tulun dit otumbayaan doho' do koimbagu, 
do korongou iyolo' di posusuyon diyolo'. 
210m pokionuon ku no oi Apa' dot osiliu 
iyolo" dot iso-iso' do miagal dato oi Apa, 
tu' iso-iso, Om koiso' indo iyolo' dato 
om monongkuyaan iti tulun do hiti'd 
pomogunan dot iya' o minonuhu' doho'. 
22 Noonuan ku no iyolo' do kagayaan, 
dot i kagayaan di nakatahak nu doho' 
o pinatahak ku, om osiliu i' iyolo' dot 
iso-iso" do miagal dato tu' iso-iso; 23 do 
poingiso' oku diyolo', om poingiso' ko 
doho' om kopogliso' indo kopio iyolo'. Om 
koilo indo iti tulun do hiti'd pomogunan 
dot iya' o minonuhu' doho,, om koilo dot 
osianan ko diyolo' do miagal dot osianan 
ko doho', oi Apa'. 

240i Apa', orohian oku no kopio 
do poinsugku' iyolo' doho' do hiti'd 
kinoiyonon ku, iyolo' i pinatahak nu dot 
id doho', om kokito indo iyolo' di kagayaan 
ku, iri no i kagayaan di pinatahak nu 
doho', tu' nosianan ko i' doho' dit a' po 
nowonsoi iti pomogunan, oi Apa. 230i 
Apa, it otulid! Iti nopo tulun do hiti'd 
pomogunan om a' 1 kotutun diya, nga' 
iyoho' nopo om kotutun i diya, om 
kongo1lo i tulun ku dot iya' o minonuhu' 
doho', oi Apa'. 26Om pinoilo ku iyolo' 


! 17.11 Om ginompi' ku Ii" iyolo' dot i kuasa' di ngaran nu o pinomogompi' ku, i ngaran di pinatahak nu 
dot id doho': haro piro-piro solinan do tinulisan dot: į kuasa' di ngaran nu o pinomogompi' ku diyolo, 


i pinatahak nu doho'. 


" 17.12 om ginompi'...doho': Piro-piro solinan di gulu po: om nogompi' ku no i 


tulun di nakatahak do Tapa' dot id doho' do mikuwo'ddi kuasa' do ngaran do Tapa". 


17.12: Sin. 41.9, Yoh. 13.18 

ondung isai kopio ko; om poiloon kasai' 
ku po iyolo' do pasal diya, om koiyon 1' 
dot id suang do ginawo diyolo' i kosianan 


nu dot id doho,, om koiso' oku i diyolo', 
ka di Yesus do suminambayang. 


Tinangkap i Yesus 
(Mat. 26.47-56, Mar. 14.43-50, Luk. 22. 47-53) 
1 Om kasambayang poddi i Yesus 
do miagal diri, om ongoi no iyau 
do mogiwoyo-woyo' di tumatanud dau, 
do hiri'd soborong di Bawang do Kidron. 
Om hiri nopo nga' haro o tiso' kabun 
om ongoi no 1 Yesus om i tumatanud 
dau do hiri'd kabun diri. 21 Yudas 
nopo, i papadagang diri, om koilo i' do 
kinoiyonon diri: tu' asaru' no i Yesus do 
mongoi'd hiri do mogiwoyo-woyo' di 
tumatanud dau. 3Om ongoi noddi i Yudas 
dot id kinoiyonon diri do minitanud do 
somposukan o soudor do Rum om piro- 
piro o tulun di madtatamong di Walai'd 
Sasambayangan dot Agayo, i sinuhu' di 
piro-piro boyoon dot imam om i tulun do 
Parisi. Om minigit iyolo' do pakakas do 
sumangod, om lampung om tata, “Om 
oilaan ngai' no di Yesus it osiliu dot id dau. 
Om ongoi no iyau insomok di tulun diri 
om uhoto' no dau iyolo', “Isai o tihumon 
dokoyu?” ka dau. 

5 Om boros ka diyolo' do suminimbar, 
“Į Yesus, i tulun do Nasarit,” ka diyolo'. 

“Iyoho' nogi' iri,” ka di Yesus. 

I Yudas nopo, i papadagang diri, om 
poingkakat id hiri, dot id pogialatan 
diyolo'. “Om tontok di minomoros i Yesus 
dot id diyolo' dot, “Iyoho' nogi' iri,” ka, om 
kosunsuri ngai' nopo iyolo' om kangahaba' 
no do hiri'd tana. “Om uhoto' po kawagu 
di Yesus iyolo', “Isai o tihumon dokoyu?” 
ka dau. 

Om boros ka diyolo'd suminimbar, “I 
Yesus, i tulun do Nasarit,” ka. 

8Om boros ka di Yesus, “Nokoboros 
ku no dot iyoho' iri. Om ondung iyoho' 
kopio ot ihumon dokoyu, om pologoson 

nopoti suwai'd tumongkiad,” ka dau. 
3 (Om koboros poddi dau o miagal diri, 
om kosiliu no i pinoboros di Yesus dit id 
gulu po di poingkaa, “Apa, aiso' i' o tiso 
di tulun do pinatahak nu dot id doho' do 
natagak,” ka.) 

10 Nga' i Simun Pitrus nopo, i kiniabil 
do gayang, om kodongo' nopo dau i 
gayang om tibaso' no dau o tiso' di turipon 
di Boyoon dot Agayo dot Imam, gisom 
do kaansap nopo o tolingo'd wanan di 
turipon diri. Ngaran nopo di turipon diri 
om i Malkus. 11Om boros kaddi di Yesus 
dot id di Pitrus, “Paangkapo' kawagu ino 
gayang nu! Ondos nu daa om a' ku inumon 
i sangkir do sinuangan do koinggoritan di 
pinatahak di Tapa' dot id doho'?” ka dau. 


Pinaatod i Yesus dot id di Hanas 

120m tangkapo' noddi di piro-piro 
soudor do Rum om i boyoon diyolo' om i 
piro-piro madtatamong i bansa'd Yohudi, 
i Yesus, om kinagasan diyolo' iyau. 3 Om 
ngoyo' po diyolo' posolowoto' i Yesus di 
Hanas, i tiwanon di Kayapas. I Kayapas 
nopo om Boyoon dot Agayo dot Imam 
do tontok do toun diri. MOm iyau no i 
minomisunud di piro-piro o boyoon do 
tulun do Yohudi dot osonong nogid apatai 
o tiso' o tulun ko' mantad dot apatai o 
koinsanai'd tulun. 


Minogolim i Pitrus di Yesus 
(Mar. 26:69-70, Mar. 14.66-68, Luk. 22.55-57) 
150m woyo' no di Yesus i Simun 
Pitrus om iso' kawagu o tumatanud di 
Yesus do suwai. Iri nopo tumatanud 
di Yesus di tiso'ddi nga' otutunan 1 di 
Boyoon dot Agayo dot Imam, om woyo' 
nopoddi iyau di Yesus do suminuang 
do hiri'd natad di walai di Boyoon dot 
Agayo dot Imam. 19 Nga' i Pitrus nopo 
om poingandad do hiri'd soliwan, do hiri'd 
toning di wawayaan. Om soliwan noddi 
i tumatanud di Yesus di tiso' om ongoi no 
iyau boro-boros di susuhuon do tondu' di 


18.11: Mat. 26.39, Mar. 14.36, Luk. 22.42 18.14: Yoh. 11.49-50 

madtamong di wawayaan, om posuango' 
noddi dau i Pitrus. 1 Om boros ka di 
susuhuon do tondu'ddi dot id di Pitrus, 
“Okon toi ko' iya' nga' tumatanud i di 
tulun diri?” ka dau. 

“Okon,” kad Pitrus. 

18 Tontok nopoddi nga' osogit kopio, 
om nokopomurakit nod tapui i piro- 
piro susuhuon om i madtatamong, om 
magamut noddi iyolo'd hiri. Om ongoi no 
1 Pitrus iyau'd hiri om ingkakat no iyau do 
minagamut dot id rolot diyolo'. 


Nuhot di Boyoon dot Agayo dot 
Imam i Yesus 
(Mat. 26:59-66, Mar. 14.55-64, Luk. 22.66-71) 


190m uhoto' no di Boyoon dot 
Agayo dot Imam i Yesus do pasal di 
piro-piro tumatanud dau om pasal di 
ponudukan dau. ??Om boros ka di Yesus 
do suminimbar, “Poinsondot kasai' i' o 
pomomoros ku dot id toguang do tulun 
dot ogumu'. Om asaru' oku'd monuduk 
dot id piro-piro o walai'd sasambayangan 
om hilo'd Walai'd Sasambayangan dot 
Agayo, i koubasanan do tulun do Yohudi 
do tumimung. A oku i' insan umbal do 
lumisok-lisok do popoboros do nunu 
nopo. ?1Om nokuro'ddi tu' uhoton oku 
diya'? Uhoto' nopo i tulun di nokorongou 
doho'd monuduk. Atantu' no do koilo i' 
iyolo' di pinoboros ku,” ka dau. 

22 Om soira'ddi minomoros i Yesus do 
miagal diri, om tompilingai no iyau do 
tiso' di tulun do madtatamong do hiri om 
boros ka di madtatamong diri, “Katama' 
ko no daa kopio do momoros do miagal 
diri dot id Boyoon dot Agayo dot Imam!” 
ka. 

23Om boros ka di Yesus, “Ondung 
haro o nakasala' di pinoboros ku, om 
poboroso' nogid hiti i nasalaan ku! Nga' 
ondung otopot i pinoboros ku om nokuro 
tu' monompiling ko doho'?” ka dau. 

240m ponuhu' noddi i Hanas do 
tulun do mongol paatod di Yesus dot id di 


18.32: Yoh. 3.14, 12.32 


Kayapas, i Boyoon dot Agayo dot Imam, 
di kikogos po o longon di Yesus. 


Minogolim Kawagu i Pitrus di Yesus 
(Mat. 26.71-75, Mar. 14.69-72, Luk. 22:58-62) 

25] Simun Pitrus nopo om poingkakat 
pod magamut do hiri. Om boros kaddi di 
piro-piro tulun di poingkakat do hiri, 
“Okon toi ko' tumatanud ko i' iya' di 
tulun diri?” ka. Nga' boros ka di Pitrus do 
minogolim, “Okon!” ka. 

26Om haro'ddi o tiso' di turipon di 
Boyoon dot Agayo dot Imam, i koworisan 
di tulun di tinibas di Pitrus o tolingo do 
minomoros dot, “Okon toi ko' iya' i nokito 
ku do moyo-woyo' dau do hilo'd kabun 
diri?” ka. 

27Om boros kad Pitrus do minogolim 
kawagu, “Okon,” ka dau. Om tontok 
noddi do minoningkukuhuk i manuk. 


Pinotimbaba' i Yesus di Pilatus 
(Mat. 27:4-2, 11-14, Mar. 15.1-5, Luk. 23.1-5) 

28 Osuab poddi om pootodo' no diyolo' 
1 Yesus do hiri'd walai di gobunor, do 
mantad hiri'd walai di Kayapas. Iri nopo 
tulun do Yohudi om a' i' suminuang do 
hiri'd walai di gobunor tu' mada' iyolo'd 
ososomu' dot id pagantangan do tugama’, 
tu' sipangakan i' iyolo' di taakanon do 
Paska. ??Om iri noddi o kinosoliwanan 
di Pilatus do minongoi ponguhot diyolo'. 
Boros ka dau, “Nunu o kapamadawahan 
dokoyu do tulun diti?” ka dau. 

30 Om boros ka diyolo'd suminimbar, 
“Ondung a' iti tulun kisala', om a' i' daa 
dahai porikoton dot id diya', oi Gobunor,” 
ka diyolo'. 

31Om boros kad Pilatus dot id diyolo', 
“Tanggayai nopo dokoyu ilo', om butusan 
nopo do tumanud dot oturan dokoyu!” 
ka dau. 

Nga' boros ka di tulun do Yohudi, “A' 
I' iyahai koino-ino'd momohukum do 
tulun do kapatayon o pomohukum,” ka 
diyolo'. 32 (Om nosiliu pogi' o miagal diti 

nga' mamayaan di nokoboros mantad di 
Yesus do pasal do kowoyo-woyoo' dau'd 
matal.) 

330m suang no kawagu i Pilatus do 
hiri'd walai dau om lohowo' no dau i 
Yesus, om uhoto' no dau iyau, “Raja' ko 
nogid tulun do Yohudi?” ka dau. 

340m boros ka di Yesus do sumi- 
nimbar, “Iya' kopio o muhot diti ko' 
tuhoton do tulun do suwail di mino- 
misunud diya' do pasal doho'?” ka dau. 

350m boros kad Pilatus do sumi- 
nimbar, “Tulun oku toi'd Yohudi? Iri 
nopo pinapatahak diya' dot id doho' om 
iri i bansa' nu om i piro-piro boyoon dot 
imam. Nunu toi o winonso1 nu?” ka 
dau. 

360m boros kad Yesus, “Pomorintaan 
ku nopo om okon i' ko" mantad hiti'd 
pomogunan. lu' ondung mantad daa do 
hiti'd pomogunan, om tumotos 1 daa i 
tulun di tumanud doho' do monguhup 
doho', om a' oku i' katahak dot id piro-piro 
boyoon do tulun do Yohudi. Nga' okon i' 
kopio ko' mantad hiti'd pomogunan o 
pomorintaan ku,” ka dau. 

37Om uhoto' po iyau di Pilatus, “Iyo 
nopoddi, om raja' ko i' no?” ka dau. 

Om boros kad Yesus do suminimbar, 
“Nokoboros nu no do raja' oku. Om iri no 
o kinopogkosusuan doho' om kinorikatan 
ku do hiti'd pomogunan tu' mongoi 
popoboros do pasal dit otopot. Om iri 
nopo tulun di tumanud dit otopot diri 
om mokinongou i' doho',” ka dau. 

38 Om uhoto' no iyau di Pilatus, “Nunu 
o komoyon dit otopot?” ka dau. 


Hinukuman i Yesus do Kapatayon 
(Mat. 27:13-31, Mar. 15.6-20, Luk. 23.13-25) 
Om soliwan po kawagu i Pilatus do 
mantad hiri'd walai dau om ongoi no 
boro-boros di tulun do Yohudi, “Aiso' 
i' o tongoiso' piya'd kasalaan dau do 
noimbulayan ku. 3? Nga' tumanud nopo di 
koubasanan dokoyu om papalabus kasai' 
oku 1 do songulun di poinggiil do tontok 
do Tadau'd Agayo do Paska. Orohian kou 

i' do polobuson ku dokoyu i raja' do tulun 
do Yohudi?” ka dau. 

400m boros ka diyolo' do mikuwo'd 
songgiak-giak, “Amu, okon i' ko' iyau o 
polobuson, nga' i Barabas!” ka diyolo'. (I 
Barabas nopo nga' parampuk.) 
1 Om suang noddi i Pilatus om 

ponuhu' no iyau'd tulun do 

momobog di Yesus. “Om pomonsoi no i 
piro-piro soudor do ponokotupi' do raja' 
dot i raan-raan do kirugi o winonsol. 
Om posigaro' no diyolo' di Yesus iri. 
Om pakayal no diyolo' iyau do rasuk dit 
otomou daragang-tagang. 3Om miguli- 
guli' nopoddi iyolo' do mongoi pomoros 
dot id dau dot, “Otogui po daa o raja' do 
tulun do Yohudi!” ka. Om pintompilingan 
nondo diyolo' iyau. 

4Om soliwan no kawagu i Pilatus om 
boro-boros no iyau di tulun dot ogumu', 
“Diya! Posoliwanon ku no iyau do 
patahakon ku dokoyu om oilaan i' dokoyu 
dot aiso' o kasalaan dau dot ongotso' 
piya do noimbulayan ku,” ka dau. “Om 
soliwan no i Yesus do kisigar do rugi om 
kirasuk dit otomou daragang-ragang. Om 
boros kad Pilatus dot id diyolo', “Ontong 
kou pogi' nga' diya no iti tulun,” ka dau. 

50m soira'ddi nokito di piro-piro 
boyoon dot imam om i madtatamong 
1 Yesus, om pomogiak no iyolo' do, 





Soudor do Rum (19.2) 


YOHANIS 19 


“Posolibo' iyau! Posolibo' iyau!” ka no 
diyolo'. 

Om boros kad Pilatus dot id diyolo', 
“Ngoyo' nopo dokoyu ilo', om posolibon 
nopo dokoyu, nga' iyoho' nopo om aiso' 
i'o nolmbulayan ku dot ongoiso' piya do 
kasalaan dau,” ka dau. 

7Om boros ka di tulun do Yohudi, 
“Tumanud nopod toturan dahai om a' 
no milo'd a iyau patayon tu' mangakun 
I' iyau do Tanak iyau'd Kinorohingan,” ka 
diyolo'. 

8Om korongou poddi di Pilatus do 
mimboros iyolo'd miagal diri om okon 
nogiddi do moddosi iyau. “Om suang 
no kawagu iyau do hiri'd walai dau, om 
kosuang poddi i Yesus, om uhoto' no di 
Pilatus iyau, “Honggo o tadon nu?” ka 
dau. 

Nga' a' i' i Yesus suminimbar. 190m 
boros kaddi kawagu di Pilatus, “Dot a' ko 
i' moro-boros doho'? Ilaai no do kikuasa' 
oku 1 moti'dti do popoidu' diya om 
kikuasa' oku'd papasalib diya'!” ka dau. 

11Om boros ka di Yesus do sumi- 
nimbar, “Ondung a' ko daa'd Kinorohingan 
nonuan do kuasa', om aiso' i' daa kopio 
o kuasa' nu dot id sawat doho'. Om kaa 
pogi" dot iri nopo tulun di pinapatahak 
doho' dot id diya' om agayo po ko' diya'd 
dusa o dusa diyolo',” ka dau. 

120m korongou poddi di Pilatus 
iri, om tumotos tomod daa'ddi iyau 
do popoidu' di Yesus. Nga' okon nogid 
minggiak 1 tulun do Yohudi, “Polobuson 
nu nopo iyau, om okon ko no ko' tambalut 
di Kaisar! Tu' tulun nopod momoros do 
raja' iyau om pisangod no di Kaisar!” ka 
no diyolo'. 

130m korongou poddi di Pilatus i 
boros do miagal diri, om posoliwano' no 
dau i Yesus om irikau noddi iyau do hiri'd 
tirikohonon do momutus, 1 kinotyonon 
do roitan do Sirang do Watu (id suang 
nopod boros dot Ibrani om roitan iri do 
Gabata.) 

4Tontok nopoddi nga' oruhai nod 
jam kohopod om duwo do dangadau di 

sangadau poo ot a' korikatan di Tadau'd 
Agayo do Paska. Om boros kaddi di 
Pilatus dot id tulun diri, “Diya iti raja' 
dokoyu!” ka dau. 

15Om minggiak poo iyolo' dot, 
“Patayo' iyau! Patayo' iyau! Posolibo' 
iyau!” ka no diyolo'. 

Om ponguhot no i Pilatus, “Posolibon 
ku tuu iti raja' dokoyu?” ka dau. 

Om boros ka di piro-piro boyoon dot 
imam, “I Kaisar noo o raja' dahai!” ka 
diyolo'. 190m patahako' noddi di Pilatus i 
Yesus dot id diyolo' do maan posolibo'. Om 
ngoyo' no diyolo' i Yesus om tanggayai no 
diyolo' iyau do minamanau. 


Pinasalib i Yesus 
(Mat. 27.32-44, Mar. 15.21-32, Luk. 23.26-43) 


17Om soliwan no i Yesus do kisinaan 
di salib dau do kumaa'd hiri'd kinoiyonon 
di roitan do “Kinoiyonon do Korulung do 
Tulu”. (Id suang nopod boros dot Ibrani 
om roitan iri do Gulguta.) 18Om hiri no 
iyau'd pinasalib. Om haro po o duwo o 
tulun do suwai do pinasalib do tandad 
dau, do songulun ot id dogibangan dau, 
om songulun ot id dawananan dau. Om 
i Yesus o hiri'd tanga'. 1?Om ponuhu' no 
1 Pilatus do papalantak di tinulisan dot, 
“I Yesus i mantad hilo'd Nasarit, i Raja' 
do tulun do Yohudi” ka, do hiri'd salib di 
Yesus. “Om ogumu' tomod diri o tulun 
do Yohudi do nakabasa' di tulis diri tu' 
iri nopo kinoiyonon do pinosoliban di 
Yesus nga' a' 1' osodu' no do mantad hiri'd 
bandar. Iri nopo boros diri nga' tinulis dot 
id suang do boros dot Ibrani, om Latin, 
om Yunani. ?1Om boros ka di piro-piro 
boyoon dot imam dot id di Pilatus, “Kada' 
potuliso' do, Raja' do tulun do Yohudi, ka, 
suwail ko' potulison nopo om, ‘Boros ka 
do tulun diti om: Raja' oku'd tulun do 
Yohudi,' ka,” ka diyolo'. 

22 Nga' boros ka di Pilatus do sumi- 
nimbar, “Poingkuro nopo i nokotulis ku 
om poingiyo noddi,” ka dau. 

23 Om kasalib poddi di soudor i Yesus, 
om ngoyo' no diyolo' i pakayan dau. Om 

piapato' no diyolo' do minamahagi i 
pakayan diri: om kaanu ngai' nopo iyolo' 
dot iso' o bohogian. Om ngoyo' po diyolo' i 
rasuk dau dit id soibau. Iri nopo rasuk diri 
nga' aiso' i' o tombir tu' songkoyuo' nopo 
do minangawol. “#Om pogiboro-boros no 
i soudor, “A toko' i' pogihurak-hurakon iti 
rasuk. Mongundi' toko' nogi' do manantu' 
ondung isai o kaanu'dti,” ka diyolo'. Om 
nosiliu pogi' o miagal diri nga mamayaan 
di nokotulis dot id suang do Buuk do 
Kinorohingan do poingkaa, 
“Pinogibahagi-hagi' diyolo' i 
pakayan ku, 
om nundi!' do mongilo ondung 
isai o kaanu di rasuk ku dit id 
soibau,” ka. 
Om iyo no kopio'ddi o winonsol di soudor 
diri. 

25 Poingkakat nopod hiri'd toning di 
salib di Yesus om i tina' di Yesus, om i 
tobpinai di tina' dau'd tondu', om i Maria 
i sawo di Klopas, om i Maria Magdalina. 
260m soira'ddi nokito di Yesus i tina' dau 
om i tumatanud dau di kosianan kopio 
dau do poingkakat do hiri, om boros ka 
dau dot id tina' dau, “Inan, ilo' no o tanak 
nu,” ka. 

270m boros kaddi di Yesus dot id 
tumatanud dau'ddi, “Ilo' no o tina' nu,” 
ka. Om mantad poddi om polyono' no 
di tumatanud di Yesus i tina' di Yesus do 
hiri'd walai dau. 


Napatai i Yesus 
(Mat. 2745-56, Mar, 15.33-41, Luk. 23:44-49) 
280m oilaan no di Yesus do nongo- 
wonsol ngai noddi it apatut dot 
owonsoi, om pomoros noddi iyau dot, 
“Tuuhan oku,” ka, do mamayaan di 
nokotulis mantad dot id suang do Buuk 
do Kinorohingan. 
290m hiri nopo nga' haro ot iso' 
mangkuk di noponu'd waig dot anggur 


"19.29 Hisop: Antangan o Kamus. 

dit oonsom. Om ngoyo' noddi do tulun 
potobungo' di waig dot anggur diri o 
koiyo-iyo'd rongilut, om potonduwo' 
nogiddi do sompatod o guas do kayu-kayu 
di roitan do hisop,” om poinsawato' nori 
do poposuhu' di Yesus. 3?Om kososop 
poddi di Yesus i waig dot anggur diri, om 
boro-boros no iyau dot, “Nowonsoil ngal 
no!” ka. 

Om tudu' noddi iyau, om kapatai no. 


Sinuhak o Tobik di Yesus 

311ri nopo piro-piro boyoon do 
bansa'd Yohudi nga' mada' i' do hiri kasai'd 
kayu salib i rata' di tulun do tontok do 
tadau'd Sabat, om okon-okon pondo do 
tontok do Sabat diri tu' Tadau kopio'd 
Agayo. Tu' tadau nopo di pinasalib 1 
Yesus nga' miririkot no o tadau'd Sabat, 
om pokibanar noddi di Pilatus i tulun 
do Yohudi do mongoi ponipu' do gakod 
di tulun di pinasalib, om kolintuhun 
i' diyolo' i rata' do mantad hiri'd salib. 
320m pamanau no i piro-piro soudor 
om poguluono' no diyolo' do minongoi 
ponipu' o gakod di duwo o tulun do 
suwai di tandad di Yesus do pinasalib. 
330m korikatai poddi diyolo' i Yesus, 
om kokito no diyolo' do napatai no iyau. 
Om a' noddi diyolo' tinipu' o gakod dau. 
34 Nga' suhako' pod songulun di soudor 
diri o tobik di Yesus, om luyung nopo o 
raha' om walg. 

350m iri no tulun di nokokito kopio 
di nosiliu'd miagal diri o poposunud diti, 
om monongkuyaan” kou indo iyokoyu. 
Om otopot i' i posunudon dau, om oilaan 
dau dot otopot kopio iri. 36Om nosiliu 
pogi' o miagal diri nga' mamayaan di 
nokotulis mantad dot id suang do Buuk 
do Kinorohingan do poingkaa, “Aiso'1 o 
tiso'd tulang dau dot otipu',” ka. 37Om 
haro po o nokotulis dot id suang do Buuk 
do Kinorohingan do poingkaa, “Mintong 

nondo o tulun dau, i sinuhak diyolo',” 
ka. 


Linobong i Yesus 
(Hat. 2757-61, Mar. 15.42-47, Luk. 23.50-36) 

38 Om pokibanar noddi i Yusup, i tulun 
do mantad hilo'd Arimatia, do mongoi 
panganu di rata' di Yesus. (I Yusup nopo 
om tumatanud 1 di Yesus nga' a' i' oilaan 
do tulun dot ogumu', tu' ooris i' iyau di 
piro-piro boyoon do tulun do Yohudi.) 
Om potumboyoo' no iyau di Pilatus, om 
ngoyo' noddi dau i rata' di Yesus. 3?Om 
i Nikodimus, i nokoumbal do minongoi 
solowot di Yesus do dongotuong nga' 
minongol 1 woyo' di Yusup. Om igit no i 
Nikodimus do mur do mirolot do gaharu” 
dot oinsanan nopo om haro i' doti' o 
tolu nohopod o kilogram do kawagato'. 
400m ngoyo' no di duwo o tulun diri i 
rata' di Yesus, om rilitai no diyolo'd kain 
di pomorilit do rata' do pinitonggoi di 
mur om i gaharu, i pomowongi'ddi, do 
tumanud do koubasanan do tulun do 
Yohudi do momolobong do tulun do 
napatai. 4t Hiri nopod kinoiyonon di 
pinosoliban di Yesus nga' haro o kabun. 
Om hiri nopod kabun diri nga' haro ot 
iso' o lobong di wagu po, om it a' po 
napamalabangan do tulun. 42 Om lobongo' 
noddi diyolo' i Yesus do hiri'd lobong diri 
tu' iri no ot id somok, om kawagu po nga' 
oruhai nod orikot o tadau'd Sabat. 


Lobong dit Aiso' o Suang 
(Mat. 28.1-8, Mar. 16.1-8, Luk. 24.1-42) 


2 Tontok dit otuong-tuong po di 

kosuabon do tadau'd Minggu', 
om ongoi no i Maria Magdalina do hiri'd 
lobong. Om kokito no dau do nokoimpit 
no i Watu di pinonompon daa di luang di 
lobong. ?Om panangkus noddi iyau do 
minongoi pogihum di Simun Pitrus om 
1 tumatanud di kosianan kopio di Yesus, 
om boro-boros nod, “Noongoi no diyolo!' i 

Tuhan do mantad hiri'd lobong om a' oku 
no koilo ondung hinonggo diyolo' iyau,” 
ka dau. 

3Om ongoi no i Pitrus om i tuma- 
tanud di tiso" do hiri'd lobong. “Om 
panangkus goduwo nopo iyolo', nga' 
osiau i' ko' i Pitrus i tumatanud di tiso', 
om nokopogulu iddi iyau do nokorikot 
do hiri'd lobong. “Om liing no iyau do 
hiri'd lobong om kokito no dau i kain di 
pinomorilit di rata' do poingiliu'd hiri, nga' 
a' iddi iyau suminuang. Om kosusuhut 
nogiddi i Simun Pitrus, om pitilombus 
nopo iya'd suminuang do hiri'd lobong. 
Om kokito no dau i kain di pinomorilit 
do poingiliu'd hiri. 7Nga' iri nopo kain di 
pinokogos dot id tulu di Yesus om okon i' 
ko' hiri'd toning di pinomorilit, suwai ko' 
posuwai-suwai do poillopi. 8Om suang 
noddi i tumatanud di nokopogulu do 
nokorikot do hiri'd lobong. Om kokito 
poddi dau iri om kotumbayaai no iyau. 
“(Om gisom piya'ddi nga' a' po iyolo' 
kosuhut do komoyon di nokotulis dot 
id suang do Buuk do Kinorohingan do 
mosit!" nod apasi kawagu iyau do mantad 
id kapatayon,ka.) 19Om uli' noddi i 
tumatanud di Yesus diri. 


Minintalang i Yesus dot id di Maria 
Magdalina 
(Mat, 28:9-10, Mrk. 16:9-11) 

11Om poingkakat diri i Maria Mag- 
dalina do mihad-ihad do hiri'd soliwan di 
lobong. Om liing no iyau do hiri'd lobong 
do mikuwo'd mihad-ihad. 12 Om kokito no 
dau o duwo o moloikat do kipakayan dot 
opurak. Om poirikau i duwo o moloikat 
diri do hiri'd pinoilihan di rata' di Yesus, 
dot iso! o hiri'd ponong id tulu, om iso' o 
hiri'd ponong id gakod. 130m ponguhot 
no i duwo o moloikat diri, “Nokuro tu' 
mihad ko, oi inan?” ka. 

14Om koboros poddi dau o miagal diri, 
om koili no iyau do hiri'd dotolikudan dau 

om kokito no dau i Yesus do poingkakat 
do hiri. Nga' a' po dau oilaan dot 1 Yesus 
iri. I3Om uhoto' no iyau di Yesus, “Inan, 


nokuro tu' mihad ko? Isai o tihumon nu?” 


ka dau. 

Om ondos daa di Maria om i tukang 
kabun i minoro-boros, om boros ka dau, 
“Aman, ondung iya' i pinapawaliu dau do 
mantad hiti, om sunudai oku po ondung 
hinonggo nu, om oongoil ku 1 iyau,” ka 
dau. 

169m boros ka di Yesus dot id dau, 
“Maria!” ka. 

Om koili no i Maria di Yesus om boro- 
boros no dot id suang do boros dot Ibrani 
dot, “Rabuni!” ka. (Komoyon nopoddi 
nga, “Guru!” ka.) 

170m boros ka di Yesus dot id dau, 
“Kada' po igit doho, tu' a' oku po nokoin- 
sawat do hilo'd di Tapa. Nga' ongoi nog] 
solowot di piro-piro tobpinai ku, om 
sunudan no iyolo' do minsawat oku noddi 
do hilo'd Tapa' ku, i Tapa' dokoyu iyokoyu, 
om i Kinorohingan ku, om i Kinorohingan 
dokoyu iyokoyu,” ka dau. 

180m ngoyo' noddi di Maria sunudal i 
piro-piro tumatanud di Yesus do nokokito 
iyau di Tuhan om i Tuhan o pinopoboros 
ngai'ddi dot id dau. 


Minintalang i Yesus dot id Piro-Piro 
di Tumatanud Dau 
(Alat. 28:16-20, Mar. 16:14-18, Luk, 24.36-49) 
19 Om totuong i' do tadau'd minggu'ddi 
do tuminimung i piro-piro tumatanud di 
Yesus dot id iso' o walai. Om nontiilan 
ngai' diyolo' i wawayaan, tu' moddosi 
iyolo' di piro-piro boyoon do tulun do 
Yohudi. Om sigog 1 do rikot i Yesus do 
poingkakat do hiri'd pogialatan diyolo', 
om boro-boros nod, “Ongosimbayan kou 
po,” ka dau. ??Om koboros poddi dau o 
miagal diri, om pokitono' no dau iyolo' 
di palad om tobik dau. Om ongotood 
tomod diri iyolo' do nokokito di Tuhan. 
210m boros kaddi kawagu di Yesus dot 

id diyolo', “Ongosimbayan kou po. Om 
poingkuro nopo i Tapa' ku do minonuhu' 
doho' om iyo oku no iyoho'ddi do monuhu' 
dokoyu,” ka dau. ??Om poobuso' noddi 
dau o pinuhobo dau dot id diyolo' om 
boro-boros nod, “Romito' no dokoyu 
o Rusod do Kinorohingan. 23 Ondung 
mangampun kou do dusa dot isai nopo o 
tulun, om Kinorohingan nga mangampun 
no di dusa dau'ddi. Nga' ondung a' kou 
mangampun do dusa dot isai nopo o tulun, 
om Kinorohingan nga' a no mangampun 
di dusa dau'ddi,” ka dau. 


I Yesus om i Tumas 

24] Tumas nopo (i roitan do “Miapid”), 
i tiso' di hopod om duwo o tumatanud di 
Yesus, om a' hino do tontok di ruminikot 1 
Yesus. 3Om boros kaddi di tumatanud di 
Yesus di suwai dot id di Tumas, “Nokokito 
iyahai di Tuhan!” ka diyolo' 

Nga' boros kad Tumas, “Ondung a 
oku po kokito di pilat di linantak do hiri'd 
palad dau, om a' ku po kotudu' o tonturu' 
ku do hiri'd pilat di linantak diri, om a' 
ku po kakama' o palad ku do hiri'd tobik 
dau, om a' oku po kopio monongkuyaan,” 
ka dau. 

280m sominggu' noddi do mantad 
diri om hiri po kawagu'd kinoiyonon diri 
i tumatanud di Yesus, om i Tumas nga' 
hino i' do tontok diri. Om nongoontiilan 
ngai' nopo i wawayaan. Nga korikot i' i 
Yesus om ongoi no iyau ingkakat do hiri'd 
pogialatan diyolo', om boro-boros nod, 
“Ongosimbayan kou po,” ka dau. Om 
boros kaddi di Yesus dot id di Tumas, 
“Ontong diti palad ku, om potuduwon' ino 
tunturu' nu'd hiti. Om ngoyo pakamao' 
ino palad nu'd hiti'd tobik ku. Kada' no 
pikoduwo o ginawo, nga ponongkuyaai 
nogi' kopio!” ka dau. 

280m boros kad Tumas dot id di 
Yesus, “Oi Tuhan ku, i Kinorohingan 
ku!” ka. 


YOHANIS 20, 21 


290m boros ka di Yesus dot id dau, 
“Otumbayaan ko nopo om nokokito 
ko doho', koii? Olumaag no i tulun dit 
otumbayaan nopo dot a' piya kokito 


doho'!” ka dau. 


Kogunaan diti Buuk 


390m ogumu' po o kongoimayaan 
do suwal do winonsol di Yesus dot id 
toguang di tumatanud dau, nga a i' iri 
nokotulis dot id buuk diti. 31 Nga' iti nga! 
noo o nokotulis, om otumbayaan? kou 
i' dot i Yesus no 1 Raja' do Gampamasi, 
i Tanak do Kinorohingan, om iyokoyu 
nopondo it otumbayaan dau om kaanu 
nod koposion. 


Minintalang i Yesus dot id 
Turu' di Tumatanud Dau 


21 Om intalang poddi kawagu i 


Yesus dot id tumatanud dau 
do hilo'd Tasik Tiborias. Poingkaa o 
nosiliu. ZInsan o tadau, om timung no 
iyo Simun Pitrus, om i lumas i rotan 
do Miapid, om i Natanil i mantad hilo'd 
Kana, i hilo'd Galilia, om i tangaanak di 
Sabidi, om i duwo o tumatanud di Yesus 
do suwai. 3 Om boros kad Simun Pitrus 
dot id tumatanud di suwal, “Mongoi oku 
pokisada',” ka dau. 

“Tumanud iyahai,” ka diyolo'. Om 
ongoi no iyolo' sakai'd parau'. Nga' aiso' 1! 
o naanu diyolo' do totuong diri, do gisom 
do nosuaban. “Om tontok di mingungulai 
no o tadau, om poingkakat i Yesus do 
hiri'd tisan, nga' a' i' diyolo" ollaan dot i 
Yesus iri. 3Om boros ka di Yesus dot id 
diyolo', “Oi tangaanak ku, haro i' o sada 
dokoyu?” ka dau. 

“Aiso,,” ka diyolo'. 

50m boros ka di Yesus dot id diyolo', 
“Poromboto' dokoyu ino rambot dokoyu 
do hino'd dawananan dino parau', om 
kaanu kou id sada',” ka dau. Om porom- 
boto' no diyolo' i rambot diyolo'. Om a 

noddi iyolo' kagayat di rambot tu' ogumu' 
tomod o sada' do nokosulung. 

7Om boros ka di tumatanud di 
kosianan kopio di Yesus dot id di Pitrus, 
“I Tuhan @' ilo'!” ka dau. Om korongou 
poddi di Simun Pitrus dot i Tuhan iri, om 
panangrasuk no iyau (tu' aiso' 1 mantad 
o rasuk dau), om tuhun no iyau do hiri'd 
waig. 8Om susuhut noddi i tumatanud 
do suwal do poinsakai di parau' do 
miningisan, do mikuwo'd mamagayat 
iyolo" di rambot di noponu'd sada. Om a 
i' iyolo' osodu' no do mantad hiri'd disan, 
haro no doti' o hatus o mito do kosoduwo'. 
93 Om kolintuhun poddi iyolo' do mantad 
hiri'd parau', om kokito no diyolo' o popou 
do pinomoluguan do sada' om haro o 
roti'd hiri. 19Om boros ka di Yesus dot id 
diyolo', “Hiitio' daa o wookon di sada' di 
kaanu dokoyu,” ka dau. 

11Om suang no i Simun Pitrus di 
parau', om gayato' no dau i rambot dau 
do pinopotindal. Om noponu' nopod 
sada' dit angagayo i rambot diri. Om 
kogumuon' nopo di sada'ddi om hatus 
om limo nohopod om tolu o tinan. 
Nga' iyo piya kopio'ddi o kogumuon"' di 
sada' nga' a' i' nohurak i rambot. 12 Om 
boros ka di Yesus dot id diyolo', “Kainou 
makan,” ka. Om aiso' i' o tiso' di tuma- 
tanud dau do katama' do monguhot dot, 
“Isai ko?” ka, tu' oilaan no diyolo' dot 
i Tuhan iyau. 13Om insomok noddi i 
Yesus diyolo', om ngoyo' no dau i roti, 
om patahako' no dau diyolo'. Om i sada' 
nga' niyo 1 dau'ddi. 

14Om diri no do kointolu di Yesus 
do minintalang dot id tumatanud dau 
di napasi kawagu iyau do mantad id 
kapatayon. 


I Yesus om i Pitrus 


150m kaakan poddi iyolo' om boro- 
boros no i Yesus dot id di Simun Pitrus. 
Boros ka dau, “Simun, i tanak di Yona, 

agayo i' o diya'd kosianan doho' ko' mantad 
do kosianan diyolo' doho'?” ka dau. 

Om boros kad Pitrus do suminimbar, 
“Oo, oi Tuhan, oilaan nu 1, oi Tuhan dot 
oslanan oku diya',” ka dau. 

Om boros ka di Yesus dot id dau, 
“Gompion no 1 tangaanak di dumba' ku,” 
ka. 

160m uhoto' po kawagu di Yesus i 
Pitrus do koinduwo, “Oi Simun, i tanak 
di Yona, osianan ko i' doho'?” ka. 

Om boros kad Pitrus do suminimbar, 
“Oo, ol Tuhan. Oilaan nu i1 dot osianan 
oku diya',” ka dau. 

Om boros ka di Yesus dot id dau, 
“Gompion no i dumba' ku,” ka. 

17Om uhoto' po kawagu di Yesus i 
Pitrus do kointolu dot, “Oi Simun, i tanak 
di Yona, osianan ko i' doho'?” ka dau. 

Om tumongob diri i Pitrus tu' intolu 
nopo i Yesus ponguhot dau. Om boros ka 
kawagu di Pitrus do suminimbar, “Tuhan, 
oilaan nu i' o koinsanai'd nunu nopo. Om 
oilaan nu 1' oi Tuhan, dot osianan oku 
diya'!” ka dau. 

Om boros kaddi di Yesus dot id dau, 
“gompion no i dumba' ku. 18 Otopot 
no kopio iti poboroson ku do nopo dit 
omulok ko po om mimpori-pori ko i' do 
manangagkos, om mongoi ko do honggo 
nopo o korohian nu'd ngoyon nu. Nga' 
molohing ko nopondo, om poroloyon 
nu no o longon nu, om tulun indod 
suwal o mongogos diya' om pakaa diya' 
dot id kinoiyonon dit a' nu korohian do 
mongol,” ka dau. 1?(Om kinapamarasan 
nopod i Yesus do miagal diri nga' 
popoilo do kowoyo-woyoo' di Pitrus dot 


apatai do koimbagu do popoinggayo'd 

Kinorohingan.) Om boros kaddi di Yesus 
dot id di Pitrus, “Tanud no doho'!” ka 
dau. 


I Yesus om i Tumatanud 
Dau di Tiso' 


20Koili no i Pitrus, om kokito no 
dau i tumatanud di kosianan kopio 
di Yesus. (Iyau no i minirikau dot id 
toning di Yesus do tontok di minakan, 
om i minonguhot dau dot, “Tuhan, isai 
kopio o papadagang diya'?” ka.) 210m 
uhoto' noddi di Pitrus i Yesus di nokito 
dau i tumatanud diri, “ Tuhan, poingkuro 
no'lo'?” ka dau. 

22 Nga' boros ka di Yesus, “Ondung 
korohian ku do poimpasi kasai' ilo' do 
gisom do korikatan ku, om okon i' ko' iya' 
o monongkoitlo. Nga' tanud nopo pogi' iya' 
doho'!” ka dau. 

230m kotongkop noddi o habar dot id 
poglalatan di tumatanud di Yesus dot a' 
matai i tumatanud diri. Om a' i' di Yesus 
nokoboros dot a' matai i tumatanud diri, 
tu' pinoboros nopo dau om poingkaa no, 
“Ondung korohian ku'd poimpasi iyau do 
gisom do korikatan ku, om okon 1 ko' iya' 
o monongkoilo,” ka. 

24] Yohanis no i pinopoboros do pasal 
do koinsanal di nongosiliu'ddi, om iyau 
i minonulis diti. Om oilaan toko' i' dot 
ongotopot i pinoboros dau. 


Boros do Pongolimpupus 

250m ogumu' po o suwai ko' iti do 
winonsoi di Yesus. Om ondung tulison 
ngal daa iri, om osorou ku dot a' i' 
orumpos do hiti'd pomogunan i buuk do 
ponulisan diri. 


